കൊവിഡില് പ്രതിസന്ധിയിലാകുന്നത് പ്രവാസികള്, – Byline News Kelakam | kerala Latest news | Kannur\nകൊവിഡില് പ്രതിസന്ധിയിലാകുന്നത് പ്രവാസികള്,\nകൊവിഡില് പ്രതിസന്ധിയിലാകുന്നത് പ്രവാസികള്, ജോലിയില് നിന്ന് പിരിച്ചുവിടല് നോട്ടീസ് നല്‍കി കമ്ബനികള്, ഇനി വരുന്നത് വന് തൊഴിലില്ലായ്മ\nതിരുവനന്തപുരം: കൊവിഡ് 19 പടര്‍ന്നുപിടിച്ചതോടെ പ്രതിസന്ധിയിലായി പ്രവാസികള്. സാമ്ബത്തിക അടിത്തറ തകര്‍ന്നതോടെ പലര്‍ക്കും ജോലി നഷ്ടപ്പെട്ടേക്കുമെന്ന അവസ്ഥയാണെന്ന് ഒ.ഐ.സി.സി അന്തര് ദേശീയ ഓര്‍ഗനൈസിംഗ് ജനറല് സെക്രട്ടറി കുമ്ബളത്ത് ശങ്കരപിള്ള വ്യക്തമാക്കി.\nകൊവിഡ് 19 രാജ്യത്തെ നിശ്ചലമാക്കിയതോടെ വലിയ പ്രതിസന്ധികളിലൂടെ കടന്നു പോകുകയാണ് പ്രവാസികള്. കൊവിഡ് സ്ഥിരീകരിച്ചതു മുതല് എല്ലാ രാജ്യങ്ങളിലും തൊഴില് മേഖല സ്തംഭനാവസ്ഥയിലാണ്. ഇതോടെ കഴിഞ്ഞ ഒരു മാസമായി പലര്‍ക്കും തൊഴിലില്ലാതെയായി. ലേബര് ക്യാമ്ബുകളിലടക്കം കഴിയുന്ന പലരുടെയും അവസ്ഥ ദയനീയമാണെന്നും അദ്ദേഹം പറഞ്ഞു.\nഭക്ഷണം ഇല്ലാതെയും കടുത്ത ആരോഗ്യ പ്രശ്‌നങ്ങളുമായാണ് പലരും കഴിയുന്നത്. ഇവരെ നിരക്ഷീക്കുന്നതിനോ ഇവരുടെ കാര്യങ്ങള് അന്വേഷിക്കുന്നതിനോ കാര്യമായ ഇടപെടലുകള് എങ്ങുനിന്നും ഇവിടെ ഉണ്ടാകുന്നില്ല. പ്രവാസി സംഘടനകള് ഇടപെടുന്നുണ്ടെങ്കിലും ഇവിടങ്ങളിലെ സര്‍ക്കാരിന്റെ കടുത്ത നിയന്ത്രണങ്ങളെ തുടര്‍ന്ന് പരിമിതികള് ഏറെയാണ്.\nപല വിദേശ രാജ്യങ്ങളിലും നമ്മുടെ മലയാളികള് സുരക്ഷിതരല്ലെന്ന തരത്തിലുള്ള വാര്‍ത്തകളാണ് ഓരോ ദിവസവും പുറത്തു വന്നുകൊണ്ടിരിക്കുന്നത്. പലയിടങ്ങളിലും ഒരു ചെറിയമുറിയില് തന്നെ നാലോ അതിലധികമോ ആളുകളാണ് തിങ്ങി പാര്‍ക്കുന്നത്. ഇവരുടെ സുരക്ഷയാണ് ഏറ്റവും വലിയ ആശങ്ക ഉയര്‍ത്തുന്നത്. ഒരാള്‍ക്കു രോഗബാധ ഉണ്ടായാല് അത് വലിയ രീതിയില് പടര്‍ന്നു പിടിക്കാന് സാദ്ധ്യത ഏറെയാണ്.\nഅപ്രതീക്ഷിതമായുണ്ടായ കനത്ത തിരിച്ചടിയില് എല്ലാ കമ്ബനികളും വലിയ സാമ്ബത്തിക ബാദ്ധ്യതയിലൂടെയാണ് കടന്നു പോകുന്നത്. ഇതോടെ ചില കമ്ബനികള് അടച്ചുപൂട്ടല് ഭീഷണിയും നേരിടുന്നുണ്ട്. വലിയൊരു വിഭാഗം പ്രവാസികള് ഇതേ തുടര്‍ന്ന് തൊഴില്‍രഹതിരാകും. ഈ പ്രതിസന്ധി മുന്നില് കണ്ട് പല കമ്ബനികള് പിരിച്ചുവിടീല് നോട്ടീസും നാട്ടിലുള്ള പല പ്രവാസികളോട് തിരികെ ജോലിയില് പ്രവേശിയ്ക്കണ്ട എന്ന നിര്‍ദേശവും പുറപ്പെടുവിച്ചു തുടങ്ങിയിട്ടുണ്ട്.\nജോലി ചെയ്യുന്ന പലരുടെയും ശമ്ബളത്തില് വന് ഇടിവ് ഉണ്ടായതായും അറിയുന്നു. ഇത് ഇവര് സ്വയം ജോലി വിട്ടുപോകാനുള്ള കമ്ബനികളുടെ ഉപായമാകാനും സാദ്ധ്യതയുണ്ട്. ഇതോടെ വലിയൊരു വിഭാഗം ആളുകളാണ് തൊഴില്‍രഹിതരായി കേരളത്തിലേക്ക് എത്താന് പോകുന്നത്. ഇവരെ സ്വീകരിക്കാന് സര്‍ക്കാര് വ്യക്തമായ പദ്ധതികള് തയാറാക്കണം. അല്ലാത്തപക്ഷം വലിയൊരു വിഭാഗം പ്രവാസികള് ആത്മഹത്യയുടെ വക്കിലെത്തും.\nഅടിയന്തരമായി സര്‍ക്കാര് പ്രവാസികള്‍ക്കായി പാക്കേജ് പ്രഖ്യാപിക്കണം. ഇവരുടെ കുടുംബങ്ങള്‍ക്കടക്കം ഇത് വലിയൊരു സഹായമാകും. പ്രവാസികളുടെ തൊഴില് സുരക്ഷ തന്നെയാണ് മറ്റൊരു പ്രധാന കാര്യം. മടങ്ങി എത്തുന്നവര്‍ക്ക് നാട്ടില് സംരംഭങ്ങള് ആരംഭിക്കുവാന് സര്‍ക്കാര് സാമ്ബത്തിക സഹായം പ്രഖ്യാപിക്കണം. പ്രവാസ ലോകത്ത് പ്രഗല്‍ഭരായ പല ബിസിനസുകാരും മലയാളികളാണ്.\nഇവരുടെ നേതൃപാടവത്തിലാണ് ഇന്ന് പല വമ്ബന് കമ്ബനികളടക്കം പ്രവര്‍ത്തിക്കുന്നത്. ഇവരെ കണ്ടെത്തി ആ ബുദ്ധിയും പ്രാവിണ്യവും നമ്മുടെ നാടിനുവേണ്ടി വിനിയോഗിക്കാന് അവസരമൊരുക്കിയാല് എല്ലാവര്‍ക്കും അതൊരു നേട്ടമാകും. ഇങ്ങനെയുള്ള സംഘങ്ങളെ ചേര്‍ത്ത് സര്‍ക്കാര് പങ്കാളിത്വത്തോടെ പുതിയ സംരംഭങ്ങള് കേരളത്തില് ആരംഭിച്ചാല് നാട്ടിലെത്തുന്ന വലിയൊരു വിഭാഗം പ്രവാസികള്‍ക്ക് തൊഴിലും ലഭിക്കും.\nകേരളത്തില് പല കാലഘട്ടങ്ങളില് പല കാരണങ്ങള്‍കൊണ്ട് അടച്ചു പൂട്ടിയ നിരവധി സര്‍ക്കാര് സ്ഥാപനങ്ങളാണ് വിവിധ പ്രദേശങ്ങളിലുള്ളത്. ഇവ കണ്ടെത്തി പ്രവാസി സംരംഭകരുടെ സഹായത്തോടെ പുനരാരംഭിക്കാനും സര്‍ക്കാര് നടപടി സ്വീകരിക്കണം. കേരളത്തില് സാങ്കേതിക വിദ്യാഭ്യാസം നേടുന്ന ചെറുപ്പക്കാരില് വലിയൊരു വിഭാഗം ഇന്നും ആദ്യ പരിഗണന നല്‍കുന്നത് വിദേശരാജ്യങ്ങളില് ജോലി കണ്ടെത്തുന്നതിനാണ്. അത്തരത്തില് നിരവധി ആളുകളാണ് ലോകത്തിന്റെ വിവിധ ഭാഗങ്ങളിലുള്ളത്. ഇവരെയും നമ്മുടെ നാട്ടില് ഉപയോഗിക്കാനായാല് സാങ്കേതിക രംഗത്തു തന്നെ വലിയ മുന്നേറ്റം കുറിക്കാന് കേരളത്തിനു കഴിയും.\nഇത്തരമൊരു സാഹചര്യത്തില് വലിയൊരു വിഭാഗം ആളുകളാണ് ലോക്ക് ഡൗണിന് ശേഷം കേരളത്തിലേക്ക് മടങ്ങി എത്താന് ഒരുങ്ങുന്നത്. ഇത് മുതലെടുത്ത് വിമാനക്കമ്ബനികള് നിരക്ക് ഉയര്‍ത്താനും സാദ്ധ്യതയുണ്ട്. വീണ്ടും വലിയൊരു ബാദ്ധ്യതയിലേക്കാകും പ്രവാസികളെ ഇത് നയിക്കുക. അടിയന്തരമായി ഈ വിഷയത്തിലും സര്‍ക്കാര് ഇടപെടല് ഉണ്ടാകണമെന്നും കുമ്ബളത്ത് ശങ്കരപിള്ള ആവശ്യപ്പെട്ടു.\nഅമേരിക്കയില് കോവിഡ് ബാധിച്ച് ഒരു മലയാളി കൂടി മരിച്ചു; ജീവന് നഷ്ടമായത് കോട്ടയം സ്വദേശിക്ക്


കര്‍ണാടക കത്തുന്നു; പ്രതിഷേധം അക്രമത്തിലേക്ക് നീങ്ങുന്നു | Muhimmath\nHome » National , News , Popular » കര്‍ണാടക കത്തുന്നു; പ്രതിഷേധം അക്രമത്തിലേക്ക് നീങ്ങുന്നു\nകര്‍ണാടക കത്തുന്നു; പ്രതിഷേധം അക്രമത്തിലേക്ക് നീങ്ങുന്നു\nWritten By Muhimmath News on Tuesday, 13 September 2016 | 10:29\nബംഗളൂരൂ/ചെന്നൈ: കാവേരി നദിയില്‍നിന്നുള്ള വെള്ളം പങ്കുവയ്ക്കുന്നതിനെതിരേയുള്ള പ്രതിഷേധം കര്‍ണാടകയില് അക്രമത്തിലേക്കു വഴിമാറി.\nതമിഴ്‌നാട്ടുകാരുടെ ഉടമസ്ഥതയിലുള്ള കടകളും വാഹനങ്ങളും ആക്രമിക്കപ്പെട്ടതോടെ ചെന്നൈയിലും പുതുച്ചേരിയിലും തമിഴ് സംഘടനകളുടെ നേതൃത്വത്തില് തിരിച്ചടിയും തുടങ്ങി. മുന്‍കരുതലെന്ന നിലയില് ബംഗളൂരു നഗരത്തില് ആളുകള് കൂട്ടം കൂടുന്നത് ഇന്നലെ വൈകുന്നേരത്തോടെ നിരോധിച്ചു. കര്‍ണാടകയില് ബംഗളൂരു നഗരത്തിലും മൈസുരൂരുവിലേക്കുള്ള ദേശീയപാതയിലുമാണ് ഏറ്റവും കൂടുതല് അക്രമസംഭവങ്ങള് അരങ്ങേറിയത്.\nഹഗനഹള്ളിയില് മുഖ്യമന്ത്രി സിദ്ധരാമയ്യയുടെ വീട് ആക്രമിച്ച വര്‍ക്ക് നേരേ പോലീസ് നടത്തിയ വെടിവയ്പില് ഒരാള് മരിച്ചു. രണ്ടു പേര്‍ക്കു പരിക്കേറ്റു. ബംഗളൂരുവിലെ ഡിപ്പോയ്ക്കു സമീപം കെപിഎന് ടൂര്‍സ് ആന്‍ഡ് ട്രാവല്‍സിന്റെ 40 ബസുകള്‍ക്കാണ് പ്രതിഷേധക്കാര് തീവച്ചത്. തമിഴ്‌നാട്ടിലെ സേലം ആസ്ഥാനമായുള്ള ഗ്രൂപ്പാണ് കെപിഎന്.\nതമിഴ്‌നാട് രജിസ്‌ട്രേഷനുള്ള ട്രക്കുകള്‍ക്കും ബസുകള്‍ക്കും നേരേ മറ്റിടങ്ങളിലും ആക്രമണമുണ്ടായി. അറുപതോളം ബസുകള് ആക്രമിക്കപ്പെട്ടതായി കര്‍ണാടക പോലീസ് അറിയിച്ചു. ഇരുനൂറോളം ലോറികളും കത്തിച്ചു. കാവേരി മേഖലയിലും പ്രതിഷേധം ആളിക്കത്തുകയാണ്. പാണ്ഡവപുരയില് തമിഴ്‌നാട്ടുകാരുടെ ആറു കടകള് തല്ലിത്തകര്‍ത്തു. ഇവിടെ ലാത്തിച്ചാര്‍ജ് നടത്തിയ പോലീസിനു നേരേ കല്ലേറുണ്ടായി. നേരത്തേ തമിഴ്‌നാട്ടില് സേവനമനുഷ്ഠിച്ചിരുന്ന ജസ്റ്റീസ് ശിവപ്പയുടെ വീടിനു നേരേയും ആക്രമണമുണ്ടായി.\nമാണ്ഡ്യയിലും അക്രമങ്ങള് അരങ്ങേറി. ബംഗളൂരു-മൈസൂരു ദേശീയപാത പലയിടത്തും അടച്ചിട്ടു. ക്രമസമാധാനപാലനത്തിനായി പ്രദേശത്ത് കൂടുതല് പോലീസിനെ വിന്യസിച്ചിട്ടുണ്ട്.\nസംഘര്‍ഷം കനത്തതോടെ ചാമരാജനഗര് ജില്ലയിലെ അതിര്‍ത്തിയില് പോലീസ് അതീവജാഗ്രത പാലിക്കുകയാണ്. അന്യ സംസ്ഥാന വാഹനങ്ങള് പോലീസ് തടയുന്നുണെ്ടന്നും ചാമരാജനഗര് എസ് പി കുല്‍ദീപ്കുമാര് ജെയിന് അറിയിച്ചു.\nതമിഴ്‌നാട്ടില്‍നിന്നുള്ള വാഹനങ്ങള് മൈസൂരു, ചിത്രദുര്‍ഗ, ധാര്‍വാഡ് ജില്ലകളിലും ആക്രമിക്കപ്പെട്ടു. അക്രമം ഭയന്ന് ബംഗളൂരു നഗരത്തിലെ വിദ്യാഭ്യാസ സ്ഥാപനങ്ങളും സര്‍ക്കാര് ഓഫീസുകളും നേരത്തെ അടച്ചു. മെട്രോ സര്‍വീസുകളേയും സമരം ബാധിച്ചു. കര്‍ണാടകയിലെ പ്രതിഷേധം അക്രമത്തിലേക്കു വഴിമാറിയതോടെ തമിഴ്‌നാട്ടില് ചില സംഘടനകളുടെ നേതൃത്വത്തില് വ്യാപക അക്രമം അഴിച്ചുവിട്ടു. കര്‍ണാടക കമ്പനിയുടെ ഉടമസ്ഥതയില് ചെന്നൈയില് പ്രവര്‍ത്തിക്കുന്ന ദി ന്യൂ വുഡ്‌ലാന്‍ഡ് ഹോട്ടലിനുനേരേ ഒരുസംഘം അക്രമികള് പെട്രോള്‍ബോംബ് എറിഞ്ഞു.\nതമിഴ്‌നാട്ടുകാരെ ആക്രമിച്ചാല് തിരിച്ചടിക്കുമെന്ന ലഘുലേഖ സംഘം ഹോട്ടലിനുള്ളിലേക്കു വലിച്ചെറിഞ്ഞു. ആക്രമണവുമായി ബന്ധപ്പെട്ട് പത്തു പേരെ പോലീസ് പിടികൂടി.\nകര്‍ണാടകയില് നിന്നുള്ള പത്തു ബസുകള് രാമേശ്വരത്ത് ആക്രമിക്കപ്പെട്ടു. ബംഗളൂരുവില് 22 കാരനായ തമിഴ്‌യുവാവിനെ ഒരുസംഘം ആക്രമിക്കുന്നതിന്റെ വീഡിയോദൃശ്യങ്ങള് പുറത്തുവന്നതും പ്രകോപനത്തിനു കാരണമായി. കന്നഡ നടനെതിരേ സോഷ്യല് മീഡിയയില് മോശം പരാമര്‍ശം നടത്തിയെന്നാരോപിച്ച് എന്‍ജിനിയറിംഗ് വിദ്യാര്‍ഥിയായ തമിഴ് യുവാവിനെ ആക്രമിക്കുകയായിരുന്നു. നാം തമിഴര് കച്ചി, തമിഴക വാഴുറുമൈ കച്ചി തുടങ്ങിയ സംഘടനകളാണു പ്രതിഷേധത്തിനു നേതൃത്വം നല്‍കുന്നത്.\nപുതുച്ചേരിയില് കര്‍ണാടക ഉടമസ്ഥതയിലുള്ള ബാങ്കിനു നേരേയായിരുന്നു ആക്രമണം. സംഭവത്തില് 25 പേരെ അറസ്റ്റ് ചെയ്തതായി പോലീസ് അറിയിച്ചു. പുതുച്ചേരിയിലുള്ള കര്‍ണാടക ബാങ്കുകള്‍ക്കു സംരക്ഷണം ശക്തമാക്കുകയും ചെയ്തു.\nഅതിനിടെ തമിഴ്‌നാട്ടിലുള്ള കര്‍ണാടകക്കാര്‍ക്കു സംരക്ഷണം നല്‍കണമെന്നു മുഖ്യമന്ത്രി സിദ്ധരാമയ്യ തമിഴ്‌നാട് മുഖ്യമന്ത്രി ജയലളിതയോട് അഭ്യര്‍ഥിച്ചു. എട്ടു ദിവസമായി കര്‍ണാടകയിലെ മൈസൂരു, ചാമരാജനഗര് തുടങ്ങിയ സ്ഥലങ്ങളില്‍നിന്നു തമിഴ്‌നാട്ടിലെ ഈറോഡ്, തിരുപ്പൂര്, കോയമ്പത്തൂര് എന്നിവിടങ്ങളിലേക്കുള്ള ബസ് സര്‍വീസുകള് നിലച്ചിരിക്കുകയാണ്.


എന്നെ ഉപദ്രവിച്ച ആളെ ശരിക്കും തല്ലാന് പറ്റാത്തതില് ഇപ്പോള് ഖേദിക്കുന്നു എന്ന് പ്രയാഗ മാര്‍ട്ടിന് | Now, I regret not slapping him when he assaulted me says Prayaga Martin - Malayalam Filmibeat\n» എന്നെ ഉപദ്രവിച്ച ആളെ ശരിക്കും തല്ലാന് പറ്റാത്തതില് ഇപ്പോള് ഖേദിക്കുന്നു എന്ന് പ്രയാഗ മാര്‍ട്ടിന്\nഎന്നെ ഉപദ്രവിച്ച ആളെ ശരിക്കും തല്ലാന് പറ്റാത്തതില് ഇപ്പോള് ഖേദിക്കുന്നു എന്ന് പ്രയാഗ മാര്‍ട്ടിന്\nPublished: Friday, March 24, 2017, 11:03 [IST]\nനടി പ്രയാഗ മാര്‍ട്ടിന് മേക്കപ് മാനെ മര്‍ദ്ദിച്ചു എന്നും, പ്രയാഗയെ മേക്കപ്പ് ആര്‍ട്ടിസ്റ്റ് മര്‍ദ്ദിച്ചു എന്നു തരത്തിലുള്ള വാര്‍ത്തകള് പി ടി കുഞ്ഞു മുഹമ്മദ് സംവിധാനം ചെയ്യുന്ന വിശ്വാസപൂര്‍വ്വം മന്‍സൂര് എന്ന ചിത്രത്തിന്റെ ലൊക്കേഷനില് നിന്നും വന്നത് ചര്‍ച്ചയായിരുന്നു.\nചിത്രത്തിന്റെ കലാ സംവിധായകന് നടിയ്‌ക്കെതിരെ ഫേസ്ബുക്കില് പോസ്റ്റിട്ടതോടെയാണ് സംഭവം സോഷ്യല് മീഡിയയില് ചര്‍ച്ചയായത്. പലരും പ്രയാഗയെ കുറ്റം പറഞ്ഞും, ട്രോള് ചെയ്തും രംഗത്തെത്തി. ഇതൊക്കെ കാണുമ്പോള് ശരിയ്ക്കും അയാളെ തല്ലാന് കഴിയാത്തതില് വിഷമമുണ്ട് എന്ന് ടൈംസ് ഓഫ് ഇന്ത്യയ്ക്ക് നല്‍കിയ അഭിമുഖത്തില് പ്രയാഗ പ്രതികരിച്ചു.\nഡള് മേക്കപ്പിന് വേണ്ടി\nകഴിഞ്ഞ ഞായറാഴ്ചയാണ് സംഭവം. തലശ്ശേരി ബ്രണ്ണന് കോളേജില് വച്ച് പുലര്‍ച്ചെ 4.30 നാണ് വിശ്വാസ പൂര്‍വ്വം മന്‍സ്സൂര് എന്ന ചിത്രത്തിന്റെ ഷൂട്ടിങ് നടന്നുകൊണ്ടിരിയ്ക്കുകയാണ്. കഥാപാത്രത്തിന് മേക്കപ്പ് ആവശ്യമില്ലാത്തതിനാല് പ്രയാഗ തന്നെയാണത്രെ ടച്ച് അപ്പ് ചെയ്യാറുള്ളത്. എന്നാല് അന്ന് മുഖത്ത് അല്‍പം ഡള്‍നെസ്സ് വേണം എന്ന് സംവിധായകന് പറഞ്ഞപ്പോഴാണ് മേക്കപ്പ് ആര്‍ട്ടിസ്റ്റ് റഹീം കൊടുങ്ങല്ലൂരിന്റെ സഹായം തേടിയത്.\nമേക്ക് ഇടാന് ഇരുന്ന തന്നോട് കാരണമില്ലാതെ റഹീം ദേഷ്യപ്പെടുകയാണെന്നാണ് പ്രയാഗ പറയുന്നത്. നീ ആരാണെന്നാണ് നിന്റെ വിചാരം എന്നൊക്കെ ചോദിച്ച്, ഒരു പെണ്‍കുട്ടിയോട് പറയാന് പാടില്ലാത്ത ഭാഷയിലാണ് അയാള് സംസാരിച്ചത്. അതിന് സംവിധായകന് സാക്ഷിയായിരുന്നത്രെ. ഷൂട്ടിങിന് തടസ്സം വരുത്തേണ്ട എന്ന് കരുതി അപ്പോള് പ്രയാഗ പ്രതികരിച്ചില്ല. പിന്നീട് അമ്മയോട് പറഞ്ഞപ്പോള്, അമ്മ പ്രയാഗയെയും കൂട്ടി റഹീമിനോട് കാര്യം തിരക്കി. അപ്പോള് മേക്കപ്പ്മാന് അമ്മയോടും മോശമായി പെരുമാറിയത്രെ.\nഅമ്മയോട് സംസാരിച്ചപ്പോള് പ്രയാഗ മേക്കപ്പ് ആര്‍ട്ടിസ്റ്റിനോട് വിരല് ചൂണ്ടി സംസാരിച്ചു. അതോടെ തന്റെ കൈ പിടിച്ച് റഹീം ഉപദ്രവിച്ചു എന്നാണ് പ്രയാഗ പറഞ്ഞത്. പിന്നീട് സെറ്റിലുള്ള രണ്ട് പേര് വന്ന് മേക്കപ്പ് ആര്‍ട്ടിസ്റ്റിനെ മാറ്റി. പ്രയാഗ താരസംഘടനയില് പരാതി പറഞ്ഞു. പൊലീസില് പരാതി നല്‍കും എന്നായപ്പോള് റഹീം തന്നോട് പരസ്യമായി മാപ്പ് പറഞ്ഞ് പ്രശ്‌നം അവസാനിപ്പിച്ചു എന്നും പ്രയാഗ പറഞ്ഞു.\nസോഷ്യല് മീഡിയയില് വന്ന വാര്‍ത്ത\nഞാന് നിയമപരമായി പോകുമെന്ന് മനസ്സിലാക്കിയപ്പോള് എനിക്കെതിരെ പ്രതിരോധിക്കാനാണ് അദ്ദേഹവും സുഹൃത്തുക്കളും ചേര്‍ന്ന് സോഷ്യല് മീഡിയവഴി എനിക്കെതിരെ പോസ്റ്റുകള് ഇട്ടത്. സംഭവം നടക്കുമ്പോള് സ്ഥലത്ത് ഇല്ലാത്ത ആര്‍ട്ട് ഡയറക്ടര് ഞാന് മേക്കപ്പ്മാനെ മര്‍ദ്ദിച്ചു എന്ന് പറഞ്ഞ് ഫേസ്ബുക്ക് പോസ്റ്റിട്ടു. വ്യാജ വാര്‍ത്ത പ്രചരിപ്പിച്ച കാലാ സംവിധായകനെതിരെയും പ്രയാഗ കേസ് കൊടുക്കും എന്ന് പറഞ്ഞിരുന്നു. എന്നാല് താരസംഘടന പ്രശ്‌നം ഒത്തുതീര്‍പ്പാക്കി.\nതല്ലണം എന്ന് തോന്നിയത്\nമാപ്പ് പറഞ്ഞ് പ്രശ്‌നം ഒത്തു തീര്‍പ്പാക്കിയതിന് ശേഷമാണ് ഫേസ്ബുക്കില് പോസ്റ്റിട്ടത്. മേക്കപ്പ് ആര്‍ട്ടിസ്റ്റിനെ താന് തല്ലി എന്ന തരത്തില് സോഷ്യല് മീഡിയയില് വാര്‍ത്തകള് കണ്ടപ്പോള് ശരിയ്ക്കും സങ്കടം തോന്നി. ചെയ്യാത്ത തെറ്റിന് എന്നെ എല്ലാവരും ആക്ഷേപിയ്ക്കുകയും ട്രോള് ചെയ്യുകയും ചെയ്തു. ഇതൊക്കെ കണ്ടപ്പോള് അയാളെ ശരിക്കും തല്ലാന് കഴിയാത്തതില് നിരാശ തോന്നുന്നു എന്ന് പ്രയാഗ പറയുന്നു.\nNow, I regret not slapping him when he assaulted me says Prayaga Martin\nStory first published: Friday, March 24, 2017, 11:03 [IST]


പിങ്ക് നിറത്തിലുള്ള പുലിയോ; സോഷ്യൽ ഇടങ്ങളിൽ വൈറലായി ഇന്ത്യയിൽ കണ്ടെത്തിയ സ്ട്രോബറി പുള്ളിപുലിയുടെ ചിത്രങ്ങൾ -\nHome Infotainment പിങ്ക് നിറത്തിലുള്ള പുലിയോ; സോഷ്യൽ ഇടങ്ങളിൽ വൈറലായി ഇന്ത്യയിൽ കണ്ടെത്തിയ സ്ട്രോബറി പുള്ളിപുലിയുടെ ചിത്രങ്ങൾ\nപിങ്ക് നിറത്തിലുള്ള പുലിയോ; സോഷ്യൽ ഇടങ്ങളിൽ വൈറലായി ഇന്ത്യയിൽ കണ്ടെത്തിയ സ്ട്രോബറി പുള്ളിപുലിയുടെ ചിത്രങ്ങൾ\nകഴിഞ്ഞ കുറച്ച് ദിവസങ്ങളായി സോഷ്യൽ ഇടങ്ങളിൽ വൈറലാകുകയാണ് പിങ്ക് നിറത്തിലുള്ള പുള്ളിപ്പുലിയുടെ ചിത്രങ്ങൾ. ചിത്രങ്ങൾ വലിയ രീതിയിൽ പ്രചരിക്കപ്പെട്ടതോടെ ഇത് വ്യാജചിത്രമാണെന്ന് അഭിപ്രായപ്പെടുന്നവരും നിരവധിയാണ്. എന്നാൽ വളരെ അപൂർവമായി മാത്രം കാണാറുള്ള മൃഗമാണ് സ്ട്രോബറി പുള്ളിപുലികൾ, അഥവാ പിങ്ക് പുള്ളിപ്പുലി. ഗോൾഡൻ പുള്ളിപ്പുലി എന്നും അറിയപ്പെടുന്ന ഇവയെ വർഷങ്ങൾക്ക് മുൻപ് ദക്ഷിണാഫ്രിക്കയിലാണ് ആദ്യമായി കണ്ടെത്തിയത്. 2016 ലും 2019 ലുമാണ് ദക്ഷിണാഫ്രിക്കയിൽ ഈ പുള്ളിപ്പുലിയെ കണ്ടതായി രേഖപ്പെടുത്തിയിരിക്കുന്നത്. 2019 ൽ ഇവയുടെ ചിത്രങ്ങൾ പകർത്തപ്പെട്ടതോടെയാണ് പിങ്ക് പുള്ളിപുലികളെക്കുറിച്ച് ആളുകൾ അറിഞ്ഞ് തുടങ്ങിയതും. എന്നാൽ അപൂർവങ്ങളിൽ അപൂർവമായ ഈ പുള്ളിപ്പുലിയെ ഇപ്പോൾ ഇന്ത്യയിലും കണ്ടെത്തിയെന്നാണ് റിപ്പോർട്ട്.\nഇന്ത്യയിൽ തെക്കൻ രാജസ്ഥാനിലെ ആരവല്ലി മലനിരകളിലാണ് പിങ്ക് പുള്ളിപ്പുലിയെ കണ്ടെത്തിയത്. രാജസ്ഥാനിലെ രണക്പൂരിലെയും കുംഭൽഗഡിലെയും പ്രദേശവാസികൾ പിങ്ക് നിറമുള്ള ഈ പുള്ളിപ്പുലിയെ ഇടയ്ക്കിടെ കണ്ടുവെന്നും ടൈംസ് ഓഫ് ഇന്ത്യ റിപ്പോർട്ട് ചെയ്യുന്നുണ്ട്.\nRead also: പഞ്ചസാരയിലെ മായം കണ്ടെത്താൻ ഒരു എളുപ്പമാർഗം; വിഡിയോ പങ്കുവെച്ച് ഫുഡ് സേഫ്റ്റി അതോറിറ്റി\nഅതേസമയം സ്ട്രോബറി പുള്ളിപ്പുലി അതിന്റെ ശരീരത്തിന്റെ പ്രത്യേകത മൂലം വ്യത്യസ്ത ഇനത്തിൽപ്പെട്ട പുലിയാണെന്നാണ് സുവോളജിസ്റ്റുകൾ അഭിപ്രായപ്പെടുന്നത്. എന്നാൽ എറിത്രിസം എന്ന ജനിത രോഗമാണ് ഇവയുടെ പ്രത്യേക നിറത്തിന് കാരണം എന്നും പറയപ്പെടുന്നുണ്ട്. എന്തായാലും അപൂർവമായി മാത്രം കാണാറുള്ള ഇവയെ ഇന്ത്യയിലും കണ്ടെത്തിയെന്നാണ് ഇപ്പോൾ അധികൃതരും അഭിപ്രായപ്പെടുന്നത്.\nRead also: ‘ബോലേ ചൂഡിയാൻ..’ ഗാനത്തിന് ഒരു രസികൻ വേർഷൻ- സമൂഹമാധ്യമങ്ങളിൽ തരംഗമായി സിംഗപ്പൂരിൽ നിന്നൊരു വിഡിയോ\nStory highlights: Picture of wild Strawberry coat goes viral


'നമ്മള് ഗാന്ധിയിലേക്ക് തിരിയണം; സമാധാനപരമായ പ്രതിഷേധങ്ങളേ വിജയിക്കുകയുള്ളൂ'- കല്‍പ്പറ്റ നാരായണന് | Kalpetta Narayanan speech at Ponnani MBIFL\n'നമ്മള് ഗാന്ധിയിലേക്ക് തിരിയണം; സമാധാനപരമായ പ്രതിഷേധങ്ങളേ വിജയിക്കുകയുള്ളൂ'- കല്‍പ്പറ്റ നാരായണന്\nഭാഷയും കലയും മതവുമെല്ലാം മനുഷ്യന് നിരവധി ഐഡന്റിറ്റികള് നല്‍കുന്നു. ഇതെല്ലാം ചേര്‍ന്നാണ് മനുഷ്യന് അതിജീവിക്കുന്നത്. ശരീരം മാത്രം പോരാ അതിജീവിക്കാന്.\nപൊന്നാനി എ.വി. ഹയര്‍സെക്കന്‍ഡറി സ്‌കൂളില് മാതൃഭൂമി സംഘടിപ്പിച്ച പ്രഭാഷണപരിപാടിയില് കല്‍പ്പറ്റ നാരായണന് സംസാരിക്കുന്നു\nപൊന്നാനി: നിസ്സഹായനായ മനുഷ്യന് അതിജീവിക്കാന് സൃഷ്ടിച്ച ഇടങ്ങളാണ് ഭാഷയും കലയും മതവുമൊക്കെയെന്ന് കവി കല്‍പ്പറ്റ നാരായണന് പറഞ്ഞു. മാതൃഭൂമി അന്താരാഷ്ട്ര അക്ഷരോത്സവത്തിനു മുന്നോടിയായി പൊന്നാനി എ.വി. ഹയര്‍സെക്കന്‍ഡറി സ്‌കൂളില് നടത്തിയ പ്രഭാഷണപരിപാടിയില് സംസാരിക്കുകയായിരുന്നു അദ്ദേഹം.\nഭാഷയും കലയും മതവുമെല്ലാം മനുഷ്യന് നിരവധി ഐഡന്റിറ്റികള് നല്‍കുന്നു. ഇതെല്ലാം ചേര്‍ന്നാണ് മനുഷ്യന് അതിജീവിക്കുന്നത്. ശരീരം മാത്രം പോരാ അതിജീവിക്കാന്. അതുകൊണ്ട് നിരവധി ഇടങ്ങളുള്ള ഇടങ്ങളെ നാള്‍തോറും വര്‍ധിപ്പിക്കുകയാണ് മനുഷ്യന്.\nവിര്‍ച്വല് സ്‌പേസ് കൂടി വന്നതോടെ മനുഷ്യന്റെ ഇടം കൂടുതല് വലുതായി. അപ്പോഴാണ് ചില താത്പര്യങ്ങള് ഈ ലോകത്തെ ചെറുതാക്കുന്നത്. നമ്മള് ഗാന്ധിയിലേക്ക് തിരിയണം. സമാധാനപരമായ പ്രതിഷേധങ്ങളേ വിജയിക്കുകയുള്ളൂ. രാജ്യത്തെ മതേതര ജനാധിപത്യ രാഷ്ട്രമായി നിലനിര്‍ത്തുകയാണ് വേണ്ടത് -അദ്ദേഹം പറഞ്ഞു.\nയന്ത്രവത്കൃതലോകത്ത് നമുക്ക് സ്ഥാനമില്ലാതായിക്കൊണ്ടിരിക്കുകയാണ്. എന്നാല് സര്‍ഗാത്മകതകൊണ്ട് പിടിച്ചുനില്‍ക്കാനും അതിജീവിക്കാനുമാകും -അദ്ദേഹം പറഞ്ഞു.\nകോട്ടയ്ക്കല് ആര്യവൈദ്യശാലയുമായി സഹകരിച്ച് പൊന്നാനി എ.വി. ഹയര്‍സെക്കന്‍ഡറി സ്‌കൂളിലാണ് പരിപാടി നടത്തിയത്. അതിജീവിക്കുന്ന വാക്കുകള് എന്നതായിരുന്നു പ്രഭാഷണവിഷയം.\nപൊന്നാനി നഗരസഭാധ്യക്ഷന് സി.പി. മുഹമ്മദ് കുഞ്ഞി അധ്യക്ഷതവഹിച്ചു. കല്‍പ്പറ്റ നാരായണന് ആര്യവൈദ്യശാല ചീഫ് ഫിസിഷ്യന് ഡോ. പി.എം. വാരിയര് ഉപഹാരംനല്‍കി. സ്വാഗതസംഘം ജനറല് കണ്‍വീനര് വി.വി. രാമകൃഷ്ണന് സംസാരിച്ചു.\nകല്‍പ്പറ്റ നാരായണന്റെ പുസ്തകങ്ങള് വാങ്ങാം\nContent Highlights: Kalpetta Narayanan speech at Ponnani MBIFL


നിരവധി സ്ത്രീകൾ ഒപ്പിട്ട പരാതി ഒടുവിൽ ഫലം കണ്ടു; പെൺകുട്ടികളുടെ പേടിസ്വപ്നമായ യുവാവിനെ പൊലീസ് അറസ്റ്റ് ചെയ്തു - Janayugom Online\nനിരവധി സ്ത്രീകൾ ഒപ്പിട്ട പരാതി ഒടുവിൽ ഫലം കണ്ടു; പെൺകുട്ടികളുടെ പേടിസ്വപ്നമായ യുവാവിനെ പൊലീസ് അറസ്റ്റ് ചെയ്തു\nസ്ത്രീകളുടെയും പെൺകുട്ടികളുടെയും പേടിസ്വപ്നമായി മാറിക്കൊണ്ടിരുന്ന യുവാവിനെ ആര്യനാട് പൊലീസ് അറസ്റ്റ് ചെയ്തു. ഉഴമലക്കൽ കുളപ്പട ആശാരിക്കോണം റോഡരികത്ത് വീട്ടിൽ സുബീഷാണ് (22) അറസ്റ്റിലായത്. ലഹരി ഉപയോഗിച്ചശേഷം ഉപദ്രവിക്കുന്നത് പതിവായിരുന്നു. നിരവധി പേരുടെ പരാതിയുടെ അടിസ്ഥാനത്തിലാണ് പ്രതിയെ ആര്യനാട് പൊലീസ് അറസ്റ്റ് ചെയ്തത്.\nരാത്രിയിൽ സ്ത്രീകളുള്ള വീടുകളിൽ കടന്നുകയറി അവരെ ഉപദ്രവിക്കുകയും, കുളിക്കുന്ന സമയം എത്തിനോക്കുകയും, വീഡിയോ എടുക്കുന്നതുമാണ് ഇയാളുടെ രീതി. കുളപ്പടയിലെ ക്ഷേത്രത്തിൽ എത്തുന്ന സ്ത്രീകളെ ഇയാൾ ലഹരി ഉപയോഗിച്ചശേഷം ഉപദ്രവിക്കുന്നത് പതിവായിരുന്നു. തുടര്‍ന്ന് ക്ഷേത്ര ഭാരവാഹികൾ ആര്യനാട് പൊലീസിൽ പരാതി നല്കിയിരുന്നു. കുളപ്പട റസിഡന്റ്സ് അസോസിയേഷനിലെ നിരവധി സ്ത്രീകൾ ഒപ്പിട്ട പരാതിയാണ് പൊലീസിന് നല്കിയത്.\nനേരത്തെ കഞ്ചാവ് ഉപയോഗിക്കുന്നത് വിലക്കിയതിലുള്ള വിരോധം കാരണം ഗൃഹസ്ഥനെയും മകളെയും ആക്രമിച്ച കേസിൽ ഇയാളെ പൊലീസ് അന്വേഷിക്കുകയായിരുന്നു. ഇതിനിടെയാണ് സ്ത്രീകള് ഒപ്പിട്ട പരാതിയില് ഇയാളെ അറസ്റ്റ് ചെയ്തത്.\nThiruvananthapuram Police arrest\nവാർത്ത തുണയായി: തുടർ ചികിത്സക്ക് വീട്ടമ്മക്ക് ബിപിഎൽ റേഷൻ കാർഡ് അനുവദിച്ചു, Janayugom Impact\nകോവിഡില് കൈത്താങ്ങായി ഇടതു സര്‍ക്കാര്; 5600 കോടിയുടെ പ്രത്യേക പാക്കേജ് പ്രഖ്യാപിച്ചു\nകോവിഡ് മൂന്നാംതരംഗം: മുന്നൊരുക്കങ്ങള് ഊര്‍ജിതമാക്കി\nസംസ്ഥാനത്ത് വീണ്ടും ജനിതക മാറ്റം വന്ന കോവിഡ് വൈറസ് സ്ഥിരീകരിച്ചു; 4034 പുതിയ രോഗികള്\nആറാം ക്ലാസ് വിദ്യാർത്ഥിനിയുടെ മരണം; ദുരൂഹത മറനീക്കി പോസ്റ്റ് മോർട്ടം റിപ്പോർട്ട് പുറത്ത്


ഗുജറാത്ത് പാഠപുസ്തകത്തിലെ അംബേദ്കറിന്റെ മുദ്രാവാക്യം തിരുത്തി; പ്രതിഷേധക്കത്തുകള് • Suprabhaatham\nAugust 3, 2019 | 12:25 pm IST\nഅഹമ്മദാബാദ്: ഭരണഘടനാ ശില്‍പ്പി ഡോ. ഡോ. ബി.ആര് അംബേദ്കറുടെ മുദ്രാവാക്യത്തില് തിരുത്ത് വരുത്തി ഗുജറാത്തിലെ പാഠപുസ്തകത്തില് പ്രസിദ്ധീകരിച്ചത് വിവാദമാവുന്നു. അഞ്ചാം ക്ലാസിലെ പാഠപുസ്തകത്തിലാണ് തിരുത്തല് വരുത്തിയിരിക്കുന്നത്.\nഇതിനെതിരെ നിരവധി പേര് മുഖ്യമന്ത്രിക്ക് പ്രതിഷേധ കത്തയച്ചു. ടെക്സ്റ്റ് ബുക്കില് നിന്നു തെറ്റായ വാക്കുകള് മാറ്റി യഥാര്‍ഥ വാക്കുകള് പുനഃസ്ഥാപിക്കണമെന്ന് കത്തില് ആവശ്യപ്പെട്ടു. ഇതു പരിശോധിക്കാന് അടുത്തയാഴ്ച യോഗം വിളിച്ചുചേര്‍ത്തിരിക്കുകയാണ് വിദ്യാഭ്യാസ മന്ത്രി ഭൂപേന്ദ്ര സിങ്.\nഅംബേദ്കറിന്റെ പ്രശസ്തമായ മുദ്രാവാക്യം ‘വിദ്യ അഭ്യസിക്കുക, പ്രക്ഷോഭിക്കുക, സംഘടിക്കുക’ എന്ന മുദ്രാവാക്യമാണ് മാറ്റിയെഴുതിയത്. ഇത് ഗുജറാത്തിലെ ദലിത് മുന്നേറ്റങ്ങളുടെ പര്യായമായി മാറിയിരുന്നു. പകരം, ‘വിദ്യ അഭ്യസിക്കുക, സംഘടിക്കുക, സ്വാശ്രയത്വം നേടുക’- എന്നാണ് നല്‍കിയിരിക്കുന്നത്.\n‘ഭാരത് രത്‌നഡോ അംബേദ്കര്’ എന്ന ഡോ. അംബേദ്കറിനെക്കുറിച്ചുള്ള അഞ്ചാം ക്ലാസ് ഗുജറാത്തി പാഠപുസ്തകത്തിലാണ് തിരുത്തല്.\nഡോ.അംബേദ്കറുടെ യഥാര്‍ഥ മുദ്രാവാക്യം ലോകപ്രശസ്തമാണെന്നും ആളുകള് ഇത് നിരവധി തവണ ചൊല്ലിയിട്ടുള്ളതാണെന്നും പ്രതിഷേധക്കാര് നല്‍കിയ കത്തില് പറയുന്നു. ‘മുദ്രാവാക്യത്തിലെ ഏതെങ്കിലും വിവേചനാധികാര മാറ്റം ബാബാസാഹേബിന്റെ കോടിക്കണക്കിന് അനുയായികളുടെ വികാരത്തെ വ്രണപ്പെടുത്തുക മാത്രമല്ല, ചരിത്രപരമായ ഒരു സത്യത്തിന്റെ വികലമായ അവതരണം എന്നും വിളിക്കപ്പെടും,’ പ്രതിഷേധ കത്തില് പറയുന്നു.


കശ്മീരിലേക്ക് ഹരിതസന്ദേശവുമായി അനസിന്റെ സൈക്കിൾ സവാരി\nHomeNewsകശ്മീരിലേക്ക് ഹരിതസന്ദേശവുമായി അനസിന്റെ സൈക്കിൾ സവാരി\nwebdesk January 14, 2021\nകോഴിക്കോട്: കാടും നാടും മലകളും താണ്ടി നദികളുടെ നാടായ കേരളത്തിൽ നിന്നും മഞ്ഞുപുതച്ച കശ്മീരിലേക്ക് ഒറ്റക്കൊരു യാത്ര. ഇതിലെന്ത് പുതുമ എന്ന് ചോദിക്കാൻ വരട്ടെ. ഇരുപത്തിയൊന്ന് വയസ്സ് മാത്രമുള്ള അനസിന്റെ ഈ സോളോ യാത്ര സൈക്കിളിലാണ് എന്നറിയുമ്പോഴാണ് ഇതിലെ കൗതുകം.[www.malabarflash.com]\nപരിസ്ഥിതി സൗഹൃദ യാത്രകൾ പ്രോത്സാഹിപ്പിക്കാനും പ്രകൃതിയെ സംരക്ഷിക്കണമെന്ന ആശയം പകർന്നു നൽകാനും “ഗോ ഗ്രീൻ’ എന്ന സന്ദേശം ഉയർത്തിപ്പിടിച്ചാണ് അനസിന്റെ ഈ യാത്ര.\nകോഴിക്കോട് മേത്തോട്ടുതാഴം സ്വദേശിയായ അനസിന്റെ ഏറെ കാലമായുള്ള ആഗ്രഹമായിരുന്നു ഒരു ഓൾ ഇന്ത്യ ട്രിപ്പ്. സാമൂഹിക മാധ്യമങ്ങളിലൂടെയും അല്ലാതെയും മറ്റു യാത്രികരുടെ യാത്രകൾ കാണുമ്പോഴൊക്കെ അനസിന്റെ മനസ്സ് യാത്രക്കായി വെമ്പൽ കൊണ്ടേയിരുന്നു. പ്ലസ് ടു പഠനം കഴിഞ്ഞ് മൊബൈൽ ഷോപ്പിൽ ജോലി ചെയ്ത് യാത്രക്കായുള്ള പണം സ്വരുക്കൂട്ടി.\nതന്റെ യാത്ര സൈക്കിളിൽ ആകണമെന്ന നിർബന്ധം ഉള്ളതിനാൽ തന്നെ, ഒരു വർഷം മുന്പ് സെക്കന്റ് ഹാൻഡായി വാങ്ങിച്ച ഹീറോ യു ടി സൈക്കിളും വെറും മൂന്ന് ജോടി വസ്ത്രങ്ങൾ, ഒരു ടെന്റ് എന്നിവയുമെടുത്ത് ഡിസംബർ 28 ന് അനസ് കോഴിക്കോട്ടെ കടപ്പുറത്ത് നിന്നും യാത്ര തുടങ്ങി;\nകോഴിക്കോട് നിന്നും കന്യാകുമാരിയിലേക്ക്. അവിടെനിന്നും സ്വപ്ന ഭൂമിയായ കശ്മീരിലേക്ക്. സമയം കിട്ടുമെങ്കിൽ ഓൾ ഇന്ത്യ കറക്കം.ഭൂട്ടാൻ, നേപ്പാൾ എന്നിവയും അനസിന്റെ മനസ്സിലുണ്ട്. മൂന്ന് മാസക്കാലവും 15,000 രൂപ ചെലവുമാണ് അനസ് ഈ യാത്രക്ക് പ്രതീക്ഷിക്കുന്നത്. രാവിലെ എട്ട് മണിക്ക് യാത്ര തുടങ്ങും.\nഭക്ഷണം വഴിയോരത്തെ ഹോട്ടലിൽ നിന്നും. അല്ലെങ്കിൽ സാമൂഹിക മാധ്യമങ്ങളിൽ നിന്ന് അനസിന്റെ നീക്കുപ്പോക്കറിഞ്ഞു ഏതെങ്കിലും യാത്രാ പ്രേമികൾ അവരവരുടെ നാടുകളിൽ ഭക്ഷണവുമായി അനസിനെ കാത്തിരിപ്പുണ്ടാകും. യാത്രയിൽ പൊതുവെ കുറച്ച് മാത്രമേ ഭക്ഷിക്കൂ. യാത്ര തടസ്സപ്പെടരുതല്ലോ. നേരം ഇരുട്ടിത്തുടങ്ങിയാൽ യാത്രാമധ്യേയുള്ള പെട്രോൾ പമ്പുകളിൽ ടെന്റടിക്കാൻ സമ്മതം ചോദിക്കും. സമ്മതിച്ചാൽ അന്നത്തെ താമസം അവിടെയാകും. ഇല്ലെങ്കിൽ അടുത്ത പള്ളികളോ ചർച്ചുകളോ തേടിപ്പോകും.\nയാത്രയിലെ അനുഭവങ്ങൾ എല്ലാ ദിവസവും തന്റെ ITec Anas എന്ന യൂട്യൂബ് അക്കൗണ്ടിൽ പോസ്റ്റ് ചെയ്യാനും അനസ് സമയം കണ്ടെത്തുന്നുണ്ട്. എന്ത് തടസ്സങ്ങളും പ്രയാസങ്ങളും നേരിടേണ്ടി വന്നാലും ലക്ഷ്യം നിറവേറ്റി മാത്രമേ മടങ്ങു എന്ന ദൃഢ പ്രതിജ്ഞയിലാണ് അനസ്.


Divya Bharathi's documentary Orutharum Varela singer Resmi Sateesh speaks: എന്റെ മകനെവിടെ അമ്മേ?: ഓഖിത്തിരമാലകളോട് ഒരമ്മ ചോദിക്കുന്നു\n‘ഒരുത്തരും വരലേ’ യിലെ ഗാനത്തെ കുറിച്ച് ഗായിക രശ്മി സതീഷ് സംസാരിക്കുന്നു. തമിഴ് ഡോക്യുമെന്ററി സംവിധായിക ദിവ്യാ ഭാരതിയാണ് ഓഖി ദുരന്തത്തിനെ ആസ്പദമാക്കി ‘ഒരുത്തരും വരലേ’ എന്ന ഡോക്യുമെന്ററി ഒരുക്കിയിരിക്കുന്നത്\nUpdated: August 30, 2018 4:03:22 pm\n” എൻ മകനേ നീയെവിടെ?\nഎല്ലാ തിരകളിലും ഞാൻ നിന്നെ തിരയുന്നു.\nകടലിനു മുകളിൽ കഴുകൻ പറക്കുന്നു.\nനിലവിളികളെല്ലാം കടൽത്തിരകളുടെ ഭിത്തിയിൽ തട്ടി തിരിച്ചുവരികയാണ്,\nഹൃദയം കൊരുത്തുവലിക്കുന്ന വേദന നിറഞ്ഞ ശബ്ദത്തിൽ രശ്മി സതീഷ് പാടുമ്പോൾ കടലാഴങ്ങളിൽ പ്രാണൻ പിടഞ്ഞ് ശ്വാസം നിലച്ചുപോകുന്ന ഒരുപാട് പേരുടെ പൊള്ളുന്ന ഓർമ്മകളിലേക്കാണ് കാലം നമ്മളെ തട്ടിയുണർത്തുന്നത്.\nതമിഴ് ഡോക്യുമെന്ററി സംവിധായിക ദിവ്യാ ഭാരതി ഓഖി ദുരന്തത്തിനെ ആസ്പദമാക്കിയൊരുക്കിയ ‘ഒരുത്തരും വരലേ’ എന്ന ഡോക്യുമെന്ററിക്ക് വേണ്ടിയാണ് രശ്മി സതീഷ് പാടിയിരിക്കുന്നത്. പ്രിയപ്പെട്ടവരെ നഷ്ടപ്പെട്ട അമ്മമാരുടെയും ഭാര്യമാരുടെയും മക്കളുടെയും രോദനവും കടലിന്റെ അലർച്ചയും നിറയുകയാണ് ഈ പാട്ടിൽ. അപ്രതീക്ഷിതമായി എത്തിയ ഓഖി തച്ചുടച്ച തമിഴ്നാട്ടിലെയും കേരളത്തിലെയും ‘കടലിന്റെ മക്കളു’ടെ വ്യഥകളിലേക്കും നഷ്ടങ്ങളിലേക്കുമാണ് ദിവ്യഭാരതി ഈ പാട്ടിലൂടെ ക്യാമറ സൂം ചെയ്യുന്നത്.\nതമിഴ്‌നാട്ടിലെ തോട്ടിപ്പണിക്കാരുടെ യഥാര്‍ത്ഥ ചിത്രം തുറന്നുകാട്ടുന്ന ‘കക്കൂസ്’ എന്ന ഡോക്യുമെന്ററി ഒരുക്കിയതിന് ‘ദേശദ്രോഹി’ എന്നു മുദ്രകുത്തി ഒരു വിഭാഗം ആളുകൾ മുൻപ് ദിവ്യ ഭാരതിയെ വധിക്കുമെന്നും ബലാത്സംഗം ചെയ്യുമെന്നും ഭീഷണിപ്പെടുത്തിയിരുന്നു. ഡോക്യുമെന്ററിയില് പള്ളാര് എന്ന ദലിത് വിഭാഗത്തെ അധിക്ഷേപിക്കുന്നു എന്നാരോപിച്ചായിരുന്നു ഇവർ ദിവ്യയ്‌ക്കെതിരെ വധഭീഷണിയും ബലാത്സംഗ ഭീഷണിയുമായി രംഗത്തെത്തിയത്. തുടർന്ന് ‘കക്കൂസ്’ എന്ന ഡോക്യുമെന്ററി തമിഴ്‌നാട്ടിൽ നിരോധിച്ചിരുന്നു.\nഓഖി ചുഴലിക്കാറ്റിനെ ആസ്പദമാക്കിയുളള ദിവ്യയുടെ ഡോക്യുമെന്ററി ‘ഒരുത്തരും വരലേ’യുടെ ട്രെയിലര് പുറത്തിറങ്ങിയപ്പോഴും ഏറെ വിവാദങ്ങളും പൊലീസ് വേട്ടയാടലും ദിവ്യയ്ക്ക് അഭിമുഖീകരിക്കേണ്ടി വന്നിരുന്നു. ഭരണകൂടത്തിന് എതിരായി നിരവധി ചോദ്യങ്ങൾ ഡോക്യുമെന്ററിയിലൂടെ ദിവ്യ ഉയർത്തിയതാണ് പൊലീസ് വേട്ടയാടലിനു കാരണമായത്. ആ വിവാദങ്ങളുടെ പശ്ചാത്തലത്തിലാണ്, ഡോക്യുമെന്ററിയിലെ പാട്ട് യൂട്യൂബിലൂടെ ദിവ്യ റിലീസ് ചെയ്യുന്നത്.\n“ഒരു പാട്ടുകാരിയെന്ന നിലയിൽ ഈ പ്രൊജക്റ്റിൽ പാടാൻ കഴിഞ്ഞതിൽ അഭിമാനമുണ്ട്. ഒപ്പം, നമ്മുടെ സഹോദരങ്ങൾ നേരിട്ട അനീതിയ്ക്കെതിരെ ശബ്ദമുയർത്താനും ഈ പാട്ട് അവസരമൊരുക്കി തന്നു”, എന്നാണ് ഗായിക രശ്മി സതീഷിന്റെ പ്രതികരണം. ‘ഒരുത്തരും വരലേ’ എന്ന പ്രൊജക്റ്റിലേക്കെത്തിയ വഴികളെ കുറിച്ചും വിശേഷങ്ങളെ കുറിച്ചും രശ്മി ഇന്ത്യൻ എക്സ്പ്രസിനോട് സംസാരിക്കുന്നു.\nഎങ്ങനെയാണ് ഈ പാട്ടിലേക്കെത്തിയത് ?\n“ദിവ്യഭാരതിയുടെ ആദ്യത്തെ ഡോക്യുമെന്ററി സമയത്ത് ടൈറ്റിൽ ട്രാക്ക് പാടാനായി എന്നെ വിളിച്ചിരുന്നു. അന്നെനിക്ക് ദിവ്യയെ നേരിട്ട് പരിചയമില്ല, മറ്റൊരാൾ വഴിയാണ് വിളിച്ചത്. അന്നെന്തൊക്കെയോ ചില അസൗകര്യങ്ങൾ കൊണ്ട് എനിക്കാ പാട്ട് ഏറ്റെടുക്കാൻ പറ്റിയില്ല. പിന്നീട് വാർത്തകളിലൂടെയും സുഹൃത്തുക്കൾ പറഞ്ഞുമൊക്കെ ദിവ്യയ്ക്ക് ആ ഡോക്യുമെന്ററിയുടെ പേരിൽ നേരിടേണ്ടി വന്ന പ്രതിസന്ധികളെയും വധഭീഷണികളെയും കുറിച്ച് അറിയുന്നുണ്ടായിരുന്നു. ആ അതിജീവനത്തോട് ആദരവും തോന്നി. അപ്പോഴാണ് ‘ഒരുത്തരും വരലേ’യെന്ന പ്രൊജക്റ്റുമായി ദിവ്യ വീണ്ടും സമീപിക്കുന്നത്. നമ്മൾ അഡ്രസ് ചെയ്യപ്പെടേണ്ട വിഷയമാണതെന്ന് എനിക്കും തോന്നി, അങ്ങനെയാണ് ഞാൻ ഓകെ പറയുന്നത്.\nകൊച്ചിയിൽ വച്ചായിരുന്നു പാട്ടിന്റെ റെക്കോർഡിങ്. ദിവ്യയും ഗാനരചയിതാവ് തനിക്കൊടിയും സംഗീതം നിർവ്വഹിച്ച നടരാജൻ ശങ്കരനും ഒന്നു രണ്ടു അണിയറപ്രവർത്തകരും ഒന്നിച്ചാണ് വന്നത്. അൽപ്പം പ്രാദേശിക ചുവയുള്ള തമിഴിലാണ് വരികൾ. അതിന്റെ ഉച്ചാരണം എങ്ങനെ വേണമെന്നൊക്കെ ദിവ്യയും സംഘവും വിവരിച്ചുതന്നു. ഏഴു മിനിറ്റോളമുണ്ട് പാട്ട്. ഡോക്യുമെന്ററിയുടെ അവസാന ഭാഗത്തായി വരുന്ന പാട്ടാണ്. ഓഖി ദുരന്തത്തിന്റെ തീക്ഷണതയും നഷ്ടങ്ങളും വെളിവാക്കുന്ന ദൃശ്യങ്ങളാണ് ആ ഭാഗത്ത് വരുന്നത്.\nപാട്ടിനും കൃത്യമായൊരു ആരോഹണ അവരോഹണ ക്രമമുണ്ട്. കടുത്ത വേദനയിൽ നിന്നും തുടങ്ങുന്ന പാട്ടിൽ ക്രമേണ അവഗണനയോടുള്ള ദേഷ്യവും അപമാനഭാരവുമൊക്കെ നിറയുകയാണ്. സർക്കാരിനോടുള്ള ചോദ്യങ്ങളും പാട്ടിൽ ഉയരുന്നുണ്ട്. മോഡുലേഷന് ഏറെ പ്രാധാന്യം നൽകിയാണ് ഈ പാട്ടൊരുക്കിയിരിക്കുന്നത്”.\nവല്ലാതെ മനസ്സിൽ സ്പർശിച്ച ചില വരികളുണ്ടതിൽ. നീ കഴിച്ചു കൊണ്ടിരുന്ന പാത്രത്തിലെ മീൻ മണം പോയി, പക്ഷേ നിന്റെ മണം അമ്മയെ വിട്ടു പോയിട്ടില്ലെന്നുള്ള അമ്മമാരുടെ കരച്ചിലും മണപ്പായ (ആദ്യരാത്രി വിരിക്കുന്ന പായ) യുടെ ചുളിവുകൾ പോലും മാറിയിട്ടില്ലെന്ന ഭാര്യമാരുടെ വിലാപവുമൊക്കെ നിറയുകയാണ് പാട്ടിൽ.”\n‘ഒരുത്തരും വരലേ’യുടെ ട്രെയിലർ പുറത്തിറങ്ങിയ സമയത്ത്, പൊലീസ് തന്നെ വേട്ടയാടുന്നു എന്ന് ദിവ്യഭാരതി തുറന്നു പറഞ്ഞിരുന്നല്ലോ. ഇപ്പോഴും പൊലീസ് നിരീക്ഷണത്തിലാണോ ദിവ്യ?\nമുൻപ് ‘കക്കൂസ്’ പ്രദർശിച്ചപ്പോൾ ആദ്യസ്ക്രീനിങ്ങിനു ശേഷം തന്നെ തമിഴ്‌നാട് പൊലീസ് ഡോക്യുമെന്ററി നിരോധിക്കാൻ ശ്രമിക്കുകയും പല തവണ സ്ക്രീനിങ് തടയുകയും ചെയ്തിരുന്നു. ഒടുവിൽ തമിഴ്‌നാട് സര്‍ക്കാര് ഔദ്യോഗികമായി തന്നെ ചിത്രം നിരോധിച്ചു. ഈ അനുഭവമുള്ളതുകൊണ്ട്, അധികം പബ്ലിസിറ്റിയൊന്നുമില്ലാതെ മത്സ്യത്തൊഴിലാളി ഗ്രാമമായ തൂത്തൂരിൽ പോയാണ് ഇത്തവണ ദിവ്യ ആദ്യ സ്ക്രീനിങ് നടത്തിയത്. പിന്നാലെ യൂട്യൂബിലും വീഡിയോ സോങ് പബ്ലിഷ് ചെയ്തു.\nകഴിഞ്ഞ ദിവസം വിളിച്ചപ്പോൾ ദിവ്യ പറഞ്ഞത്, വീഡിയോ പ്രദർശിപ്പിച്ച തുത്തൂരിലും പൊലീസ് ചെന്ന് മത്സ്യത്തൊഴിലാളികളോട് സംസാരിച്ചിരുന്നു എന്നാണ്. ഈ ഡോക്യുമെന്ററിയും നിരോധിക്കുമോ എന്ന ആശങ്കയുണ്ട് ദിവ്യയ്ക്കും ടീമിനും. ഡോക്യുമെന്ററിയുടെ പിന്നണിയിൽ പ്രവർത്തിച്ച എല്ലാവരോടും ദേശദ്രോഹികളെന്ന നിലയിലാണ് പൊലീസ് പെരുമാറുന്നത് എന്നാണ് അറിയാൻ സാധിച്ചത്.”\nWeb Title: Divya bharathis documentary orutharum varela singer resmi sateesh speaks\nഅതൊരു നല്ല തീരുമാനമായിരുന്നു: അഭിഷേകിന് കരുത്തേകി പ്രിയതമയുടെ വാക്കുകൾ


ആന ഇന്ത്യൻ പൗരനോ? ; മൃഗത്തിനായി ഹേബിയസ് കോർപസ് ഇതാദ്യം | supreme court\nആന ഇന്ത്യൻ പൗരനോ? ; മൃഗത്തിനായി ഹേബിയസ് കോർപസ് ഇതാദ്യം\n‘ലക്ഷ്മി’ തനിക്ക് കുടുംബാംഗമെന്ന് സദ്ദാം\nന്യൂഡൽഹി: ആനയ്ക്കുവേണ്ടി ഹേബിയസ് കോർപസ് ഹർജിയോ? ആന ഇന്ത്യൻ പൗരനാണോ? -ചോദ്യം സുപ്രീംകോടതി ചീഫ് ജസ്റ്റിസ് എസ്.എ. ബോബ്‌ഡെയുടേതാണ്. ഡൽഹിയിലെ അവസാനത്തെ ആനയും തന്റെ ‘കുടുംബാംഗ’വുമായ ലക്ഷ്മിയെ തടവിൽനിന്നു മോചിപ്പിക്കാനാവശ്യപ്പെട്ട് പാപ്പാൻ സദ്ദാം നൽകിയ ഹേബിയസ് കോർപസ് ഹർജി പരിഗണിക്കുമ്പോഴായിരുന്നു വ്യാഴാഴ്ച ചീഫ് ജസ്റ്റിസിന്റെ ചോദ്യം. മൃഗത്തിനുവേണ്ടി ഹേബിയസ് കോർപസ് ഹർജി നൽകുന്നത് ഇന്ത്യയിലിതാദ്യം. ലോകത്ത് രണ്ടാമതും. 47 വയസ്സുള്ള പിടിയാനയാണ് വാർത്തയിലെ താരം.\nലക്ഷ്മിയുടെ കഥ, സദ്ദാമിന്റെയും\nഡൽഹിയിലെ യൂസഫ് അലി എന്നയാളുടെ ആനയെ പരിചരിക്കുന്ന ജോലി സദ്ദാമിനു ലഭിച്ചത് 2008-ലാണ്. ‘ലക്ഷ്മി’യുമായി സദ്ദാം ഏറെയടുത്തു. സദ്ദാം നൽകിയാലേ ഭക്ഷണവും മരുന്നും കഴിക്കൂവെന്ന അവസ്ഥയിലായി. ഭാര്യയും മൂന്നുമക്കളും അച്ഛനുമടങ്ങുന്ന തന്റെ കുടുംബത്തിലെ ഒരംഗംപോലെയായി ലക്ഷ്മിയെന്ന് സദ്ദാം പറയുന്നു.\nഇതിനിടെയാണ് യോജിച്ച വാസസ്ഥലത്തല്ലാതെ പാർപ്പിക്കുന്ന ആനകളെ പിടിച്ചെടുത്ത് വനംവകുപ്പ് മറ്റു സംസ്ഥാനങ്ങളിലേക്ക് അയക്കാൻ തുടങ്ങിയത്. ലക്ഷ്മിനഗറിലെ ചേരിപ്രദേശത്താണ് സദ്ദാമിന്റെ കുടുംബവും ലക്ഷ്മിയും കഴിഞ്ഞിരുന്നത്. വനംവകുപ്പിനെ പേടിച്ച് രണ്ടുമാസത്തോളം മുങ്ങിനടന്നെങ്കിലും ഒടുവിൽ പിടിവീണു. ഇക്കഴിഞ്ഞ സെപ്റ്റംബർ 17-ന് ലക്ഷ്മിയെ കസ്റ്റഡിയിലെടുത്തു. സദ്ദാമിനെ അറസ്റ്റുചെയ്ത് ജയിലിലടച്ചു.\nരണ്ടുമാസത്തിലേറെ തിഹാർ ജയിലിൽ കഴിഞ്ഞ സദ്ദാം നവംബർ 25-നാണ് പുറത്തിറങ്ങിയത്. ഇപ്പോൾ ഹരിയാണയിലെ സംരക്ഷണകേന്ദ്രത്തിൽ കഴിയുന്ന ലക്ഷ്മിയുടെ അവസ്ഥയോർത്ത് സദ്ദാമിന് ഉറക്കമില്ല. ലക്ഷ്മിയെ പരിചരിക്കാൻ തനിക്ക് അവസരം നൽകണമെന്നാണ് സദ്ദാമിന്റെ ആവശ്യം.\nഅയൽക്കാരൻ പശുവിനെ മോഷ്ടിച്ചാലും നാളെ ഹേബിയസ് കോർപസ് വരില്ലേയെന്ന് കോടതി ആരാഞ്ഞു. ഇതിനുമുമ്പ് ആനയ്ക്കുവേണ്ടി ഹേബിയസ് കോർപസ് നൽകിയ സംഭവം യു.എസിലുണ്ടായിട്ടുണ്ടെന്ന് അഭിഭാഷകൻ അറിയിച്ചു. ലക്ഷ്മിയെ വിട്ടുനൽകണമെന്നാവശ്യപ്പെട്ട് ഉടമ യൂസഫ് അലി നൽകിയ പരാതി ഡൽഹി ഹൈക്കോടതിയിലുണ്ട്. അതിനാൽ ഹൈക്കോടതിയെ സമീപിക്കാൻ സുപ്രീംകോടതി ആവശ്യപ്പെട്ടു.\nContent Highlight : SC refuses habeas corpus plea to release elephant\n‘ഹിന്ദുത്വ’നിർവചനം: ഹർജികൾ വൈകാതെ കേൾക്കുമെന്ന് സുപ്രീംകോടതി\nഹിന്ദുത്വം നിര്‍വചിച്ചുകൊണ്ടു പുറപ്പെടുവിച്ച വിധി സുപ്രീംകോടതി പുനഃപരിശോധിക്കുമെന്ന് ചീഫ് ജസ്റ്റിസ്


Janam TV Web Desk Jul 23, 2019, 07:09 pm IST\nതിരുവനന്തപുരം: ചന്ദ്രയാന് രണ്ടിന്റെ വിജയകരമായ വിക്ഷേപണത്തിന് ശേഷം തിരുവനന്തപുരത്തെത്തിയ ഐഎസ്ആര്‍ഒ സംഘത്തിന് വിമാനത്താവളത്തില് സ്വീകരണം. മിഷന് ഡയറക്ടര് ജയപ്രകാശിനെയും സംഘത്തെയും തിരുവനന്തപുരത്തെ വി.എസ്.എസ്.സി. ജീവവനക്കാരുടെ നേതൃത്വത്തിലുള്ള സംഘമാണ് സ്വീകരിച്ചത്.\nമലയാളികളായ 100 കണക്കിനു ശാസ്ത്രജ്ഞരാണ് ചന്ദ്രയാന് 2ന്റെ പ്രാഥമിക ഘട്ടം മുതല് മുന്നിലും പിന്നിലും നിന്ന് പ്രവര്‍ത്തിച്ചത്. ജി.എസ്.എല്.വി മാര്‍ക്ക്3റോക്കറ്റ് മിഷന് ഡയറക്ടര് ജെ.ജയപ്രകാശിന്റെ നേതൃത്വത്തില് തിരുവനന്തപുരത്ത് മടങ്ങിയെത്തിയ സംഘത്തെ ആദരവോടെയാണ് ജന്മനാട് വരവേറ്റത്.\nജി.എസ്.എല്.വി മാര്‍ക്ക്3റോക്കറ്റ് നിര്‍മ്മിച്ചത് തിരുവനന്തപുരം തുമ്പയിലെ വി.എസ്.എസ്.എസി കേന്ദ്രത്തിലാണ്. റോക്കറ്റിന്റെ ക്രയോജനിക്ക്, ലിക്വിഡ് സിസ്റ്റം എന്നീ ഘടകങ്ങളാകട്ടെ വലിയ മലയിലെ ഇസ്‌റോയുടെ ലിക്വിഡ് പ്രൊപ്പല്‍ഷന് കേന്ദ്രത്തിലും നിര്‍മ്മിച്ചു. ചന്ദ്രയാന്2ന്റെ നാവിഗേഷന് സിസ്റ്റത്തിന്റെ ജന്മവും തിരുവനന്തപുരത്തു നിന്നാണ്. വട്ടിയൂര്‍ക്കാവിലുള്ള ഇനേഷ്യല് സിസ്റ്റം യൂണിറ്റിലാണ് നാവിഗേഷന് സിസ്റ്റം നിര്‍മ്മിച്ചത്.\nവിജയകരമായി തന്നെ ചന്ദ്രയാന്2ദൗത്യം പൂര്‍ത്തീകരിക്കുമെന്ന് വി.എസ്.എസ്.സി ഡയറക്ടര് എസ്.സോമനാഥ് പ്രതികരിച്ചു.


ടാ ബിനീഷേ കേറി വാടാ..!! ജോജു വിളിച്ചപ്പോള് വേദിയിലേക്ക് നിഷ്‌കളങ്കമായി ചിരിച്ചു ബിനീഷ് കടന്നുവന്നത് ഇന്നും ഓര്‍ക്കുന്നു- കുറിപ്പ് – POCKET CREATIONS\nടാ ബിനീഷേ കേറി വാടാ..!! ജോജു വിളിച്ചപ്പോള് വേദിയിലേക്ക് നിഷ്‌കളങ്കമായി ചിരിച്ചു ബിനീഷ് കടന്നുവന്നത് ഇന്നും ഓര്‍ക്കുന്നു- കുറിപ്പ്\nAmrithaNovember 1, 2019 1:01 pm 0\nവിവാദങ്ങള് ആളികത്തുമ്പോള് പഴയവാര്‍ത്തകളും തല പൊന്തും. ഇപ്പോഴിതാ അത്തരത്തില് ബിനീഷ് ബാസ്റ്റിനുമായി ബന്ധപ്പെട്ട ഒരു സംഭവം ഓര്‍മ്മിക്കുകയാണ് നടന് പ്രതാപന് കെ എസ്. സോഷ്യല് മീഡിയയിലൂടെയാണ് അദ്ദേഹം കുറിപ്പ് എഴുതിയത്. സംഭവം വായനക്കാര്‍ക്ക് വേണ്ടി അദ്ദേഹം വിവരിച്ച് എഴുതിയിട്ടുമുണ്ട്.\nപാലക്കാട് മെഡിക്കല് കൊളേജില് കോളേജ് ഡേയ്ക്ക് മുഖ്യാതിഥിയായി ക്ഷണിക്കപ്പെട്ടെത്തിയപ്പോഴാണ് നടന് ബിനീഷ് ബാസ്റ്റിനെ സംവിധായകന് അനില് രാധാകൃഷ്ണന് മേനോന് അധിക്ഷേപിച്ചത്. സംഭവത്തിന്റെ വീഡിയോ സഹിതം സോഷ്യല് മീഡിയയില് വൈറലായതിന് പിന്നാലെ താരത്തിന് നിരവധി പേരാണ് പിന്തുണ അര്‍പ്പിച്ച് രംഗത്തെത്തിയത്. ഈ സംഭവം വിവാദമായ പശ്ചാത്തലത്തിലാണ് പ്രതാപന് കുറിപ്പ് എഴുതിയത്. മലയാള സിനിമയുടെ മാസ്റ്റര് ക്രാഫ്റ്റ് സംവിധായകന് ജോഷിയുടെ പൊറിഞ്ചു മറിയം ജോസ് എന്ന ചിത്രം നൂറാം ദിവസത്തിലേക്ക് എത്തി നില്‍ക്കുകയാണ്. ചിത്രത്തിന്റെ ട്രെയിലര് ലോഞ്ച് കൊച്ചിയില് ലുലു മാളില് വച്ച് നടന്നപ്പോഴാണ് ബിനീഷിനെ ആദ്യമായ് നേരില് കാണുന്നത് എന്ന് അദ്ദേഹം കുറിച്ചുവെച്ചത്.\nബിനീഷ് സദസ്സില് ജോഷി സാറിനൊപ്പം ഒരു മിഡില് ലൈനിനലാണ് വന്നിരുന്നത്, വേദിയില് അത്രയും തിരക്കുകള്‍ക്കിടയില് നിന്നിരുന്ന നായകന് ‘ജോജു ‘ ബിനീഷി നോട് ഉറക്കെ വിളിച്ചു പറഞ്ഞു. ‘ ടാ ബിനീഷേ കേറി വാടാ ..’.ബിനീഷ് ആ വലിയ വേദിയിലേക്ക് കയറി നിഷ്‌കളങ്കമായി സംസാരിച്ചത് താന് ഇന്നും ഓര്‍ത്തെടുക്കുന്നുവെന്ന് അദ്ദേഹം പോസ്റ്റില് കുറിച്ചു.\nപ്രതാപന് കെ.എസിന്റെ കുറിപ്പ് :\nപൊറിഞ്ചു മറിയം ജോസ്,, നൂറാം ദിവസത്തിലേക്ക് എത്തി നില്‍ക്കുകയാണ് ,കുറച്ച് മാസങ്ങള്‍ക്ക് മുന്‍പാണ് ഈ പടത്തിന്റെ ട്രെയിലര് ലോഞ്ച് കൊച്ചിയില് ലുലു മാളില് വച്ചാണ് നടന്നത്, വലിയ സദസ്, വലിയ ആളുകള്, ക്ഷണിച്ചപ്പോള് വളരെ സന്തോഷത്തോടെ ഞാനും പോയി, അവിടെ വച്ചാണ് ബിനീഷിനെ ആദ്യമായ് നേരില്‍ക്കാണുന്നത്, ചടങ്ങ് തുടങ്ങിക്കഴിഞ്ഞാണ് ബിനീഷ് അവിടേക്ക് വന്നത്.\nഅപ്പോള് വേദിയില് ജോഷി സാര് ഉള്‍പ്പടെയുള്ള വലിയ ആളുകള് ആയിരുന്നു. ബിനീഷ് സദസ്സില് ഒരു മിഡില് ലൈനിനലാണ് വന്നിരുന്നത്, തൊട്ടരികത്തിരുന്നവരോട് ബിനീഷിന് മാത്രം കഴിയുന്ന രീതിയില് നിഷ്‌കളങ്കമായി സന്തോഷവാനായി സംസാരിച്ച് കൊണ്ടിരുന്നു. വേദിയില് അത്രയും തിരക്കുകള്‍ക്കിടയില് നിന്നിരുന്ന നായകന് ‘ജോജു ‘ സദസിലെ ബിനീഷി നോട് ഉറക്കെ വിളിച്ചു പറഞ്ഞു. ‘ ടാ ബിനീഷേ കേറി വാടാ ..’.ബിനീഷ് ആ വലിയ വേദിയിലേക്ക് കയറി നിഷ്‌കളങ്കമായി സംസാരിച്ചു.\nചില ആളുകള് വലിയവരാകുന്നതും കൂടെ നില്‍ക്കുന്നവര്‍ക്ക് വലം കൈ കൊടുക്കുന്നതും അങ്ങിനെയാണ്. മനുഷ്യത്വം, സ്നേഹം, പ്രണയം, നിലപാട്, ഇതൊക്കെ ഉറവ പോലെയാണ്, വിഷം കലരാത്ത മുലപ്പാല് പോലെ അത് പകരാന് കഴിയണം. അല്ലെങ്കില് ഒരാളും നമ്മളെ നശിപ്പിക്കാനോ പ്രതികാരം ചെയ്യാനോ വരില്ല. പകരം നമ്മളെ അത് തിന്ന് തീര്‍ക്കും ഒരു അടയാളവും അവശേഷിപ്പിക്കാതെ.\nഅല്ലയോ പ്രിന്‍സിപ്പാളെ നീയൊക്കെ പഠിപ്പിച്ചാല് എത്ര കുട്ടികള്‍ക്ക് ഡോക്ടര് എന്ന മഹത്തായ പദം പേരിന് മുന്‍പില് വക്കാന് പറ്റും. ( ആശുപത്രിയില് ജോലി ചെയ്യുന്ന ആളല്ല കേട്ടോ ) എന്റെ ഡോക്ടര് അനിയന്‍മാരെ അനിയത്തിമാരെ നിങ്ങളൊക്കെ എന്തിനാ പഠിക്കുന്നത്?\nതൊട്ടടുത്തല്ലെ വാളായര്. കുഞ്ഞി കുഞ്ഞി സാധനങ്ങള് ചെക്ക് പോസ്റ്റ് കടത്തിജീവിച്ചൂടെ? അവസാന ചോദ്യം യൂണിയന് ഭരിക്കുന്ന എസ്.എഫ്.ഐക്കാരോട് ആണ്. നിങ്ങളൊക്കെ ഇടക്ക് ഇടക്ക് പറയുന്ന ഒരു വാക്കുണ്ടല്ലോ, സോഷ്യലിസം, അത് എന്ത് കുന്ത്രാണ്ടമാണെന്ന് തൊട്ടടുത്തുള്ള വായനശാലയിലോ യൂണിയന് ആപ്പീസിലൊ ചെന്ന് ചോദിക്ക്. എന്നിട്ട് അവര് പറഞ്ഞ് തരുന്ന ഉത്തരം മനസിലായില്ല എങ്കില് ഇമ്പോസിഷന് എഴുതി പഠിക്ക്, വിധിയുണ്ടെങ്കില് ഏതെങ്കിലുമൊരു പ്രായത്ത് / കാലത്ത് മനസിലാകും. വേറെ ഒന്നും ഒന്നും ഇതില് പറയാനില്ല.\nTAGS Bineesh BastinFeaturedFilmJoju GeorgeNews\nNEWER POSTപുരുഷന്മാരുടെ വിവാഹ പ്രായം 21 ല് നിന്ന് 18 ആക്കി..!!\nOLDER POSTജീവിതത്തില് അപമാനിതരാകുക എന്നത് എത്രമാത്രം വേദനാജനകമാണെന്ന് ഏറ്റുവാങ്ങിയവര്‍ക്കേ മനസിലാകു ! ശ്രീകുമാര് മേനോന്


France Banned Ultra-Thin Models | സൗന്ദര്യത്തിനുവേണ്ടി ഫാഷൻ മോഡലുകൾ ഇനിയും മെലിയേണ്ടെന്നു ഫ്രാൻസ്; തെറ്റായ ആരോഗ്യസന്ദേശം നല്കുന്ന പ്രവണത അവസാനിപ്പിക്കാൻ ഫ്രഞ്ച് സർക്കാർ പുതിയ നിയമം കൊണ്ടുവന്നു; നിയമം ലംഘിക്കുന്ന മോഡലുകൾക്ക് അരക്കോടി പിഴയും ആറു വർഷം തടവും - MarunadanMalayalee.com\nMay 06, 201708:55 PM IST Permalink\nപാരിസ്: ഫാഷൻ മോഡലുകൾ ഇനിയും മെലിയേണ്ടെന്നു ഫ്രാൻസ്. സൗന്ദര്യത്തിന്റെ പേരിൽ മോഡലുകൾ ആരോഗ്യം നശിപ്പിച്ച് മെലിയുന്ന പ്രവണത ഇല്ലാതാക്കുന്നതിന്റെ ഭാഗമായി ഫാഷൻ തലസ്ഥാനമായ ഫ്രാൻസിൽ പുതിയ നിയമം സർക്കാർ നടപ്പിലാക്കി. ഇനിമുതൽ മോഡലിങ് തുടരണമെങ്കിൽ മെഡിക്കൽ സർട്ടിഫിക്കറ്റ് രാജ്യത്ത് നിർബന്ധമാണ്.\nഫാഷൻ രംഗത്തെ ആരോഗ്യകരമല്ലാത്ത പ്രവണതകളെ നേരിടാനാണ് ഇത്തരമൊരു തീരുമാനം കൈക്കൊള്ളുന്നതെന്ന് ആരോഗ്യ വകുപ്പ് വ്യക്തമാക്കി. മാത്രമല്ല മോഡലുകളുടെ ഫോട്ടോകളിൽ ഫോട്ടോഷോപ്പിലൂടെ എഡിറ്റിങ് വരുത്തിയിട്ടുണ്ടെങ്കിൽ അത് ഫോട്ടോയുടെ മുകളിൽ രേഖപ്പെടുത്തേണ്ടതാണെന്നും നിയമത്തിലുണ്ട്.\nഫാഷൻ രംഗത്തെ അതീവ മെലിഞ്ഞ മോഡലുകൾ തെറ്റായ ആരോഗ്യ സന്ദേശമാണ് ജനങ്ങൾക്ക് നൽകുന്നതെന്ന നിരീക്ഷണമാണ് നിയമം മൂലം മെലിഞ്ഞ മോഡലുകളെ നിരോധിക്കുന്നതിലേക്ക് ഫ്രാൻസിനെ എത്തിച്ചത്. നിയമം ലംഘിക്കുന്നവർക്ക് 53ലക്ഷം രൂപ (75000 യൂറോ) വരെ പിഴയടക്കേണ്ടതായോ6വർഷം തടവു ശിക്ഷയോ അനുഭവിക്കേണ്ടിയോ വരും.\nഫോട്ടോഷോപ്പിൽ എഡിറ്റ് ചെയ്തു പുറത്ത് വരുന്ന മോഡലുകളുടെ ഫോട്ടോകൾ ആത്മവിശ്വാസം നശിപ്പിക്കുമെന്നും അത് ആരോഗ്യ സംബന്ധമായ വലിയ പ്രശ്നങ്ങൾ സൃഷ്ടിക്കുമെന്നും ഫ്രഞ്ച് അധികൃതർ പറയുന്നു. ഇതിനു മുമ്പ് ഇറ്റലി, സ്പെയിൻ ഇസ്രയേൽ തുടങ്ങിയ രാജ്യങ്ങൾ ഇത്തരം നിയമങ്ങൾ നടപ്പിലാക്കിയിട്ടുണ്ട്.\nലണ്ടൻ ഫാഷൻ വീക്കിൽ തിളങ്ങി ഇന്ത്യാഡേ\nമുസ്ലിംലീഗ് എംഎൽഎക്കെതിരെ കൂടുതൽ കേസുകൾ;


വൈസ്‌മെന് ക്ലബിന്റെ ഈസ്റ്റര് -വിഷു ആഘോഷങ്ങളും ചാരിറ്റി പ്രവര്‍ത്തനങ്ങളുടെ ഉദ്ഘാടനവും വര്‍ണ്ണാഭമായി - Malayalam Daily News\nApr 30, 2017 ഷോളി കുമ്പിളുവേലി\nന്യൂയോര്‍ക്ക്: വെസ്റ്റ്ചെസ്റ്റര് കേന്ദ്രീകരിച്ച് പ്രവര്‍ത്തിച്ചുവരുന്ന വൈസ്‌മെന് ക്ലബിന്റെ ഇക്കൊല്ലത്തെ ഈസ്റ്റര്-വിഷു ആഘോഷങ്ങളും, ജീവകാരുണ്യ പ്രവര്‍ത്തനങ്ങളുടെ ഉദ്ഘാടനവും ഏപ്രില് 23 ഞായറാഴ്ച യോങ്കേഴ്‌സിലുള്ള മുംബൈ സ്‌പൈസസ് റെസ്റ്റോറന്റില് വെച്ച് വിവിധ കലാപരിപാടികളോടെ നടന്നു.\nപ്രസിഡന്റ് ജോസഫ് കാഞ്ഞമലയുടെ അധ്യക്ഷതയില് ചേര്‍ന്ന യോഗത്തില് റവ. ഫാ. ജോബ്‌സണ് കോട്ടപ്പുറം ഈസ്റ്റര് സന്ദേശവും, ഗുരുസ്വാമി പാര്‍ത്ഥസാരഥി വിഷു സന്ദേശവും നല്‍കി.\n“കിഡ്‌നി ഫെഡറേഷന് ഓഫ് ഇന്ത്യ”യുമായി സഹകരിച്ച് വൈസ്‌മെന് ആരംഭിക്കുന്ന പുതിയ ജീവകാരുണ്യ പ്രവര്‍ത്തനങ്ങളുടെ ഉദ്ഘാടനം ഏഷ്യാനെറ്റ് യു.എസ്. പ്രോഗ്രാം ഡയറക്ടറും, “വണ് ഡോളര് റെവല്യൂഷന്” കോ-ഓര്‍ഡിനേറ്ററുമായ രാജു പള്ളത്ത് നിര്‍വഹിച്ചു. ഫൊക്കാന എക്‌സിക്യൂട്ടീവ് വൈസ് പ്രസിഡന്റ് ജോയി ഇട്ടന്, ഡോ. ബേബി പൈലി, ഗുരുസ്വാമി പാര്‍ത്ഥസാരഥി, ഇട്ടൂപ്പ് കണ്ടംകുളം, ജോര്‍ജ് ജോസഫ് (മെറ്റ്‌ലൈഫ്) എന്നിവര് ആദ്യ ഗഡുക്കള് കൈമാറി.\nഎഡ്വിന് കാത്തി, ഷാജി സഖറിയ, ഷോളി കുമ്പിളുവേലി, സ്വപ്ന മലയില് എന്നിവര് സംസാരിച്ചു. ലിസാ ജോളി എം.സി.യായി പരിപാടികള് നിയന്ത്രിച്ചു.\nഷൈജു കളത്തില്, ജോസ് ഞാറകുന്നേല്, ജോഷി തെള്ളിയാങ്കല്, റോയി മാണി, ഷിനു ജോസഫ്, ജിം ജോര്‍ജ്, കെ.കെ. ജോണ്‍സണ്, ബെന്നി ഫ്രാന്‍സിസ്, മിനി മുട്ടപ്പള്ളി, ഗ്രേസി കാഞ്ഞമല, പ്രീതി ജിം എന്നിവര് പരിപാടികള്‍ക്ക് നേതൃത്വം നല്‍കി.\nബോളിവുഡിലെ ഐറ്റം ഡാന്‍സ് റാണിയേയും മുസ്ലിം സദാചാരവാദികള് വെറുതെ വിടാന് ഒരുക്കമല്ല; സൈബര് ആക്രമണവും വധഭീഷണിയും


ആറ്റിങ്ങലില് തുഷാര് വെള്ളാപ്പള്ളി സീറ്റുറപ്പിച്ചു, കൊല്ലത്ത് സുരേഷ് ഗോപി – UKMALAYALEE\nUKMALAYALEE > MALAYALAM NEWS > ആറ്റിങ്ങലില് തുഷാര് വെള്ളാപ്പള്ളി സീറ്റുറപ്പിച്ചു, കൊല്ലത്ത് സുരേഷ് ഗോപി\nആറ്റിങ്ങലില് തുഷാര് വെള്ളാപ്പള്ളി സീറ്റുറപ്പിച്ചു, കൊല്ലത്ത് സുരേഷ് ഗോപി\nTuesday5February 2019 2:12 AM UTC\nതിരുവനന്തപുരം Feb 5: ലോക്‌സഭാ തെരഞ്ഞെടുപ്പില് അഞ്ച് മണ്ഡലങ്ങളില് പ്രതീക്ഷയര്‍പ്പിച്ച് ബി.ജെ.പി. ഒരുക്കം തുടങ്ങി. തിരുവനന്തപുരം, ആറ്റിങ്ങല്, പത്തനംതിട്ട, തൃശൂര്, കാസര്‍കോട് മണ്ഡലങ്ങളിലാണു ബി.ജെ.പി. പ്രതീക്ഷ പുലര്‍ത്തുന്നത്.\nതിരുവനന്തപുരത്തു മത്സരിക്കാന് നടന് മോഹന്‍ലാലിനു മേല് സമ്മര്‍ദം തുടരുകയാണ്. മിസോറം ഗവര്‍ണര് കുമ്മനം രാജശേഖരനും ഇവിടെ സാധ്യതാപട്ടികയിലുണ്ട്. ആറ്റിങ്ങല് മണ്ഡലം ബി.ഡി.ജെ.എസ്. നേതാവ് തുഷാര് വെള്ളാപ്പള്ളി ഏതാണ്ടുറപ്പിച്ചു.\nസി. ശിവന്‍കുട്ടിയും ഇവിടെ പരിഗണനയിലാണ്. കൊല്ലത്ത് സുരേഷ് ഗോപിയും ഹരി എസ്. കര്‍ത്തായും സജീവ പരീഗണനയില്. മാവേലിക്കരയില് കെ.പി.എം.എസിലെ എന്.കെ. നീലകണ്‌ഠനെയും ബി.ജെ.പി. സംസ്‌ഥാന വൈസ് പ്രസിഡന്റ് പി.എം. വേലായുധനെയും പരിഗണിക്കുന്നു.\nപത്തനതിട്ടയില് ടി.പി. സെന്‍കുമാറിന്റെ പേരിനാണു മുന്‍തൂക്കം.\nസംസ്‌ഥാന ജനറല് സെക്രട്ടറിമാരായ എം.ടി. രമേശിനെ ആലപ്പുഴയിലും എ.എന്. രാധാകൃഷ്‌ണനെ ചാലക്കുടിയിലും കെ. സുരേന്ദ്രനെ തൃശൂരിലേക്കും പരിഗണിക്കുന്നു.\nമഞ്ചേരിയില് അഡ്വ. സി. പ്രകാശും പൊന്നാനിയില് ബി.ജെ.പി. ജില്ലാ പ്രസിഡന്റും സംസ്‌ഥാന ജനറല് സെക്രട്ടറി ശോഭാ സുരേന്ദ്രന്റെ ഭര്‍ത്താവുമായ എന്. സുരേന്ദ്രനും പരിഗണനയില്.\nകണ്ണൂരില് വത്സന് തില്ലങ്കേരിക്കാണു സാധ്യത. കാസര്‍കോട്ട് ജില്ലാ പ്രസിഡന്റ് ശ്രീകാന്ത് സ്‌ഥാനാര്‍ഥിയായേക്കും.


പരിസ്ഥിതി നശീകരണവും രാജ്യത്തെ കൊള്ളയടിക്കുന്നതും അവസാനിപ്പിക്കണം; കരട് വിജ്ഞാപനം പിന്‍വലിക്കണമെന്ന് ആവർത്തിച്ച് രാഹുൽ ഗാന്ധി – Jaihind TV\nപരിസ്ഥിതി നശീകരണവും രാജ്യത്തെ കൊള്ളയടിക്കുന്നതും അവസാനിപ്പിക്കണം; കരട് വിജ്ഞാപനം പിന്‍വലിക്കണമെന്ന് ആവർത്തിച്ച് രാഹുൽ ഗാന്ധി\nന്യൂഡല്‍ഹി: രാജ്യത്തിന്‍റെ വിഭവങ്ങൾ കോർപറേറ്റ് സുഹൃത്തുക്കൾക്ക് മോദി സർക്കാർ തീറെഴുതുന്നതാണ് പുതിയ പാരിസ്ഥിതി ആഘാത നിര്‍ണയ കരട് എന്ന് രാഹുൽ ഗാന്ധി. കരട് പിന്‍വലിക്കണമെന്ന് അദ്ദേഹം ആവര്‍ത്തിച്ചു. പരിസ്ഥിതി നശീകരണവും രാജ്യത്തെ കൊള്ളയടിക്കുന്നതും അവസാനിപ്പിക്കണമെന്നും അദ്ദേഹം ആവശ്യപ്പെട്ടു.\nപാരിസ്ഥിതി ആഘാത നിര്‍ണയ കരടിനെതിരെ കഴിഞ്ഞ ദിവസവും രാഹുല് ഗാന്ധി രംഗത്തെത്തിയിരുന്നു. ഇഐഎ വ്യാപകമായ പാരിസ്ഥിതിക നാശത്തിന് ഇത് വഴിവെയ്ക്കുമെന്നും ഇതിനെതിരെ ശബ്ദം ഉയർത്തിയില്ലെങ്കിൽ അത് വലിയ ദുരന്തമാകുമെന്നും രാഹുൽ ഗാന്ധി ചൂണ്ടിക്കാട്ടി. വർഷങ്ങളായി പിന്തുടരുന്ന പരിസ്ഥിതി സംരക്ഷണ പോരാട്ടങ്ങളെ തകർക്കുന്നതാണ് ഇഐഎ. നിയമത്തിനെതിരെ യുവ ജനത മുന്നോട്ടുവന്നില്ലെങ്കിൽ ദശലക്ഷക്കണക്കിന് ഇന്ത്യക്കാരുടെ ജീവിതം ദുരിതപൂർണമാകുമെന്നും അദ്ദേഹം ഫേസ്ബുക്ക് പോസ്റ്റിലൂടെ മുന്നറിയിപ്പ് നൽകി.\nനിയമത്തിന്‍റെ കരട് പൊതുജനാഭിപ്രായത്തിനായി സമർപ്പിച്ചിരിക്കുകയാണ് സർക്കാർ. ഇ ഐ എ കരട് നയം പ്രകാരം ഉയർന്ന മലിനീകരണ വ്യവസായങ്ങൾക്ക് ഇനിമേൽ പരിസ്ഥിതി ആഘാത വിലയിരുത്തൽ ആവശ്യമില്ല. വികസനത്തിന്‍റെ പേരിൽ വലിയ പരിസ്ഥിതി നശീകരണത്തിന് ഉൾപ്പെടെ ഇത് വഴിവെയ്ക്കും. മാത്രമല്ല പരിസ്ഥിതി നാശത്തിന്‍റെ ഇരകളെ നിശബ്ദമാക്കുന്നത് കൂടിയാണ് ഈ പുതിയ നിയമം. വംശനാശഭീഷണി നേരിടുന്ന ആയിരക്കണക്കിന് ജീവജാലങ്ങളുടെ ആവാസവ്യവസ്ഥയെ ഇത് നശിപ്പിക്കും.\nപരിസ്ഥിതിയോട് ഇടച്ചേർന്നു ജീവിക്കുന്നവരുടെ ശബ്ദത്തെ നിശ്ശബ്ദമാക്കാൻ ലക്ഷ്യം വെച്ചുള്ളതാണ് ഇഐഎ എന്നും ഭാവി തലമുറയെ കൂടി ബാധിക്കുന്നതാണ് ഇതെന്നും രാഹുല് ഗാന്ധി ഫെയ്സ്ബുക്ക് പോസ്റ്റിലൂടെ മുന്നറിയിപ്പ് നൽകി. പരിസ്ഥിതിയെ സംരക്ഷിക്കാൻ എപ്പോഴും മുന്നിൽ നിന്നിട്ടുള്ള യുവാക്കൾ ഉൾപ്പെടെയുള്ള സമൂഹം ഇക്കാര്യത്തിലും മുന്നോട്ട് വരണമെന്നും ഇ ഐ എ യെ എതിർക്കണമെന്നും രാഹുൽ ഗാന്ധി ആവശ്യപ്പെട്ടു.


'ഈ പ്രവണത അനാരോഗ്യകരം, നിര്‍ഭാഗ്യവശാല് എന്റെ സിനിമയും അതില്‍പ്പെട്ടിട്ടുണ്ട്' | Prithviraj on new projects| prithviraj vimanam| Prithviraj on Box office collection\n'ഈ പ്രവണത അനാരോഗ്യകരം, നിര്‍ഭാഗ്യവശാല് എന്റെ സിനിമയും അതില്‍പ്പെട്ടിട്ടുണ്ട്'\nDec 18, 2017, 09:58 AM IST\nസിനിമ മാര്‍ക്കറ്റ് ചെയ്യേണ്ടത് ബിഗ്ബജറ്റിന്റെ കണക്കിലാകരുത്, വിമാനം സജിതോമസിന്റെ ജീവിതകഥയല്ല\nആശങ്കകളുടെ കാര്‍മേഘങ്ങളൊഴിഞ്ഞു, പ്രതീക്ഷയുടെ തെളിഞ്ഞ ആകാശത്തേക്ക് പൃഥ്വിരാജ്ചിത്രം 'വിമാനം' പറന്നുയരുകയാണ്. മാധ്യമപ്രവര്‍ത്തകനായ നവാഗതസംവിധായകന് പ്രദീപ് എം. നായര് ഒരുക്കുന്ന സിനിമ ഡിസംബര് 22-ന് തിയേറ്ററുകളിലെത്തും. ശാരീരികവെല്ലുവിളികളോട് സമരസപ്പെടാതെ സ്വന്തം സ്വപ്നം സാക്ഷാത്കരിച്ച യുവാവിന്റെ ജീവിതമാണ് ചിത്രം പറയുന്നത്. സമാനപ്രമേയവുമായി 2017-ല്‍തന്നെ പുറത്തിറങ്ങിയ മറ്റൊരു ചിത്രമാണ് വിമാനത്തിന്റെ അണിയറപ്രവര്‍ത്തകരില് തുടക്കത്തില് ആശങ്കപടര്‍ത്തിയത്.\n''വിമാനം പൊങ്ങുന്നതിന്റെ അടിസ്ഥാന ശാസ്ത്രങ്ങളിലൊന്ന് അത് കാറ്റിനെതിരേ കുതിച്ചുയരുന്നുവെന്നാണ്, തടസ്സങ്ങള് വലുതാകുമ്പോള് കുതിപ്പിന് ആക്കംകൂടും. ഒരുഘട്ടത്തില് ഈ സിനിമ നടക്കുമോ എന്നുപോലും സംശയിച്ചവരുണ്ട്: എന്നാല്, മനസ്സിലെ ആഗ്രഹം ശക്തമാണെങ്കില് നമ്മള് ലക്ഷ്യത്തില് എത്തിച്ചേരുകതന്നെചെയ്യുമെന്നതാണ് ഈ സിനിമ മുന്നോട്ടുവക്കുന്ന സന്ദേശം. 'വിമാനം' സിനിമ സാധ്യമായതിനുപിന്നിലും അത്തരമൊരു തീവ്രമായ ആഗ്രഹംതന്നെയാണ്.''-ക്രിസ്മസ്ചിത്രം വിമാനത്തിന്റെ വിശേഷങ്ങളും പുതുവര്‍ഷപ്രതീക്ഷകളും പൃഥ്വിരാജ് പങ്കുവയ്ക്കുന്നു.\nആദം ജോണ്, വിമാനം, മൈ സ്റ്റോറി, രണം പുത്തന്‍ചിത്രങ്ങളെല്ലാം പുതുമുഖ സംവിധായകരുടെതാകുന്നു, യാദൃച്ഛികമാണോ ഇത്.?\nഓരാള് വന്ന് കഥപറയുമ്പോള് അയാള് നവാഗതനാണോ അല്ലയോ എന്നൊന്നും ഞാന് ചിന്തിക്കാറില്ല. കയ്യിലുള്ള കഥ എത്രത്തോളം ഭംഗിയായി അയാള്‍ക്ക് അവതരിപ്പിക്കാനാകുന്നു എന്നുമാത്രമാണ് ശ്രദ്ധിക്കാറ്്. ക്യാമറയുടെയും ലെന്‍സിന്റെയുമെല്ലാം കാര്യങ്ങള് പറയാനും നോക്കാനുമെല്ലാം സിനിമയ്ക്കുള്ളില് ടെക്‌നീഷ്യന്‍മാരുള്‍പ്പെടെയുള്ള വലിയൊരു സംഘമുണ്ട്. സംവിധായകനെ സംബന്ധിച്ചിടത്തോളം അവതരിപ്പിക്കാന്‍പോകുന്ന കാര്യത്തെക്കുറിച്ച് ആദ്യാവസാനം കൃത്യമായ ബോധ്യം വേണം. അത്തരം ആളുകളുമായി സഹകരിക്കാന് സന്തോഷമേയുള്ളൂ.\nതലപ്പാവ്, സെല്ലുലോയ്ഡ്, എന്ന് നിന്റെ മൊയ്തീന്, വിമാനം - യഥാര്‍ഥ ജീവിതങ്ങള് വെള്ളിത്തിരയില് അവതരിപ്പിക്കുന്നതില് ഒരു പ്രത്യേക ആഹ്ലാദമുണ്ടോ.?\nയഥാര്‍ഥ ജീവിതങ്ങള് വെള്ളിത്തിരയില് അവതരിപ്പിക്കുമ്പോള് കൂടുതല് ശ്രദ്ധിക്കേണ്ടതുണ്ട്. മലയാളസിനിമയുടെ പിതാവാണ് ജെ.സി. ഡാനിയല് എന്ന് കുട്ടികള് പഠിക്കുന്നുണ്ടെങ്കിലും, എന്തായിരുന്നു ആ ജീവിതമെന്ന് അധികമാര്‍ക്കും അറിയില്ലായിരുന്നു. അദ്ദേഹത്തിന്റെ ജീവിതം വെള്ളിത്തിരയിലെത്തുമ്പോള് അത് പുതിയ തലമുറയ്ക്ക് വലിയൊരു അറിവുകൂടിയാണ് നല്‍കുന്നത്. മൊയ്തീന്റെയും കാഞ്ചനമാലയുടെയും കഥ കാണുന്ന പ്രേക്ഷകന് ഇങ്ങനെയും ചിലരിവിടെ പ്രണയിച്ചിരുന്നുവെന്ന് മനസ്സിലാക്കുന്നു. ഇത്തരം സിനിമകളുടെ അന്തിമവിജയം അവാര്‍ഡുകള് നേടിയെന്നതല്ല, നഷ്ടപ്പെടുന്ന ചില ഓര്‍മകള് പുതിയ തലമുറയിലേക്ക് എത്തിക്കാനായി എന്നതാണ്. അത്തരം ചിത്രങ്ങളുടെ ഭാഗമാകുന്നതില് ആഹ്ലാദമുണ്ട്.\nവിമാനമെന്ന ചിത്രത്തെയും വെങ്കിയെന്ന നായകനെയും കുറിച്ച്?\nവിമാനം സജിതോമസിന്റെ ജീവിതമാണെന്ന് വ്യാപകമായൊരു ധാരണയുണ്ട്. അത് ശരിയല്ല. സജിതോമസിന്റെ ജീവിതത്തില്‍നിന്ന് പ്രചോദനം ഉള്‍ക്കൊണ്ടാണ് വിമാനം സിനിമ ഉണ്ടാകുന്നത്. വെങ്കിയെന്ന യുവാവിന്റെ ജീവിതമാണ് വിമാനം. ശാരീരികവെല്ലുവിളികളുമായി സ്‌കൂള്‍ജീവിതം പാതിയില് അവസാനിപ്പിക്കേണ്ടിവന്ന വെങ്കി സ്വന്തം പ്രയത്‌നംകൊണ്ട് ജീവിതാഭിലാഷം നേടുന്ന കഥ.\nവൈകാരികമായി എനിക്കേറെ അടുത്തുനില്‍ക്കുന്ന ചിത്രമാണിത്, തിരക്കഥയില് സൂചിപ്പിക്കുന്ന ഭൂമിക യഥാര്‍ഥത്തില് കണ്ടെത്തുക പ്രയാസമായിരുന്നു. അതുകൊണ്ടുതന്നെ ആറോളം വ്യത്യസ്ത ലൊക്കേഷനുകളില്‍വെച്ചാണ് സിനിമ ചിത്രീകരിച്ചത്. വി.എഫ്.എക്‌സിന് ഏറെ പ്രാധാന്യമുള്ള ചിത്രംകൂടിയാണിത്. വെങ്കിയുടെ ജീവിതത്തിലെ രണ്ട് കാലഘട്ടമാണ് അവതരിപ്പിക്കുന്നത്. ഒന്ന് എന്നെക്കാള് പ്രായം കൂടിയതും മറ്റൊന്ന് കുറഞ്ഞതും. കഥാപാത്രത്തിനുവേണ്ടി ശാരീരികമായി വലിയ മാറ്റംതന്നെ നടത്തേണ്ടിവന്നിട്ടുണ്ട്.\nവിമാനത്തിന്റെ സംവിധായകനൊപ്പം വീണ്ടുമൊരു ചിത്രം പ്രഖ്യാപിച്ചതായി കേള്‍ക്കുന്നു?\n1904 കൊല്ലം ചെങ്കോട്ട മീറ്റര് ഗേജ് റെയില്‍വേ ലൈന് സ്ഥാപിക്കുന്നതിനുപിന്നിലെ പ്രയത്‌നവും കഥയുമാണ് പുതിയ ചിത്രം. മീറ്റര് ഗേജിനായി പ്രവര്‍ത്തിച്ച മലയാളി ചീഫ് എന്‍ജിനീയറുടെ ജീവിതവും ചരിത്രവും ചേര്‍ത്തുവെച്ചാണ് 'മീറ്റര് ഗേജ്' എന്ന സിനിമ മുന്നോട്ടുപോകുന്നത്. വലിയ ഹോംവര്‍ക്കുകളും ടെക്‌നിക്കലായി ഒരുപാട് സാധ്യതകളും ഒന്നിപ്പിക്കേണ്ട ചിത്രമാണ്. എങ്കിലും ചിത്രം നടക്കുകതന്നെ ചെയ്യും.\nസിനിമയുടെ നിര്‍മാണച്ചെലവും ആദ്യദിന കളക്ഷന്‍നേട്ടവുമെല്ലാം ഉയര്‍ത്തിയുള്ള പ്രചാരണമാണ് മലയാളത്തിലിന്ന് വ്യാപകമായി കാണുന്നത്. പുതിയ പ്രവണതകളെക്കുറിച്ച്.?\nനിര്‍മാണച്ചെലവിന്റെയും ആദ്യദിന കളക്ഷന്‍നേട്ടത്തിന്റെയും പേരിലല്ല സിനിമ അറിയപ്പെടേണ്ടത്, അങ്ങനെയുള്ള പ്രവണത തീര്‍ത്തും അനാരോഗ്യകരമാണ്. നിര്‍ഭാഗ്യവശാല് എന്റെ സിനിമകളും ആ കുരുക്കില് പെട്ടുപോകുന്നുണ്ട്. മലയാളസിനിമയുടെ കാന്‍വാസ് വലുതാകുന്നതിലും തിയേറ്റര്‍കളക്ഷന് കൂടുന്നതിലും സന്തോഷമുണ്ട്, എന്നാല് സിനിമ മാര്‍ക്കറ്റ്‌ചെയ്യുന്നത് അതിന്റെയൊന്നും പേരിലാകരുത്. ബജറ്റ് കൂടുമ്പോള് ചിത്രം നന്നാകുന്നു എന്നത് ശരിയല്ല. എന്റെ സിനിമകളെക്കുറിച്ചുള്ള കോടികളുടെ കണക്കുകളെല്ലാം ഞാനും കേള്‍ക്കാറുണ്ട്. അവയില് പലതും ശരിയല്ല, എന്റെ സിനിമകള്‍ക്ക് പുറത്തുപറയുന്ന ബജറ്റ് കിട്ടിയിരുന്നെങ്കില് എന്ന് ഞാന് ആഗ്രഹിക്കുന്നു.\nപുതിയ വര്‍ഷത്തിലും പ്രതീക്ഷയുള്ള ഒരുപാട് ചിത്രങ്ങള് തിയേറ്ററിലേക്കെത്തുന്നുണ്ട്, അഞ്ജലി മേനോന്റെ സിനിമയിലാണ് ഇപ്പോള് അഭിനയിച്ചുകൊണ്ടിരിക്കുന്നത്. മൈ സ്റ്റോറി യാണ് അടുത്തതായി തിയേറ്ററിലെത്തുന്നത്. ആടുജീവിതമാണ് മുന്നിലുള്ള വലിയൊരു സിനിമ, ഞാനാദ്യമായി സംവിധാനംചെയ്യുന്ന മോഹന്‍ലാല്‍ചിത്രം ലൂസിഫര് 2018-ല് തുടങ്ങും. ചിത്രത്തിന്റെ തിരക്കഥാരചന പുരോഗമിക്കുകയാണ്. ഡിസംബര് അവസാനം എല്ലാവര്‍ഷവും ഒരു വിദേശയാത്ര പതിവുള്ളതാണ്, ഇത്തവണയും അതില് മാറ്റമില്ല.\nContent Highlights: Prithviraj on new projects, prithviraj vimanam movie, Prithviraj on Box office collection, Prithviraj Interview\n'കാണെ കാണെ' പേരില് തന്നെ കൗതുകമുണര്‍ത്തിക്കൊണ്ടാണ് രണ്ടാമത്തെ ചിത്രവുമായി ..\nVimanam Movie Controvesy\nprithviraj on vimanam


ആധുനിക ലോകത്ത് സന്തോഷത്തോടെയിരിക്കാന് എന്താണ് വഴി | Catholic Church News Malayalam\nHome Articles ആധുനിക ലോകത്ത് സന്തോഷത്തോടെയിരിക്കാന് എന്താണ് വഴി\nആധുനിക ലോകത്ത് സന്തോഷത്തോടെയിരിക്കാന് എന്താണ് വഴി\nഗുരോ, നിത്യജീവന് പ്രാപിക്കാന് ഞാന് എന്ത് നന്മയാണ് പ്രവര്‍ത്തിക്കേണ്ടതെന്ന് വി. മത്തായിയുടെ സുവിശേഷത്തില് ഒരു ധനികനായ വ്യക്തി ഈശോയോട് ചോദിക്കുന്നുണ്ട്. ഇതേ ചോദ്യം നമ്മില് പലരും നിരന്തരം ചോദിക്കുന്നതാണ്. ‘ഈ ആധുനിക ലോകത്ത് സന്തോഷമായിരിക്കുക സാധ്യമാണോ?’\nവാസ്തവത്തില്, ധനികനായ യുവാവ് ചോദിച്ച അതേ ചോദ്യമാണ് നമ്മളും ചോദിക്കുന്നത്. അയാളോടും നിങ്ങളോരോരുത്തരോടും ക്രിസ്തു മറുപടി പറയുന്നു: “അത് സാധ്യമാണ്. ജീവനില് പ്രവേശിക്കുവാന് അഭിലഷിക്കുന്നുവെങ്കില് പ്രമാണങ്ങള് അനുസരിക്കുക.” അവിടുന്ന് തുടര്‍ന്നു: “നീ പൂര്‍ണ്ണനാകാന് ആഗ്രഹിക്കുന്നെങ്കില് പോയി നിനക്കുള്ളതെല്ലാം വിറ്റ് ദരിദ്രര്‍ക്ക് കൊടുക്കുക. പിന്നെ വന്ന് എന്നെ അനുഗമിക്കുക.”\nദൈവം നിശ്ചയിക്കുന്ന ചുമതലകള് നിറവേറ്റിയില്ലെങ്കില് മനുഷ്യന് സന്തോഷം ലഭിക്കുകയില്ലെന്നാണ് ഈ വാക്കുകള് അര്‍ത്ഥമാക്കുന്നത്. എപ്രകാരം സന്തോഷം സാധ്യമാണ് എന്ന ചോദ്യത്തിനു മാത്രമല്ല ക്രിസ്തു ഉത്തരം തരുന്നത്. അതിലും അധികമായി എങ്ങനെ സന്തോഷവാനാകാം, ഏത് വ്യവസ്ഥയില് സന്തോഷവാനാകാം എന്നും ഈശോ ഈ ഉത്തരത്തിലൂടെ പറഞ്ഞുതരുന്നുണ്ട്. അവിടുത്തെ വാക്കുകള് ശ്രദ്ധാപൂര്‍വ്വം ചിന്തിച്ച് നിങ്ങളെ തന്നെ മാറ്റിയെടുക്കാന് സദാ പരിശ്രമിക്കാം.


ടെക് മഹീന്ദ്ര ക്യു4ഫലം; അറ്റാദായം 17.4 ശതമാനം ഇടിഞ്ഞ് 1081 കോടി രൂപയായി- ടോപ്പ് 10 ന്യൂസ് - marketfeed Malayalam\nWritten by Amal Akshy Posted on April 26, 2021 April 26, 2021 Less than0min read\nടെക് മഹീന്ദ്ര ക്യു4ഫലം; അറ്റാദായം 17.4 ശതമാനം ഇടിഞ്ഞ് 1081 കോടി രൂപയായി\nമാർച്ചിലെ നാലാം പാദത്തിൽ ടെക് മഹീന്ദ്രയുടെ അറ്റാദായം മുൻ പാദത്തെ അപേക്ഷിച്ച് 17.4 ശതമാനം ഇടിഞ്ഞ് 1081 കോടി രൂപയായി. പ്രതിവർഷ അറ്റാദായം 34.6 ശതമാനം വർദ്ധനവ് രേഖപ്പെടുത്തി. ഇതേകാലയളവിൽ കമ്പനിയുടെ വരുമാനം മുൻ പാദത്തെ അപേക്ഷിച്ച് 0.9 ശതമാനം വർദ്ധിച്ച് 9730 കോടി രൂപയായി. ഓഹരി ഒന്നിന് 30 രൂപ വീതം കമ്പനി ഇടക്കാല ലാഭവിഹിതം പ്രഖ്യാപിച്ചു.\nറിലയൻസ്, ബിപി എന്നിവർ സംയുക്തമായി ചേർന്ന് കൊണ്ട് രണ്ടാമത്തെ ഡീപ് വാട്ടർ ഗ്യാസ് ഫീൽഡിൽ നിന്ന് ഉത്പാദനം ആരംഭിച്ചു\nറിലയൻസ് ഇൻഡസ്ട്രീസ് ലിമിറ്റഡും യുകെ ആസ്ഥാനമായുള്ള ബിപി പി‌എൽ‌സിയും തങ്ങളുടെ രണ്ടാമത്തെ ഡീപ് വാട്ടർ ഗ്യാസ് ഫീൽഡിൽ നിന്ന് ഉത്പാദനം ആരംഭിച്ചു. മൊത്തം അഞ്ച് കിണറുകൾ ഉപയോഗിച്ച് നാല് ജലസംഭരണികളിൽ നിന്ന് സാറ്റലൈറ്റ് ക്ലസ്റ്റർ ഫീൽഡ് വാതകം ഉത്പാദിപ്പിക്കും.\nഎച്ച്.ഡി.എഫ്.സി ലെെഫ് ക്യു4ഫലം; അറ്റാദായം2ശതമാനം വർദ്ധിച്ച് 317 കോടി രൂപയായി\nമാർച്ചിലെ നാലാം പാദത്തിൽ എച്ച്.ഡി.എഫ്.സി ലെെഫിന്റെ പ്രതിവർഷ അറ്റാദായം2ശതമാനം വർദ്ധിച്ച് 317.94 കോടി രൂപയായി. ഇതേകാലയളവിൽ കമ്പനിയുടെ പ്രതിവർഷ പ്രീമിയം വരുമാനം 23 ശതമാനം വർദ്ധിച്ച് 12868 കോടി രൂപയായി. ഓഹരി ഒന്നിന്2രൂപ വീതം കമ്പനി ഇടക്കാല ലാഭവിഹിതം പ്രഖ്യാപിച്ചു.\nയുഎസ് ആസ്ഥാനമായുള്ള ഡക്ക് ക്രീക്ക് ടെക്നോളജീസുമായി മൈൻഡ് ട്രീ കെെകോർത്തു\nയുഎസ് ആസ്ഥാനമായുള്ള ഡക്ക് ക്രീക്ക് ടെക്നോളജീസുമായി കെെകോർത്ത് മൈൻഡ് ട്രീ. ഇതിലൂടെ പോളിസി, ബില്ലിംഗ്, ക്ലെയിമുകൾ, ഡാറ്റ സ്ഥിതിവിവരക്കണക്കുകൾ, ഇൻഷുറൻസ് സാങ്കേതിക പരിഹാരങ്ങൾ എന്നിവ കമ്പനി തീർപ്പാക്കും.\nഎസ്.ബി.ഐ കാർഡ്സ് ക്യു4ഫലം; അറ്റാദായം 110 ശതമാനം വർദ്ധിച്ച് 175 കോടി രൂപയായി\nമാർച്ചിലെ നാലാം പാദത്തിൽ എസ്.ബി.ഐ കാർഡ്സിന്റെ പ്രതിവർഷ അറ്റാദായം 110 ശതമാനം വർദ്ധിച്ച് 175 കോടി രൂപയായി. ഇതാകാലയളവിൽ കമ്പനിയുടെ മൊത്തം വരുമാനം ഇടിഞ്ഞ് 2468 കോടി രൂപയായി. പലിശയിനത്തിലുള്ള വരുമാനം 1072 കോടിയായി.\nമൊൽനുപിരാവിർ കാപ്സ്യൂളുകളുടെ മൂന്നാം ഘട്ട ക്ലിനിക്കൽ പരീക്ഷണത്തിനായി അംഗീകാരം നേടി നാക്റ്റോ\nകൊവിഡ് ചികിത്സയ്ക്കായി ഉപയോഗിക്കുന്ന മൊൽനുപിരാവിർ കാപ്സ്യൂളുകളുടെ മൂന്നാം ഘട്ട ക്ലിനിക്കൽ പരീക്ഷണത്തിന്റെ അംഗീകാരത്തിനായി നാക്റ്റോ ഫാർമ ലിമിറ്റഡ് സെൻട്രൽ ഡ്രഗ്സ് കൺട്രോൾ ഓർഗനൈസേഷന് അപേക്ഷ നൽകി. റിഡ്ജ്ബാക്ക് ബയോതെറാപ്പിറ്റിക്സിനൊപ്പം അമേരിക്കൻ ഫാർമ കമ്പനി മെർക്കാണ് ക്യാപ്സ്യൂൾ വികസിപ്പിച്ചെടുത്തത്.\nകാസ്ട്രോൾ ഇന്ത്യ ക്യു4ഫലം; അറ്റാദായം 95 ശതമാനം വർദ്ധിച്ച് 243 കോടി രൂപയായി\nമാർച്ചിലെ നാലാം പാദത്തിൽ കാസ്ട്രോൾ ഇന്ത്യയുടെ പ്രതിവർഷ അറ്റാദായം 95 ശതമാനം വർദ്ധിച്ച് 243 കോടി രൂപയായി. ഇതാകാലയളവിൽ കമ്പനിയുടെ മൊത്തം വിൽപ്പന 65.5 ശതമാനം വർദ്ധിച്ച് 1138 കോടി രൂപയായി.\nപവർ മെക്ക് പ്രോജക്ട് ലിമിറ്റഡിന് 343.44 കോടി രൂപയുടെ പദ്ധതിക്കായി കത്ത് ലഭിച്ചു\nപവർ മെക്ക് പ്രോജക്ട് ലിമിറ്റഡിന് 343.44 കോടി രൂപയുടെ കരാറിനായി സിംഗാരെനി കൊളിയറീസ് കമ്പനിയിൽ നിന്ന് കത്ത് ലഭിച്ചു. തെലങ്കാനയിലെ പെഗഡപ്പള്ളിയിലെ 2×660 മെഗാവാട്ട് സിംഗാരെനി താപവൈദ്യുത നിലയത്തിന്റെ പ്രവർത്തനവും പരിപാലനവും ഉൾക്കൊള്ളുന്നതാണ് പദ്ധതി.\nബയോകോൺ ബയോളജിക്‌സിന് യൂറോപ്യൻ കമ്മീഷനിൽ നിന്നും കാൻസറിനെതിരെയുള്ള മരുന്നിന് അംഗീകാരം ലഭിച്ചു\nബയോകോൺ ബയോളജിക്‌സിന് യൂറോപ്യൻ കമ്മീഷനിൽ നിന്നും അബെവ്മി 100 & 400 മില്ലിഗ്രാം എന്നിവയുടെ മാർക്കറ്റിംഗ് അംഗീകാരം ലഭിച്ചു. വിയാട്രിസ് ഇങ്കുമായി ചേർന്ന് വികസിപ്പിച്ചെടുത്ത മരുന്ന് കാൻസർ രോഗത്തിനെതിരായി ഉപയോഗിക്കുന്നതാണ്. ബയോകൺ ലിമിറ്റഡിന്റെ അനുബന്ധ സ്ഥാപനമാണ് ബയോകോൺ ബയോളജിസ്.\nPrevious story :ശുഭസൂചന നൽകി വിപണി, നേട്ടം കൊയ്യ്ത് ആക്സിസ് ബാങ്ക്- പോസ്റ്റ്മാർക്കറ്റ് റിപ്പോർട്ട്\nNext story :ആശങ്കയിലായി വിപണി, ഇന്ത്യ VIX ഉയർന്ന നിലയിൽ- പ്രീമാർക്കറ്റ് റിപ്പോർട്ട്\nഗോദ്‌റെജ് കൺസ്യൂമർ ക്യു4ഫലം, അറ്റാദായം 59 ശതമാനം വർദ്ധിച്ച് 366 കോടി രൂപയായി-ടോപ്പ് 10 ന്യൂസ്\nഗോദ്‌റെജ് കൺസ്യൂമർ ക്യു4ഫലം, അറ്റാദായം 59 ശതമാനം വർദ്ധിച്ച് 366 കോടി രൂപയായി മാർച്ചിലെ നാലാം പാദത്തിൽ ഗോദ്റെജ് കൺസ്യൂമറിന്റെ പ്രതിവർഷ അറ്റാദായം 59 ശതമാനം വർദ്ധിച്ച് 366 കോടി രൂപയായി. മുൻ പാദത്തെ അപേക്ഷിച്ച് അറ്റാദായം 27 ശതമാനം ഇടിഞ്ഞു. ഇതേകാലയളവിൽ കമ്പനിയുടെ പ്രവർത്തനങ്ങളിൽ നിന്നുള്ള വരുമാനം 27 ശതമാനം വർദ്ധിച്ച് 2705.69 കോടി രൂപയായി. ജെ.എസ്.ഡബ്യു ഹെെഡ്രോ കടപത്രവിതരണത്തിലൂടെ 707 മില്യൺ ഡോളർ സമാഹരിച്ചു ജെ.എസ്.ഡബ്യു എനർജിയുടെ അനുബന്ധ സ്ഥാപനമായ ജെ.എസ്.ഡബ്യൂ […]\nഎംആന്റ്എം ക്യു4ഫലം, അറ്റാദായം 163 കോടി രൂപയായി-ടോപ്പ് 10 ന്യൂസ്\nഎംആന്റ്എം, എം.വി.എം.എൽ ക്യു4ഫലം, അറ്റാദായം 163 കോടി രൂപയായി മാർച്ചിലെ നാലാം പാദത്തിൽ മഹീന്ദ്ര ആന്റ് മഹീന്ദ്രയുടെയും എം.വി.എം.എല്ലിന്റെയും ഒരുമിച്ചുള്ള അറ്റാദായം 163 കോടി രൂപയായി രേഖപ്പെടുത്തി. പോയവർഷം ഇതേകാലയളവിൽ കമ്പനി 3255 കോടി രൂപയുടെ നഷ്ടം രേഖപ്പെടുത്തിയിരുന്നു. ഒരുമിച്ചുള്ള പ്രവർത്തനങ്ങളിൽ നിന്നുള്ള വരുമാനം 48 ശതമാനം വർദ്ധിച്ച് 13338 കോടി രൂപയായി. അതേസമയം ഓഹരി ഒന്നിന് 8.75 രൂപ വീതം അവസാന ലാഭവിഹിതം വിതരണം ചെയ്യാൻ ബോർഡ് യോഗം തീരുമാനിച്ചു. ബ്ലാക്ക് ഫംഗസ് […]


ലക്ഷ്വറി ട്രെയിനുകള് സാധാരണക്കാര്‍ക്കും സ്വീകാര്യമാക്കാനൊരുങ്ങുന്നു ഇന്ത്യന് റെയില്‍വേ - themediasyndicate\nലക്ഷ്വറി ട്രെയിനുകള് സാധാരണക്കാര്‍ക്കും സ്വീകാര്യമാക്കാനൊരുങ്ങുന്നു ഇന്ത്യന് റെയില്‍വേ\nന്യൂഡല്‍ഹി: ലക്ഷ്വറി ട്രെയിനുകളുടെ താരിഫ് നിരക്ക് 50ശതമാനം കുറയ്ക്കാനൊരുങ്ങി ഇന്ത്യന് റെയില്‍വേ. ലക്ഷ്വറി ട്രെയിനുകളായ ഗോള്‍ഡന് ചാരിയറ്റ്, മഹാരാജ എക്‌സ്പ്രസ്, പാലസ് ഓണ് വീല്‍സ് തുടങ്ങിയവയുടെ താരിഫിലെ നിരക്കിലാണ് കുറവ് വരുത്തിയിരിക്കുന്നത്. സാധാരണക്കാര്‍ക്കും ട്രെയിനുകള് സ്വീകാര്യമാക്കാനാണ് റെയില്‍വേയുടെ ഇത്തരം നടപടി.\nനിലവില് 10,000 മുതല് 34,000 വരെയാണ് ട്രെയിനുകളിലെ നിരക്ക്. അതേസമയം താരിഫ് നിശ്ചയിക്കാനുള്ള അധികാരം അതാത് സംസ്ഥാന സര്‍ക്കാറുകള്‍ക്കാണെന്നിരിക്കെ കേന്ദ്രത്തിന്റെ പുതിയ തീരുമാനത്തോട് വിവിധയിടങ്ങളില് എതിര്‍പ്പുണ്ടാക്കുമെന്നും സൂചനകളുണ്ട്.\nകൂടാതെ പുതിയ താരിഫ് നിരക്ക് വിനോദ സഞ്ചാര വകുപ്പിനും ഐ.ആര്.ടി.സിക്കും തിരിച്ചടിയാകുമെന്നും സൂചിപ്പിക്കുന്നു. രാജസ്ഥാന് വിനോദസഞ്ചാര വകുപ്പും ഇന്ത്യന് റെയില്‍വേയും സംയുക്തമായി നടത്തുന്ന റോയല് രാജസ്ഥാന്റെ വരുമാനം 63.18 ശതമാനമായി കുറഞ്ഞിരുന്നു. പാലസ് ഓണ് വീല്‍സിന്റെ വരുമാനത്തിലും വന് കുറവുണ്ടായിട്ടുണ്ട്. ഈ പശ്ചാത്തലത്തിലാണ് റെയില്‍വേ നിരക്ക് കുറക്കാനൊരുങ്ങുന്നത്.\nTags: ലക്ഷ്വറി ട്രെയിനുകള് സാധാരണക്കാര്‍ക്കും സ്വീകാര്യമാക്കാനൊരുങ്ങുന്നു ഇന്ത്യന് റെയില്‍വേ\nഷംസീര് എം.എല്.എയുടെ വീട്ടില് ബോംബേറ്: യുവമോര്‍ച്ച നേതാവ് അറസ്റ്റില്


താൾ:A Grammer of Malayalam 1863.pdf/153 - വിക്കിഗ്രന്ഥശാല\nതാൾ:A Grammer of Malayalam 1863.pdf/153\n൩൪൭. തങ്ങൾ എന്നതിനോടു ചേരുന്ന രൂപം ഭൂതകാലത്തിന്റെ ഉകാരം നീങ്ങീട്ടു ആലും എന്നതു ചേരുന്നതിനാൽ ഉണ്ടാകുന്നു. ദൃ-ന്തം; 'വന്നു-വന്നാലും; ചൊല്ലി-ചൊല്ലിയാലും; വരാഞ്ഞു-വരാഞ്ഞാലും; ചെല്ലാഞ്ഞു ചെല്ലാഞ്ഞാലും.'\n൩൪൮. വാച്യനാമം നീ, താൻ, നാം എന്നവയോടു ചേരും: ദൃ-ന്തം; 'നീ പോക, താൻ വരിക, നാം ഇരിക്ക, നീ എഴുതായ്ക, നാം മിണ്ടായ്ക;\n൩൪൯. ആന്തത്തോടു വിട്ടുവെയു എന്നതിന്റെ ചുരുക്കമാക്കുന്ന വിട്ടെ എന്നതു ചേൎന്നുണ്ടാകുന്ന രൂപം ആത്മസ്ഥാന പരസ്ഥാന നാമങ്ങളോടു സംബന്ധിക്കുന്നു: ദൃ-ന്തം; ഞാൻ പോകട്ടെ; അവൻ നിൽക്കട്ടെ; ഞങ്ങൾ എഴുതട്ടെ. അവർ വായിക്കട്ടെ'.\nജ്ഞാപനം. ആഗ്രഹം അറീയിക്കുന്നതു സാധ്യത്തിനാകയാൽ അഭിസ്ഥാനമായിരിക്കുന്ന കേൾവിക്കാരനല്ലാതെ വേൎവിട്ടുള്ളവർ ചെയ്‌വാനുള്ളതിനെ അവനോടു അറിയിക്കുന്നതിനിടയില്ല. ആകയാൽ ംരം രൂപത്തിലും സാക്ഷാലുള്ള അപേക്ഷ കേൾവിക്കാരനോടാകയാൽ 'ഞാൻ പോകട്ടെ' എന്നതിനു ഞാൻ പോകുന്നതിനു നീ അനുവദിക്ക എന്നു അൎത്ഥമാകുന്നു; എന്തെന്നാൽ അതു മുഴുവനായിട്ടു പറയുംപോൾ 'ഞാൻ പോക, നീ വിട്ടുവെയു, എന്നാകും.\n൩൫൦. വന്തത്തോടു എം, ഏർ എന്നവ ചേർൻനു ചില രൂപങ്ങൾ ഉണ്ടാകുന്നു. ആയവ നീ എന്നതിനോടു സംബന്ധിക്കും: ദൃ-ന്തം; നീ പോയെ, നീ എഴുതിയേർ. എ എന്നതു വെയ്ക്കുക എന്നതിന്റെ ആശകയവസ്ഥയായ വെയു എന്നതിന്റെ ചുരുക്കമാകുന്നു. ആയ്തു കല്പനക്കു ജാത്യാൽ ഒരു കഠിന ഭാവമുള്ളതിനെ ശൈത്ത്യപ്പടുത്തി അതിനെ ഒരപേക്ഷ പോലെ ആക്കി തീൎക്കുന്നു: ദൃ-ന്തം; നീ എഴുതിയെ, നീ പോയെ, നീ പഠിച്ചെ, നീ വിട്ടെ, എന്നാൽ ഏർ എന്നതു ഏൽക്കുക\n"https://ml.wikisource.org/w/index.php?title=താൾ:A_Grammer_of_Malayalam_1863.pdf/153&oldid=155099" എന്ന താളിൽനിന്ന് ശേഖരിച്ചത്


അക്രാ ഭൂവിജ്ഞാനം-രാജ്യം-പ്രദേശം ഘാനയുടെ തലസ്ഥാനമായ തുറമുഖനഗരം. കറുത്ത ഉറുമ്പ് എന്നാണ് ഈ പദത്തിന്റെ അർഥം.\nഅക്കിയ ഭൂവിജ്ഞാനം-രാജ്യം-പ്രദേശം പ്രാചീന യവന നഗര രാഷ്ട്രവും ഗ്രീസിലെ ഘടക സംസ്ഥാനവും. കൊറിന്തിയൻ ഉൾക്കടലിന്റെ തീരത്തു സ്ഥിതി ചെയ്യുന്നു. ബി.സി 3-ാം ശതകത്തിൽ അക്കിയൻ ലീഗ് സ്ഥാപിതമായതോടെ ഇത് ഗ്രീസിന്റെ രാഷ്ട്രീയ കേന്ദ്രമായി.\nഅലൂഷ്യന് ദ്വീപുകള് ഭൂവിജ്ഞാനം-രാജ്യം-പ്രദേശം ഉത്തര പസിഫിക്കിൽ അലാസ്കാ ഉപദ്വീപിന്റെ തുടർച്ചയായി കിടക്കുന്ന ദ്വീപശൃംഖല. ഇതിന്റെ ഭൂമിശാസ്ത്രപരമായ കിടപ്പ്, കാലാവസ്ഥ, ചരിത്രം എന്നിവ പ്രതിപാദിക്കുന്നു.


polling officers not handing over evm to strong room says aap leader sanjay singh | ദില്ലി: സീല് ചെയ്ത വോട്ടിങ് യന്ത്രങ്ങള് സ്ട്രോങ് റൂമിലെത്തിയില്ല, ഗുരുതര ആരോപണവുമായി ആംആദ്മി - Malayalam Oneindia\nPublished: February92020, 10:27 [IST]\nദില്ലി:അരവിന്ദ് കെജ്രിവാളിന്‍റെ ആംആദ്മി പാര്‍ട്ടിക്ക് വലിയ ആത്മവിശ്വാസം നല്‍കുന്നതാണ് ദില്ലിയില് നിയമസഭ തിരഞ്ഞെടുപ്പിന് പിന്നാലെ പുറത്തുവന്ന എക്സിറ്റ് പോള് ഫലങ്ങളെല്ലാം . ശനിയാഴ്ച്ച വോട്ടെടുപ്പ് കഴിഞ്ഞതോടെ പുറത്തു വന്ന 13 എക്സിറ്റ് പോളുകളും പ്രവചിക്കുന്നത് സംസ്ഥാനത്ത് ആംആദ്മി ഭരണം തുടരുമെന്നാണ്.\nനിലവിലെ3സീറ്റുകളില് നിന്ന് ബിജെപി മുന്നേറുമെങ്കിലും കേവല ഭൂരിപക്ഷത്തിന് അടുത്തെങ്ങുമുള്ള സഖ്യ പാര്‍ട്ടിക്ക് ആരും പ്രവചിക്കുന്നില്ല. കോണ്‍ഗ്രസിന്‍റെ കാര്യവും പ്രവചനങ്ങളില് ദയനീയമാണ്. ഏങ്കിലും പാര്‍ട്ടികളെല്ലാം ചൊവ്വാഴ്ചത്തെ വോട്ടെണ്ണലില് പ്രതീക്ഷയര്‍പ്പിച്ചു കഴിയുകയാണ്. ഇതിനിടെയാണ് പോളിങ് ഉദ്യോഗസ്ഥര്‍ക്കെതിരെ ഗുരുതര ആരോപണവുമായി ആംആദ്മി രംഗത്ത് എത്തിയിരിക്കുന്നത്. വിശദാംശങ്ങള് ഇങ്ങനെ..\nനിയമസഭ തിരഞ്ഞെടുപ്പിന്‍റെ വോട്ടിങ് കഴിഞ്ഞ ശേഷം ദില്ലിയില് ചിലയിടത്ത് പോളിങ് ഉദ്യോഗസ്ഥര് വോട്ടിങ് യന്ത്രങ്ങള് സ്ട്രോങ് റൂമിലേക്ക് കൈമാറിയില്ലെന്നാണ് ആം അദ്മി പാര്‍ട്ടി നേതാക്കളുടെ ആരോപണം. ആംആദ്മി പാര്‍ട്ടിയുടെ മുതിര്‍ന്ന നേതാവും രാജ്യസഭാ എംപിയുമായ സഞ്ജയ് സിങാണ് ഇത്തരമൊരു ആരോപണവുമായി രംഗത്ത് എത്തിയത്.\nസീല് ചെയ് വോട്ടിങ് യന്ത്രങ്ങള് സ്ട്രോങ് റൂമിലേക്ക് അയക്കാതെ ചിലയിടങ്ങളില് പോളിങ് ഉദ്യോഗസ്ഥര് കൈവസം വച്ചിരിക്കുന്നതായി വിവരം ലഭിച്ചിട്ടുണ്ട്. വിവരത്തിന്‍റെ പശ്ചാത്തലത്തില് മനീഷ് സിസോദിയ, പ്രശാന്ത് കിഷോര് എന്നിവരുള്‍പ്പെടുന്ന ആംആദ്മിപാര്‍ട്ടി നേതാക്കള് മുഖ്യമന്ത്രി അരവിന്ദ് കെജ്രിവാളുമായി കൂടിക്കാഴ്ച്ച നടത്തിയെന്നും സഞ്ജയ് സിങ് ദില്ലിയില് മാധ്യമങ്ങളോട് പറഞ്ഞു.\nസീല് ചെയ്യുന്ന ഇവിഎം മെഷീനുകള് പോളിങ് ഉദ്യോഗസ്ഥര് നേരെ സ്ട്രോങ് റൂമുകളിലേക്ക് കൊണ്ടുപോവേണ്ടതാണ്. ഇവിഎമ്മുകള് കയ്യിലെടുത്ത് ഡിടിസി ബസില് നിന്നും ഇറങ്ങുന്ന പോളിങ് ഉദ്യോഗസ്ഥരുടെ വീഡിയോ ദൃശ്യങ്ങള് മൊബൈല് ഫോണുകളില് പ്രചരിക്കുന്നുണ്ടെന്നും അദ്ദേഹം പറഞ്ഞു.\nബാബര്‍പൂരിലെ ശാന്തി വിദ്യാനികേതിനില് നിന്നുള്ള ദൃശ്യങ്ങളാണ് ഇത്. ഇവിടെ നിന്നും ഇവിഎം യന്ത്രങ്ങളുമായി ഒരു പോളിങ് ഉദ്യോഗസ്ഥനെ ജനങ്ങള് പിടികൂടി. കിഴക്കന് ദില്ലിയിലെ ഷഹദാര് മേഖലയിലേ വിശ്വാസ് നഗറില് നിന്നും സമാനമായ രീതിയില് വിവരങ്ങള് പുറത്തു വന്നിട്ടുണ്ടെന്നും സഞ്ജയ് സിങ് അവകാശപ്പെട്ടു.\nഇത്തരം വിവരങ്ങളെ നിസാരമായി കാണാന് ആം ആദ്മി പാര്‍ട്ടി കഴിയില്ല. പാര്‍ട്ടി നേതൃത്വം ഇത് തിരഞ്ഞെടുപ്പ് കമ്മീഷന്‍റെ ശ്രദ്ധയില്‍പ്പെടുത്തും. ഇവിഎമ്മുകള് തകരാറിലാക്കില്ലെന്ന് ഉറപ്പു വരുത്താന് പാര്‍ട്ടി എംഎല്‍എമാരേയും പ്രവര്‍ത്തകരേയും സ്ട്രോങ് റൂമിന് പുറത്ത് അണിനിരത്തുമെന്നും സഞ്ജയ് സിങ് പറഞ്ഞു.\nഅതേസമയം, എക്സിറ്റ് പോള് പ്രവചനങ്ങളേക്കാള് വലിയ വിജയം ദില്ലിയില് പാര്‍ട്ടി നേടുമെന്നാണ് ആംആദ്മി നേതാക്കള് അവകാശപ്പെടുന്നത്. അഞ്ച് വര്‍ഷത്തെ അരവിന്ദ് കെജ്രിവാള് സര്‍ക്കാറിന്‍റെ ഭരണ നേട്ടങ്ങളും വികസന പ്രവര്‍ത്തനങ്ങളും വോട്ടായി മാറിയെന്ന കണക്ക് കൂട്ടലിലാണ് എഎപി നേതൃത്വം.\nപൗരത്വ നിയമത്തിനെതിരായി ഷഹീന് ബാഗില് നടക്കുന്ന പ്രതിഷേധങ്ങള്, അയോധ്യയിലെ രാമക്ഷേത്ര നിര്‍മ്മാണ തുടങ്ങിയവ പ്രചാരണത്തിന്‍റെ അവസാന നിമിഷങ്ങളില് ബിജെപി പ്രധാന ആയുധമാക്കിയെങ്കിലും വോട്ടര്‍മാരെ സ്വാധീനിക്കാന് കഴിഞ്ഞിട്ടില്ലെന്നാണ് എക്സിറ്റ് പോള് ഫലങ്ങള് വ്യക്തമാക്കുന്നത്.\nസര്‍ക്കാറിന്‍റെ വികസനപ്രവര്‍ത്തനങ്ങളിലൂന്നിയായിരുന്നു ആംആദ്മി പ്രചാരണം നയിച്ചത്. ചേരിപ്രദേശത്തെ പാവപ്പെട്ടവര് മുതല് സമൂഹത്തിലെ മുഴുവന് ജനവിഭാഗങ്ങള്‍ക്കും വികസനം എത്തിക്കാന് സര്‍ക്കാറിന് സാധിച്ചു. വൈദ്യുതി-വെള്ളം നിരക്കിലെ സൗജന്യങ്ങള്, മൊഹല്ല ക്ലിനിക്കുകള്, സ്മാര്‍ട്ടായി മാറിയ സര്‍ക്കാര് വിദ്യാലയങ്ങള്, അഴിമതി രഹിത ഭരണം തുടങ്ങിയ ഭരണ നേട്ടങ്ങള് ആംആദ്മി കൃത്യമായി വോട്ടര്‍മാര്‍ക്കിടയില് എത്തിച്ചു.\nസ്ത്രീസുരക്ഷയ്ക്ക് സര്‍ക്കാര് നല്‍കിയ പ്രധാന്യം സ്ത്രീ വോട്ടര്‍മാരെ കൂടുതലായി പാര്‍ട്ടിയോട് അടുപ്പിച്ചുവെന്നാണ് വിലയിരുത്തുന്നത്. സ്ത്രീകള്‍ക്കെതിരെ അടക്കമുള്ള ആക്രമണം തടയുക എന്ന ലക്ഷ്യത്തോടെ നഗരകേന്ദ്രങ്ങളില് കൂടുതല് സിസിടിവികള് സ്ഥാപിക്കുകയും ബസുകളില് സ്ത്രീകള്‍ക്ക് സൗജന്യ യാത്ര നടപ്പാക്കുകയും ചെയ്തിരുന്നു.\nആംആദ്മി വികസന നേട്ടങ്ങളുമായി പ്രചാരണം സജീവമാക്കിയപ്പോഴായിരുന്നു പൗരത്വ നിയമത്തിനെതിരെ ഷഹീന് ബാഗില് നടക്കുന്ന പ്രതിഷേധത്തെ ബിജെപി പ്രതിരോധ ആയുധമാക്കിയത്. ഹിന്ദു വോട്ടുകളുടെ ധ്രൂവീകരണമാണ് ഷഹീന് ബാഗ് പ്രചരണത്തിലൂടെ ബിജെപി ലക്ഷ്യമിട്ടത്.\nഷഹീന് ബാഗ് സമരത്തിന് പിന്നില് ദേശദ്രോഹികളാണെന്നും അവരെ പിന്തുണയ്ക്കുന്നവര് രാജ്യത്തിന് എതിരാണെന്നും ബിജെപി വ്യാപകമായി പ്രചാരണം നടത്തി. പ്രധാനമന്ത്രി നരേന്ദ്ര മോദി, ആഭ്യന്തര മന്ത്രി അമിത് ഷ, ഉത്തര്‍പ്രദേശ് മുഖ്യമന്ത്രി യോഗി ആദിത്യനാഥ് തുടങ്ങിയവര് നേരിട്ട് ഇറങ്ങിയായിരുന്നു ബിജെപിക്കായുള്ള പ്രചാരണം.\ndelhi assembly elections 2020 aam aadmi party bjp evm ദില്ലി ആം ആദ്മി പാര്‍ട്ടി വോട്ടിങ് യന്ത്രം ബിജെപി politics\npolling officers not handing over evm to strong room says aap leader sanjay singh\nStory first published: Sunday, February 9, 2020, 10:27 [IST]


പഴയ മാക്സിയും ഷാളുകളും ഇനി ഇതുപോലെ ചെയ്യാം...!! - Creator Pen\nപഴയ മാക്സിയും ഷാളുകളും ഇനി ഇതുപോലെ ചെയ്യാം...!!\nപഴയ മാക്സിയും ഷാളുകളും ഇനി ഇതുപോലെ ചെയ്യാം…!! അറിവുകൾ എന്നും ഒരു മുതൽക്കൂട്ടാണ്. പലരിൽ നിന്നും നമുക്ക് പുതിയ അറിവുകൾ ലഭിച്ചേക്കാം. അങ്ങനെ ഒത്തിരി അറിവുകൾ പകർന്നു നൽകാൻ നമ്മുടെ സോഷ്യൽമീഡിയക്ക് കഴിഞ്ഞിട്ടുണ്ട്. നമുക്ക് ഉപകരപെടുന്ന എല്ലാ അറിവുകളെയും നമ്മൾ സ്വീകരിക്കണം.


സൂക്ഷിക്കുക, ലക്ഷദ്വീപിന് ഇൻറർനെറ്റ് ബന്ധം നഷ്ടമായേക്കാം; ഹൈബി ഈഡൻ - Media Malayalam (മീഡിയ മലയാളം)\nസൂക്ഷിക്കുക, ലക്ഷദ്വീപിന് ഇൻറർനെറ്റ് ബന്ധം നഷ്ടമായേക്കാം; ഹൈബി ഈഡൻ\nകൊച്ചി: അഡ്മിനിസ്ട്രേറ്റർ പ്രഫുൽ പേട്ടലിന്‍റെ തീരുമാനങ്ങൾ മൂലം ദുരിതത്തിലായ ലക്ഷദ്വീപ് നിവാസികൾക്ക് ഇരുട്ടടിയായി ഇൻറർനെറ്റ് വിച്ഛേദിച്ചേക്കുമെന്ന് റിപ്പോർട്ട്. കോൺഗ്രസ് എം.പി ഹൈബി ഈഡനാണ് ദ്വീപിൽ ഇന്‍റർനെറ്റ് വിച്ഛേദിക്കാൻ സാധ്യതയുണ്ടെന്ന് അറിയിച്ചത്.\nസൂക്ഷിക്കുക, ലക്ഷദ്വീപിന് ഇൻറർനെറ്റ് ബന്ധം നഷ്ടമായേക്കാമെന്ന ഒറ്റവരി പോസ്റ്റാണ് ഹൈബി ഈഡൻ ഫേസ്ബുക്കിലൂടെ ഷെയർ ചെയ്തത്. ലക്ഷദ്വീപിൽ കൂടുതൽ നിയന്ത്രണങ്ങൾ ഏർപ്പെടുത്താനുള്ള നീക്കങ്ങളുമായി അഡ്മിനിസ്ട്രേറ്റർ പ്രഫുൽ പേട്ടൽ മുന്നോട്ട് പോകുന്നതിനിടെയാണ് ദ്വീപ് നിവാസികൾക്ക് മുന്നിൽ പുതിയ പ്രതിസന്ധി ഉണ്ടായിരിക്കുന്നത്.\nലക്ഷദ്വീപിലേക്കുള്ള യാത്രകൾക്കും നിയന്ത്രണം ഏർപ്പെടുത്തുന്നുവെന്ന റിപ്പോർട്ടുകൾ പുറത്തു വന്നിരുന്നു. ഇതുമായി ബന്ധപ്പെട്ട കരട് നിയമം തയാറാക്കാൻ കമ്മിറ്റിയെ നിയോഗിച്ചുവെന്നായിരുന്നു റിപ്പോർട്ട്. ഏർപ്പെടുത്തേണ്ട നിയന്ത്രണങ്ങളെ കുറിച്ച് കമ്മിറ്റിയാകും അന്തിമ തീരുമാനമെടുക്കുക. കമ്മിറ്റിയുടെ ആദ്യയോഗം അടുത്തമാസം അഞ്ചിന് നടക്കും.\nmay lose internet connection; Hibi Eden\nPrevious articleമദ്യശാലകൾ തുറക്കേണ്ട സമയമായിട്ടില്ല; ബെവ്ക്യൂ വഴി മദ്യം വിൽക്കാൻ നിലവിൽ ആലോചനയില്ല; മന്ത്രി എംവി ഗോവിന്ദൻ\nNext articleപുനരധിവാസമെന്ന സ്വപ്നം ബാക്കിയാക്കി 94 ക്കാരിയായ മേരി യാത്രയായി


ചിത്രം അസുരൻറെ പുതിയ പോസ്റ്റർ റിലീസ് ചെയ്തു - Janachinda Daily\nചിത്രം അസുരൻറെ പുതിയ പോസ്റ്റർ റിലീസ് ചെയ്തു1 min read\nധനുഷ് നായക വേഷത്തിൽ എത്തുന്ന ചിത്രം അസുരൻ ന്റെ പുതിയ പോസ്റ്റർ പുറത്തിറങ്ങി . ആദ്യമായി തമിഴിൽ മഞ്ജു വാര്യർ അഭിനയിക്കുന്ന ചിത്രം കൂടിയാണ് ഇത് . ചിത്രം സംവിധാനം ചെയ്യുന്നത് വെട്രിമാരൻ ആണ് . ചിത്രം നിർമിക്കുന്നത് കലൈപുലി എസ്. താണു ആണ് .\nPrevious Post: പാരീസ് മാസ്റ്റേഴ്സ് ചാമ്പ്യൻഷിപ്പിന്‍റെ ക്വാർട്ടറിൽ റാഫേൽ നദാൽ കടന്നു\nNext Post: വാളയാർ കേസ് ;മധു കുറ്റക്കാരനാണെന്ന് ചേട്ടൻ , പുനരന്വേഷണം വേണം, മധു സിപിഎം പ്രവർത്തകനാണെന്നും ഉണ്ണികൃഷ്ണൻ.


ജ്വാല ഗുട്ടയുമായുള്ള വിവാഹത്തെക്കുറിച്ച് ഔദ്യോഗിക സ്ഥിരീകരണവുമായി വിഷ്ണു വിശാല്. വിവാഹം ഉടനുണ്ടാകുമെന്നും താരം വ്യക്തമാക്കി. വിഷ്ണു വിശാല് കേന്ദ്ര കഥാപാത്രമായെത്തുന്ന ആരണ്യ എന്ന സിനിമയുടെ റിലീസിങ്ങിന് മുന്നോടിയായി നടന്ന ചടങ്ങിലാണ് താരം ഇക്കാര്യം വ്യക്തമാക്കിയത്.\nസിനിമയുടെ ചിത്രീകരണ വേളയില് ജ്വാല ഗുട്ട നല്‍കിയ നിരുപാധികമായ പിന്തുണയെ നന്ദിയോടെ ഓര്‍ക്കുകയും ചെയ്തു വിഷ്ണു വിശാല്. വിവാഹം ഉടനുണ്ടാകുമെന്നു പറഞ്ഞ താരം വിവാഹ തീയതി ഉടന് അറിയിക്കുമെന്നും കൂട്ടിച്ചേര്‍ത്തു. അതേസമയം ആരണ്യ ഈ മാസം 26 മുതല് തിയേറ്ററുകളില് പ്രദര്‍ശനത്തിനെത്തും.\nRead more: മുഖ്യമന്ത്രി കടക്കല് ചന്ദ്രനായി മമ്മൂട്ടി; ‘വണ്’ മാര്‍ച്ച് 26 മുതല് പ്രേക്ഷകരിലേക്ക്\nവിഷ്ണു വിശാലും ബാഡ്മിന്റണ് താരം ജ്വാല ഗുട്ടയും ഏറെക്കാലമായി പ്രണയത്തിലാണ്. ഇരുവരും തമ്മിലുള്ള വിവാഹത്തെക്കുറിച്ചും വാര്‍ത്തകള് പ്രചരിച്ചിരുന്നു. ഇപ്പോഴിതാ വിഷ്ണു വിശാല് തന്നെ വിവാഹക്കാര്യം ഔദ്യോഗികമായി സ്ഥിരീകരിച്ചിരിക്കുകയാണ്. ഇത് ആദ്യമായാണ് ജ്വാല ഗുട്ടയുമായുള്ള വിവാഹത്തെക്കുറിച്ച് താരം പൊതുവേദിയില് മനസ്സു തുറന്ന് സംസാരിക്കുന്നതും.\nStory highlights: Vishnu Vishal will be marrying Jwala Gutta soon\nRead more on: Jwala Gutta | Vishnu Vishal


രക്തദാനത്തിനൊരുങ്ങി കെപിസിസി ; കോണ്‍ഗ്രസ് പ്രവര്‍ത്തകരും പോഷകസംഘടനയിലെ അംഗങ്ങളും തയ്യാറാകണമെന്ന് നിര്‍ദ്ദേശം – Jaihind TV\nരക്തദാനത്തിനൊരുങ്ങി കെപിസിസി ; കോണ്‍ഗ്രസ് പ്രവര്‍ത്തകരും പോഷകസംഘടനയിലെ അംഗങ്ങളും തയ്യാറാകണമെന്ന് നിര്‍ദ്ദേശം\nകൊവിഡ് പ്രതിസന്ധി രൂക്ഷമായ സാഹചര്യത്തില് കേരളത്തില് രക്തക്ഷാമം ഉണ്ടാകാനുള്ള സാധ്യത മുന്നില് കണ്ട് രക്തദാനത്തിന് കോണ്‍ഗ്രസ് പ്രവര്‍ത്തകരും പോഷകസംഘടനയിലെ അംഗങ്ങളും തയ്യാറാകണമെന്ന് കെപിസിസി ആഭ്യര്‍ത്ഥിച്ചു. ഇന്ദിരാഭവനില് ഓണ്‍ലൈനായി ചേര്‍ന്ന ഡിസിസി പ്രസിഡന്‍റുമാരുടെ യോഗത്തിലാണ് കെപിസിസി അധ്യക്ഷന് മുല്ലപ്പള്ളി രാമചന്ദ്രന് ഈ ആവശ്യം മുന്നോട്ടുവെച്ചത്.\nപതിനെട്ട് വയസ്സ് വരെയുള്ളവര്‍ക്ക് വാക്സിനേഷന് പ്രക്രിയ ആരംഭിക്കുമ്പോള് രക്തദാനം പ്രതിസന്ധിയിലാകും. വാക്സിനേഷന് എടുത്ത് കഴിഞ്ഞാല് നാലാഴ്ചത്തേക്ക് രക്തദാനം സാധ്യമല്ല.ഇത് സംസ്ഥാനമാകെ വലിയ തോതിലുള്ള രക്തക്ഷാമത്തിന് കാരണമാകും. ആരോഗ്യമേഖല നേരിടുന്ന മറ്റൊരു കടുത്ത വെല്ലുവിളിയായിത് മാറുമെന്നും യോഗം വിലയിരുത്തി. അടിയന്തര ശസ്ത്രക്രിയകള്,പ്രസവം, ഇതര ഗുരുതര രോഗമുള്ളവര്‍ക്ക് ഉള്‍പ്പെടെ രക്തത്തിന്റെ ദൗര്‍ലഭ്യമോ അപര്യാപ്തതയോ കൊണ്ട് ബുദ്ധിമുട്ടുണ്ടാകാതിരിക്കാന് വാക്‌സിനേഷന് മുന്‍പ് രക്തദാനം ചെയ്യുന്നതിന് യുവാക്കളായ കോണ്‍ഗ്രസ് പ്രവര്‍ത്തകരെ സന്നദ്ധരാക്കണം. അതിനായി ഡിസിസി, ബ്ലോക്ക്, മണ്ഡലം, ബൂത്ത് തലത്തില് വിപുലമായ കര്‍മ്മപദ്ധതി തയ്യാറാക്കി സജീവ ഇടപെടല് നടത്താനും മുല്ലപ്പള്ളി രാമചന്ദ്രന് ഡിസിസി പ്രസിഡന്‍റുമാര്‍ക്ക് നിര്‍ദ്ദേശം നല്‍കി. ഇടുക്കി പോലുള്ള ജില്ലകളില് വേണ്ടത്ര രക്തബാങ്കുകള് ഇല്ലാത്തത് പ്രയാസങ്ങള് സൃഷ്ടിക്കാന് ഇടയുണ്ട്. രക്തബാങ്കുകളുടെ അപര്യാപ്തത എത്രയും വേഗം പരിഹരിക്കണം.\nകൊവിഡ് രോഗനിര്‍ണ്ണയ പരിശോധനയ്ക്കുള്ള ആര്‍ടിപിസിആര് നിരക്ക് കുറയ്ക്കാന് സര്‍ക്കാര് അടിയന്തര നടപടി സ്വീകരിക്കണമെന്ന് യോഗം ആവശ്യപ്പെട്ടു. മറ്റു സംസ്ഥാനങ്ങളിലേക്കാള് ഉയര്‍ന്ന നിരക്കാണ്കേരളത്തിലേത്. സ്വകാര്യാശുപത്രികളിലെ കൊവിഡ് ചികിത്സാച്ചെലവ് തോന്നുംവിധമാണ്. പലയിടത്തും വ്യത്യസ്ത നിരക്കാണ് ഈടാക്കുന്നത്.സ്വകാര്യാശുപത്രികളിലെ കൊവിഡ് ചികിത്സാനിരക്ക് ഏകീകരിക്കുന്നതില് സംസ്ഥാന സര്‍ക്കാരിന് വീഴ്ചയുണ്ടായി. ഇത് എത്രയും വേഗം പരിഹരിക്കണം. എണ്‍പത് വയസ്സു കഴിഞ്ഞവര്‍ക്ക് വീടുകളില് വാക്‌സിനേഷനു സൗകര്യം ഒരുക്കണം. വാക്‌സിനേഷന് പേര് രജിസ്റ്റര് ചെയ്യുകയും എന്നാല് വാക്‌സിനേഷന് കേന്ദ്രത്തിങ്ങളിലെ തിരക്ക് കാരണം വാക്‌സിന് സ്വീകരിക്കാന് കഴിയാതെ പോയവര്‍ക്ക് പ്രത്യേക സജ്ജീകരണം സര്‍ക്കാര് ഒരുക്കണം. സംസ്ഥാനത്ത് എല്ലാവര്‍ക്കും വാക്‌സിന് ലഭ്യത ഉറപ്പാക്കാന് സംസ്ഥാന സര്‍ക്കാര് കേന്ദ്രസര്‍ക്കാരിന് മേല് ശക്തമായ സമര്‍ദ്ദം ചെലുത്തണമെന്നും യോഗത്തില് മുല്ലപ്പള്ളി രാമചന്ദ്രന് അഭിപ്രായപ്പെട്ടു.\nകൊവിഡ് വാക്‌സിന് നിരക്ക് നിശ്ചയിക്കാന് കമ്പനികള്‍ക്ക് അനുമതി നല്‍കിയ കേന്ദ്ര സര്‍ക്കാര് നടപടിക്കെതിരെ കേരള സര്‍ക്കാര് ശക്തമായ പ്രതിഷേധം അറിയിക്കണമെന്ന് യോഗം ആവശ്യപ്പെട്ടു. എന്നാല് ഈ വിഷയത്തില് കേരള സര്‍ക്കാര് ഉദാസീനത കാട്ടുന്നുയെന്നും വിമര്‍ശനം ഉയര്‍ന്നു.കോവിഡ് മഹാമാരിക്കാലത്തും കോര്‍പ്പേററ്റ് മരുന്നു കമ്പനികള്‍ക്ക് ജനങ്ങളെ കൊള്ളയടിക്കാന് കൂട്ടുനില്‍ക്കുന്ന കേന്ദ്ര സര്‍ക്കാര് നടപടിയില് ശക്തമായ അമര്‍ഷം യോഗം രേഖപ്പെടുത്തി. ഇന്ത്യയില് ഉത്പാദിക്കുന്ന കൊവിഡ് പ്രതിരോധ വാക്‌സിന് മൂന്ന് തരത്തില് വിലനിശ്ചയിച്ചത് നിയമവിരുദ്ധവും അന്യായവുമാണ്. വാക്‌സിന് വില കുറയ്ക്കാന് കേന്ദ്ര സര്‍ക്കാര് നടപടി സ്വീകരിച്ചില്ലെങ്കില് കൊവിഡ് നിയന്ത്രണങ്ങള് പാലിച്ച് പ്രതിഷേധ പ്രക്ഷോഭങ്ങള് കോണ്‍ഗ്രസ് സംഘടിപ്പിക്കുമെന്നും യോഗം മുന്നറിയിപ്പ് നല്‍കി.\nകൊവിഡ് വ്യാപനം രൂക്ഷമാകുന്ന പശ്ചാത്തലത്തില് കെപിസിസി വിളിച്ചു ചേര്‍ത്ത യോഗങ്ങളുടെ തുടര്‍ച്ചയായാണ് ഡിസിസി പ്രസിഡന്‍റുമാരുടെ യോഗം ചേര്‍ന്നത്. കൊവിഡ് പ്രവര്‍ത്തനങ്ങളുമായി ബന്ധപ്പെട്ട് ഡിസിസി തലത്തില് നടക്കുന്ന കണ്‍ട്രോള് റൂമുകളുടെ പ്രവര്‍ത്തന പുരോഗതി യോഗം വിലയിരുത്തി. കെപിസിസി കണ്‍ട്രോള് റൂമിന് പുറമെ പതിനാലു ഡിസിസികളിലും കണ്‍ട്രോള് റൂം പ്രവര്‍ത്തിക്കുന്നുണ്ട്. കണ്‍ട്രോള് റൂമിന് മികച്ച പ്രതികരണമാണ് ജനങ്ങളുടെ ഭാഗത്തു നിന്നും ലഭിക്കുന്നത്. ദിവസേന നൂറുകണക്കിന് ഫോണ്‍കോളുകളാണ് കണ്‍ട്രോള് റൂമില് ലഭിക്കുന്നത്. ഡോ.എസ്എസ് ലാലിന്‍റെ നേതൃത്വത്തില് ചിട്ടയായ പ്രവര്‍ത്തനങ്ങളിലൂടെ പൊതുജനങ്ങള്‍ക്ക് മികച്ച സേവനം നല്‍കാന് തയ്യാറായ ഡോക്ടര്‍മാരെ യോഗം പ്രത്യേകം അഭിനന്ദിച്ചു. 24 മണിക്കൂര് പൊതുജനങ്ങള്‍ക്ക് സഹായം അഭ്യര്‍ത്ഥിച്ച് ബന്ധപ്പെടാനായി 7907163709,7306283676 എന്ന മൊബൈല് നമ്പറും 8075800733 എന്ന വാട്സാപ്പ് നമ്പറുമുണ്ട്. ജില്ലാതല കണ്‍ട്രോള് റൂമുകളുടെ ഭാഗമായി സംസ്ഥാനത്ത് വാളന്‍രിയേഴ്സിന്റെ സേവനവും ഉറപ്പാക്കിയിട്ടുണ്ട്.\nകോവിഡ് കണ്‍ട്രോള് റൂമിന്റെ ഏകോപന ചുമതല വഹിക്കുന്ന കെപിസിസി വൈസ് പ്രസിഡന്റ് ഡോ.ശൂരനാട് രാജശേഖരന്,സെക്രട്ടറി ജോണ് വിനേഷ്യസ്,ഡോ.എസ്എസ് ലാല് തുടങ്ങിയവര് പങ്കെടുത്തു.


മലയാളത്തിന്റെ പൂങ്കുയില്... പി ലീലയുടെ സ്മൃതികളില്...\nമലയാളിക്ക് ഒരേ സമയം ഉണര്‍ത്തുപാട്ടും ഉറക്കുപാട്ടും ആയിരുന്ന പി.ലീല എന്ന അനുഗ്രഹീത ഗായികയുടെ ജന്മവാര്‍ഷികമാണിന്ന്. മലയാളത്തിന് ഒരു പിടി നല്ല ഗാനങ്ങള് സമ്മാനിച്ച പി.ലീല മലയാളിയുടെ എക്കാലത്തെയും മികച്ച ഗായിക തന്നെയാണ്.\n1943-ല് തമിഴ് ചിത്രത്തില് പാടിക്കൊണ്ടാണ് പി.ലീല പിന്നണി ഗാന രംഗത്ത് തുടക്കം കുറിച്ചത്. നിര്‍മ്മല എന്ന സിനിമയില് ആണ് മലയാളത്തില് ആദ്യമായിട്ട് പി ലീല പാടിയത്.\nചിത്രത്തില് ജി.ശങ്കരക്കുറുപ്പ് രചിച്ച ”പാടുക പൂങ്കുയിലേ കാവുതോറും” എന്നുതുടങ്ങുന്ന ഗാനം ഗോവിന്ദറാവുവിനോടൊപ്പം പാടിക്കൊണ്ടാണ് ലീല തന്റെ ജൈത്രയാത്രയ്ക്ക് തുടക്കം കുറിച്ചത്. പി.ലീലയുടെ ഗാനങ്ങള് മലയാളികള് യഥേഷ്ടം ഏറ്റുപാടി.\nപി.ലീല ഓര്‍മ്മയായിട്ട് 14 വര്‍ഷം പിന്നിടുമ്പോള്, ഗുരുവായൂര് ക്ഷേത്ര നട തുറക്കുമ്പോള് നാം കേള്‍ക്കുന്ന നാരായണീയത്തിലെ ഈരടികളുടെ ശബ്ദം പി.ലീലയുടേതാണ്. സുപ്രഭാതങ്ങളെ ധന്യവും ഭക്തി സാന്ദ്രവുമാക്കിയ ആ ശബ്ദം രാത്രികളില് ഒഴുകിയെത്തിയത് വാത്സല്യം വഴിയുന്ന താരാട്ടായാണ്. ജീവിതത്തിന്റെ അവസാന നിമിഷങ്ങളില്, താന് വല്ലാതെ അവഗണിക്കപ്പെട്ടോ എന്ന സങ്കടം പി.ലീലയെ വല്ലാതെ അലട്ടിയിരുന്നു.\nമരണശേഷം പത്മഭൂഷന് തേടിയെത്തിയ, കുഞ്ഞിന് ജന്മം നല്‍കാനായില്ലെങ്കിലും ആയിരക്കണക്കിന് അമ്മമാര്‍ക്ക് താരാട്ടുപാട്ടുകള് സമ്മാനിച്ച പി ലീലയുടെ ആഗ്രഹങ്ങളില് ഒന്നായിരുന്നു ജന്മനാടായ കോഴിക്കോട്ട് അവസാനമായി ഒന്നു പാടണമെന്ന്. എന്നാല് മോഹങ്ങള് ബാക്കിവെച്ച് 2005 ഒക്ടോബര് 30നു പി ലീല എന്ന ഗായിക സ്മൃതികളില് മറഞ്ഞു.\nRead more on: birthday | singer\nനടനും ഗായകനുമായ പാപ്പുക്കുട്ടി ഭാഗവതരുടെ സംസ്‌ക്കാരം ഇന്ന്


thrissur news – Kairali News | Kairali News Live l Latest Malayalam News\nതൃശൂര് കാട്ടൂര്‍ക്കടവില് വീട്ടമ്മ വെട്ടേറ്റ് മരിച്ച സംഭവത്തില് രണ്ടു പേര് പിടിയില്. കരാഞ്ചിറ സ്വദേശി നിഖില്, പുല്ലഴി സ്വദേശി ശരത്ത് എന്നിവരാണ് കാട്ടൂര് പോലീസിന്‍റെ പിടിയിലായത്. സംഭവത്തില് ...\nകൊറോണയ്ക്കെതിരെ പൊരുതുന്ന ആരോഗ്യ പ്രവർത്തകർക്ക് സ്നേഹാഭിവാദ്യമർപ്പിച്ച് ലോക നഴ്സിങ് ദിനത്തിൽ തൃശ്ശൂർ രാമനിലയത്തിന് ചുറ്റും കാർട്ടൂൺ മതിൽ ഉയർത്തി. കൊറോണ പ്രതിരോധത്തിനായി സർക്കാർ നടത്തുന്ന ബ്രേക്ക് ദ ...\nകൊറോണ: തൃശൂരില് വൈറോളജി ലാബ്; ബോധവല്‍ക്കരണ പ്രവര്‍ത്തനങ്ങള് ഊര്‍ജിതം\nകൊറോണ വൈറസിനെതിരെ പ്രതിരോധ പ്രവർത്തനങ്ങൾ ഊർജിതമാക്കി സംസ്ഥാന സർക്കാർ. കോവിഡ് സാമ്പിള് പരിശോധന നാളെ മുതൽ തൃശ്ശൂരിലും ആരംഭിക്കും. ആലപ്പുഴക്ക് പുറമേ തൃശൂരിലും ലാബ് പ്രവർത്തനം ആരംഭിക്കുന്നതോടെ ...\nതെച്ചിക്കോട്ട്കാവ് രാമചന്ദ്രൻറെ വിലക്ക് നീക്കി\nതെച്ചിക്കോട്ട്കാവ് രാമചന്ദ്രൻറെ വിലക്ക് നീക്കി ആഴ്ചയിൽ രണ്ട് നാൾ എഴുന്നെള്ളിക്കാൻ തീരുമാനം. നാട്ടാനനിരീക്ഷണ സമിതി യോഗത്തിലാണ് തീരുമാനം. തൃശൂർ, പാലക്കാട് ജില്ലകളിൽ കർശന വ്യവസ്ഥകളോടെ ആഴ്ചയിൽ രണ്ട് ...\nതൃശൂർ കുന്നംകുളത്തെ പ്രാദേശിക ചാനലായ സിസിടിവിയുടെ റിപ്പോര്‍ട്ടര്‍ക്ക് നേരെയാണ് ക്രിമിനലുകളുടെ ആക്രമണം ഉണ്ടായത്. സിസിടിവി പെരുമ്പിലാവ് ബ്യൂറോ റിപ്പോര്‍ട്ടര് ഹരി ഇല്ലത്തിനെയാണ് പാറേംപാടത്ത് വെച്ച് രണ്ടംഗ ക്രിമിനല് ...


മനസിൽ വിചാരിച്ചാൽ മതി, വണ്ണം കുറയും! തലക്കെട്ട് വായിച്ചിട്ട് അദ്ഭുതം തോന്നുന്നുണ്ടോ? എന്നാൽ, സംഗതി തമാശയല്ല; ആ തന്ത്രം ഡോക്ടർ പറയുന്നു ... - RashtraDeepika\nമനസിൽ വിചാരിച്ചാൽ മതി, വണ്ണം കുറയും! തലക്കെട്ട് വായിച്ചിട്ട് അദ്ഭുതം തോന്നുന്നുണ്ടോ? എന്നാൽ, സംഗതി തമാശയല്ല; ആ തന്ത്രം ഡോക്ടർ പറയുന്നു …\nതലക്കെട്ട് വായിച്ചിട്ട് അദ്ഭുതം തോന്നുന്നുണ്ടോ? എന്നാൽ, സംഗതി തമാശയല്ല.\nവ്യായാമമോ സർജറിയോ നടത്താതെ മനസിനെ ചില പ്രത്യേക രീതിയിൽ പാകപ്പെടുത്തുന്നതിലൂടെ വണ്ണം കുറയ്ക്കാമെന്നു തെളിയിച്ചിരിക്കുകയാണ് ടെലവിഷൻ അവതാരകനും ഹിപ്നോട്ടിസ്റ്റുമായ പോൾ മക്കെന.\nമെലിഞ്ഞ് സ്ലിംഗ് ആകാൻ ആഗ്രഹിക്കുന്നവരെ അങ്ങനെയാക്കാമെന്നാണ് ഇദ്ദേഹം പറയുന്നത്.\nവെറുതെ പറയുക മാത്രമല്ല ഇദ്ദേഹത്തിന്‍റെ പദ്ധതിയിൽ പങ്കെടുത്തു വണ്ണം കുറച്ചവരുടെ സാക്ഷ്യങ്ങളും പുറത്തുവന്നിട്ടുണ്ട്.\nപലരും വണ്ണം കുറയ്ക്കാൻ പല ഭക്ഷണങ്ങളും ഒഴിവാക്കിയും വിവിധ ഡയറ്റുകൾ പരീക്ഷിച്ചും കഠിന വ്യായാമം ചെയ്തുമൊക്കെയാണ് സ്ലിം ആകുന്നത്.\nഎന്നാൽ, പോൾ മക്കെന പറയുന്നതു ലളിതമായ മാനസിക തന്ത്രങ്ങളിലൂടെ ഭക്ഷണവുമായുള്ള ബന്ധത്തെ മാറ്റാമെന്നും ആരോഗ്യത്തെ വീണ്ടെടുക്കാമെന്നുമാണ്.\nഈ മാർഗംവഴി ലജ്ജയോ കുറ്റബോധമോ തോന്നാതെ സന്തോഷത്തോടെയിരിക്കാൻ കഴിയുമെന്നും ആത്മവിശ്വാസമുള്ളവരാകുമെന്നും അദ്ദേഹം അവകാശപ്പെടുന്നു.\n82 കിലോ കുറച്ചു!\nപോൾ മക്കെനയുടെ ഈ തന്ത്രങ്ങൾ പരീക്ഷിച്ചു തന്‍റെ 82 കിലോഗ്രാം ഭാരം കുറഞ്ഞതായി ഒരു സ്ത്രീ വെളിപ്പെടുത്തിയിരുന്നു. മെലിഞ്ഞിരിക്കാനാഗ്രഹിക്കുന്നത് ഒരു മാനസികാസ്ഥയാണ്.\n30 വർഷമാണ് ഈ രംഗത്ത് പോൾ ഗവേഷണം നടത്തിയത്. ഭക്ഷണത്തെക്കുറിച്ചുള്ള നിങ്ങളുടെ ചിന്തകളും അതിന്‍റെ ഫലമായ പ്രവൃത്തികളുമാണ് വ്യത്യാസം ഉണ്ടാക്കുന്നത്.\nഎപ്പോഴും ഭക്ഷണത്തെക്കുറിച്ചു ചിന്തിക്കുകയും ആകുലപ്പെടുകയും ചെയ്യുന്ന ഒരാൾക്കു സ്വാഭാവികമായി വിശപ്പും ഭക്ഷണത്തോടുള്ള താത്പര്യവും കൂടുകയും കഴിക്കുന്നതു കൂടുകയും ചെയ്യും.\nഅത്യാവശ്യമില്ലാത്തപ്പോഴും ഭക്ഷണത്തെക്കുറിച്ചു സംസാരിക്കുകയും ചിന്തിക്കുകയും ചെയ്യുന്നവരുടെ ശരീരം സ്വാഭാവികമായി കൂടുതൽ ഭക്ഷണം സ്വീകരിക്കാൻ ഒരുങ്ങിക്കൊണ്ടിരിക്കും. അവരറിയാതെ വണ്ണം വയ്ക്കുകയും ചെയ്യും.\nഅതിനാൽ മനസിനെ ഭക്ഷണപ്രിയത്തിൽനിന്നു മോചിപ്പിക്കുകയാണ് വണ്ണം കുറയ്ക്കാൻ ആഗ്രഹിക്കുന്നവർ ആദ്യം ചെയ്യേണ്ടത്.\nശരീര ഭാരം കുറയ്ക്കണോ? ഈ നാലു സുവർണ നിയമം പാലിക്കണം\n1. വിശക്കുന്പോൾ കഴിക്കുക\nയഥാർഥ വിശപ്പും വൈകാരിക വിശപ്പും തിരിച്ചറിയുക. ശാരീരിക വിശപ്പ് ക്രമേണ വരുന്നതാണ്. ഉച്ചഭക്ഷണത്തിനു ചിക്കൻ കഴിക്കാം എന്ന തോന്നലിൽ ആരംഭിച്ചു ക്രമേണ വളരുന്നതാണ് യഥാർഥ വിശപ്പ്.\nവൈകാരിക വിശപ്പ് പെട്ടെന്നാണ് ഉണ്ടാകുന്നത്. “എനിക്ക് ബോറടിക്കുന്നു, ഞാൻ ഫ്രിഡ്ജ് തുറക്കും എന്തെങ്കിലും കഴിക്കും”. അല്ലെങ്കിൽ അസ്വസ്ഥതയും ടെൻഷനും മാറ്റാൻ ഭക്ഷണം കഴിക്കുന്നവരുമുണ്ട്.\nവൈകാരികവും ശാരീരികവുമായ വിശപ്പിനെ വേർതിരിച്ചറിയുക എന്നതാണ് പ്രധാനം. ശാരീരിക വിശപ്പിനെ സ്വീകരിക്കുക.\n2: ആഗ്രഹിക്കുന്നതു കഴിക്കുക\nആഗ്രഹിക്കുന്നതെന്തും കഴിക്കണം. പക്ഷേ, അമിതമായി കഴിക്കരുത്. ഒന്നും വിലക്കപ്പെട്ട ഭക്ഷണമല്ല. ഓരോരുത്തർക്കും നല്ലതെന്നു തോന്നുന്ന ഭക്ഷണങ്ങൾ മാത്രം കഴിക്കുക.\n3: ബോധപൂർവം കഴിക്കുക\nഭക്ഷണം കഴിക്കുന്പോൾ ബോധപൂർവം കഴിക്കാൻ ശ്രദ്ധിക്കാം. ഇതുവഴി അമിതമായി കഴിക്കില്ല.\nവയർ നിറയുന്പോൾ തലച്ചോർ തരുന്ന സിഗ്നൽ നിങ്ങൾ അറിയും. വായ നിറഞ്ഞിരിക്കുന്പോൾ കത്തിയും ഫോർക്കും താഴെ വയ്ക്കാൻ ശ്രദ്ധിക്കണം. ഇതുവഴി ശരീരം എന്താണ് ചെയ്യുന്നതെന്നുകൂടി മനസിലാക്കാം.\nഏറ്റവും സ്വസ്ഥമായി വേണം ഭക്ഷണം കഴിക്കാൻ. ടിവി ഓഫാക്കണം. കംപ്യൂട്ടറും ഫോണുമൊക്കെ മാറ്റിവയ്ക്കണം.\n4: സാവധാനം കഴിക്കുക\nവേഗത്തിൽ ഭക്ഷണം കഴിക്കുന്പോൾ, ആമാശയം നിറഞ്ഞുവെന്നു തലച്ചോറിനോടു പറയുന്ന സിഗ്നൽ നിങ്ങൾക്കു നഷ്ടമാകും.അതുകൊണ്ടു സാവധാനം കഴിക്കുക.\nജാനറ്റ് വണ്ണം കുറച്ച വിധം\nജാനറ്റ് ജോണ്‍സണ് എന്ന നാൽപ്പത്തിനാലുകാരി തന്‍റെ 146 കിലോ ഗ്രാം ഭാരത്തെ 63 കിലോയിലേക്ക്് എത്തിക്കാനുള്ള പ്രചോദനം പോൾ മക്കെനയുടെ “ഐ കാൻ മേക്ക് യു തിൻ” എന്ന ബുക്കായിരുന്നു.\nനേരത്തെ നിരവധി ഡയറ്റ് പ്ലാനുകൾ പരീക്ഷിച്ചെങ്കിലും ഫലമൊന്നുമുണ്ടായില്ല. അസന്തുഷ്ടയായിരുന്ന അവളെ രക്ഷിച്ചത് പോൾ മക്കെനെയുടെ തന്ത്രങ്ങളാണ്.\nജാനറ്റിന്‍റെ അരക്കെട്ടിന്‍റെ വലുപ്പം 137 സെന്‍റിമീറ്ററിൽനിന്നു 71 സെന്‍റിമീറ്ററായി കുറഞ്ഞു. വിൽറ്റ്സിലെ സ്വിൻഡോണിലെ ജാനറ്റ് ഇപ്പോൾ 15 വയസുള്ള മകൻ ജോയ്ക്കൊപ്പം സന്തോഷവതിയായി കഴിയുന്നു.\nസ്വയമുള്ള വെറുപ്പും വൈകാരികവുമായ വിശപ്പും ഒഴിവാക്കാനും ശ്രമം വേണം.\nപലരും രാവിലെ കണ്ണാടിയിൽ നോക്കുകയും തടിച്ച മുഖം, തടിച്ച കൈകൾ, തടിച്ച കാലുകൾ, കൊഴുപ്പ് അടിഞ്ഞ വയർ എന്നിങ്ങനെ സ്വയം പറയുകയും ചിന്തിക്കുകയും ചെയ്യും. ഈ രീതി അവസാനിപ്പിക്കണം.\nനിങ്ങൾ കണ്ണാടിയിൽ നോക്കുന്പോഴെല്ലാം നിങ്ങളെക്കുറിച്ചു നന്നായി പറയുക. ഇതുവഴി സ്വയം വെറുപ്പ് ഇല്ലാതാക്കാം.\nഭക്ഷണത്തിൽ ശ്രദ്ധ കേന്ദ്രീകരിക്കുക, അതായതു നിങ്ങൾ ഭക്ഷണം ചവയ്ക്കുന്നതിന്‍റെ വേഗം നാലിലൊന്നു കുറയ്ക്കുക, ഓരോ വായയും 20 തവണ ചവയ്ക്കുക. മാറ്റങ്ങൾ നിങ്ങളെ തേടിവരും.\nനിപ ഉറങ്ങുകയാണ്! പ്രതിരോധം പ്രധാനം; ആശുപത്രിയിലും വേണം കരുതൽ രോഗം സ്ഥിരീകരിക്കുന്നത് ഇങ്ങനെ…\nനിങ്ങൾ ‘മരിച്ചതാണ്’! പോളിംഗ് ബൂത്തിൽ വയോധികന് ദുരനുഭവം; ഒടുവില് ബൂത്തിന് മുന്നിൽ കുത്തിയിരുന്നു പ്രതിഷേധിച്ചു


പൊടിമീശ വന്നു; ശബ്ദവും മാറി; ആണിലേക്കുള്ള മാറ്റം: ആദ്യ ട്രാന്‍സ്മാന് പൈലറ്റ് | Adam Hary | Transman Pilot | Malayala Manorama | Manorama News\nപൊടിമീശ വന്നു; ശബ്ദവും മാറി; ആണിലേക്കുള്ള മാറ്റം: ആദ്യ ട്രാന്‍സ്മാന് പൈലറ്റ്\nസ്വന്തം ലേഖകൻ May 13, 2019 08:21 PM IST\nപ്രതിസന്ധികളെയും വെല്ലുവിളികളെയും തരണം ചെയ്താണ് ആദം ഹാരി ഇന്ത്യയിലെ ആദ്യ ട്രാന്‍സ്മാന് പൈലറ്റ് എന്ന നേട്ടത്തിലേക്ക് ചുവടുവെച്ചത്. തന്റെ സ്ത്രീശരീരത്തില് ഒരു പുരുഷനുണ്ടെന്ന് തിരിച്ചറിഞ്ഞ നാള് മുതല് പോരാട്ടമായിരുന്നു. സ്വന്തം അസ്തിത്വത്തോട്, കുടുംബത്തോട്, സമൂഹത്തോട് അങ്ങനെ എല്ലാത്തിനോടും..\n''ജൊഹാനാസ്ബര്‍ഗില് പൈലറ്റ് ആകാനുള്ള പരിശീലന സമയത്താണ് എന്റെ കുടുംബത്തിന് ഞാന് ആരാണെന്ന തിരിച്ചറിവുണ്ടായത്. കോഴ്സ് പൂര്‍ത്തിയായതോടെ ഇന്ത്യയിലെ എന്റെ വീട്ടിലേക്ക് മടങ്ങി. വീട്ടില് തടവിലായിരുന്നു എന്ന് വേണമെങ്കില് പറയാം. പത്തൊന്‍പതാം വയസ്സില് മാനസികമായും ശാരീരികമായും പീഡിപ്പിക്കപ്പെട്ടു. ഒടുവില് സഹിക്കാന് കഴിയാതെ വീട്ടില് നിന്ന് ഓടി രക്ഷപെട്ടു.\n'പൈലറ്റ് ജോലിയാണ് പിന്നീടുള്ള ജീവിതത്തില് സന്തോഷം നല്‍കിയത്. കൊച്ചിയിലെ ഏവിയേഷന് അക്കാദമിയില് ജോലി ലഭിച്ചതോടെ ജീവിതം മാറി. ജോലിസ്ഥലത്ത് പല വെല്ലുവിളികളും നേരിടേണ്ടി വന്നു. അതേസമയം ട്രാന്‍സ്ജെന്‍ഡേഴ്സിന് പൊതുവെ അനുകൂല സാഹചര്യമായിരുന്നു കൊച്ചിയില്. ഇപ്പോള് എനിക്ക് 20 വയസ്സായി. ഏഴ് മാസം മുന്‍പ് ഹോര്‍മോണ് ട്രീറ്റ്മെന്റ് ആരംഭിച്ചു. ശരീരത്തില് ചില മാറ്റങ്ങള് കണ്ടുതുടങ്ങി. ശബ്ദത്തിലും മാറ്റമുണ്ട്. പൊടിമീശ വന്നു. പൂര്‍ണമായും ഒരാണിന്റെ രൂപത്തിലേക്ക് ഞാന് മാറുകയാണ്.\n''ഏറ്റവും വലുത് ഞാനിന്ന് അനുഭവിക്കുന്ന സ്വാതന്ത്യം തന്നെയാണ്. യാതൊരു വിലക്കുകളും ഇല്ലാതെ എനിക്ക് എന്നെത്തന്നെ സ്വയം തിരിച്ചറിയാന് കഴിയുന്നു. ഇനിയും എന്റെ ജോലിയില് ഒരു തടസ്സവും ഇല്ലാതെ തുടരാന് കഴിയണം. ഇവിടെ ട്രാന്‍സ്ജെന്‍ഡേഴ്സിന് ഭയമില്ലാതെ ജീവിക്കാന് കഴിയണം. അവരെ സമൂഹം അംഗീകരിക്കണം.\n''ഇപ്പോള് കുടുംബത്തെ ശരിക്ക് മിസ്സ് ചെയ്യുന്നുണ്ട്. എനിക്ക് പ്രതീക്ഷയുണ്ട്. അവരെന്നെ മനസ്സിലാക്കി മകനായി അംഗീകരിക്കുമെന്ന്. തെറ്റായ ഉടലില് എത്തിപ്പെട്ട ഒരാത്മാവ് ആണ് ഞാന്. അവര്‍ക്ക് വേണ്ടി ഈ ജീവിതം മുഴുവന് ഞാന് കാത്തിരിക്കും''- ആദം പറയുന്നു.


Man drowned in Achankovilar while fishing | അച്ചൻകോവിലാറ്റിൽ മീൻ പിടിക്കാൻ പോയ ഗൃഹനാഥൻ മുങ്ങി മരിച്ചു; അപകടം കാലിൽ വല കുടുങ്ങി വെള്ളത്തിൽ വീണ് - Malayalam Oneindia\n22 min ago ഷൈഖ് സബാഹ്; ഇറാഖിനെ കുവൈത്തില് നിന്നും തുരത്തിയ ബുദ്ധികളില് പ്രധാനി, പെണ്‍കുട്ടിയെ ഇറക്കിയ തന്ത്രം\nUpdated: Sat, Jun 15, 2019, 22:28 [IST]\nകോന്നി: അച്ചൻകോവിലാറ്റിൽ മീൻ പിടിക്കാൻ പോയ ഗൃഹനാഥൻ മുങ്ങി മരിച്ചു. കോന്നി ടൗണിലെ ബെസ്റ്റ് ബേക്കറി ഉടമയായ കുമ്മണ്ണൂർ താന്നിമൂട്ടിൽ അഷ്റഫ്(56)ആണ് മരിച്ചത്. ശനിയാഴ്ച വൈകീട്ട് മുന്നോടെയാണ് അപകടം. പിതാവ് അബ്ദുൽ കാസിം, സഹോദരൻ നൗഷാദ് എന്നിവർക്കൊപ്പം അച്ചൻകോവിലാറ്റിലെ കല്ലറക്കടവിൽ മീൻ പിടിക്കുന്നതിനിടെയായിരുന്നു അപകടം.\nകാലിൽ വല കുടുങ്ങി വെള്ളത്തിൽ വീണ് ഒഴക്കിൽപ്പെട്ടതോടെ നീന്തി രക്ഷപെടാൻ ശ്രമിച്ചെങ്കിലും ചുഴിയിൽപ്പെട്ട് മുങ്ങിപ്പോവുകയായിരുന്നു. നാട്ടുകാരും ഫയർഫോഴ്സും ചേർന്നു നടത്തിയ തിരച്ചിലിൽ വൈകീട്ട് അഞ്ചരയോടെ മൃതദേഹം കണ്ടെത്തി.\nപത്തനംതിട്ട ജനറൽ ആശുപത്രി മോർച്ചറിയിൽ സൂക്ഷിച്ചിട്ടുള്ള മൃതദേഹം നാളെ പോസ്റ്റുമോർട്ടം നടത്തിയ ശേഷം കുമ്മണ്ണൂർ മുസ്ലീം ജമാഅത്ത് ഖബർസ്ഥാനിൽ ഖബറടക്കും. ഭാര്യ: ഷാഹിദ. മക്കൾ: അജാസ്, അൻവർ, അൻസിൽ.\npathanamthitta accident obit പത്തനംതിട്ട മുങ്ങി ചരമം\nMan drowned in Achankovilar while fishing


surabhi lakshmi and anju: എന്റെ മകളായെത്തിയ റസിയ പറന്നുയർന്നു; ആശംസയുമായി സുരഭി ലക്ഷ്മി! - m80 moosa fame surabhi lakshmi sharesanew facebook post about her co actor anju | Samayam Malayalam\nm80 moosa fame surabhi lakshmi sharesanew facebook post about her co actor anju\nഎന്റെ മകളായെത്തിയ റസിയ പറന്നുയർന്നു; ആശംസയുമായി സുരഭി ലക്ഷ്മി!\nLekshmi Nair | Samayam Malayalam | Updated: 20 Jan 2020, 01:14:00 PM\nമകൾ റസിയ ഉയരങ്ങൾ കീഴടക്കിയതിന്റെ നിർവൃതിയിൽ പാത്തുക്കുട്ടി; ഇത് അവളുടെയും എന്റെയും സ്വപ്ന സാക്ഷാത്കാരവും, അഭിമാന നിമിഷവും എന്ന് പാത്തു പറയുമ്പോൾ പ്രേക്ഷകരുടെ പ്രതികരണം ഹൃദ്യം!\nകുടുംബ ഹാസ്യപരമ്പരയായ എം 80 മൂസ ഒരു തവണയെങ്കിലും കാണാത്ത ടെലിവിഷൻ ആസ്വാദകർ കാണില്ല . നാട്ടിൽ മീൻ കച്ചവടം ചെയ്യുന്ന മൂസയുടെയും അയാളുടെ ഭാര്യ പാത്തുമ്മയുടെയും മക്കളുടെയും സാധാരണ ജീവിതമാണ് പ്രേക്ഷകരുടെ സ്വീകരണമുറിയിൽ ചിരിപടക്കം സമ്മാനിച്ചത്. പ്രശസ്ത ഹാസ്യനടൻ വിനോദ് കോവൂർ മൂസയായി എത്തിയപ്പോൾ ദേശീയ പുരസ്‌കാര ജേതാവ് സുരഭി ലക്ഷ്മി ആയിരുന്നു പാത്തുമ്മയായി പ്രേക്ഷകരുടെ മുൻപിൽ എത്തുന്നത്.\nകോഴിക്കോടിൻറെ നാടൻ പ്രാദേശിക സംസാര ഭാഷയിലുള്ള കഥാപാത്രങ്ങളുടെ അവതരണമാണ് പരിപാടിയുടെ പ്രധാന ആകർഷകത്വമായത്. പാത്തുവിന്റെയും മൂസയുടെയും മക്കളായി എത്തിയത്, അഞ്ജുവും, അതുൽ ശ്രീവയുമാണ്.\nപരമ്പര അവസാനിച്ചു വർഷങ്ങൾ കഴിഞ്ഞപ്പോൾ, M 80 മൂസയിൽ റസിയ എന്ന കഥാപാത്രത്തെ അവതരിപ്പിച്ച അഞ്ജുവിന്റെ ജീവിതത്തിലുണ്ടായ പുതിയ വിശേഷമാണ് ഇപ്പോൾ സുരഭി ലക്ഷ്മി പ്രേക്ഷകർക്കായി പങ്കിടുന്നത്.\nALSO READ : പോകാന് പറ പറ്റങ്ങളോട്'; വിമര്‍ശിക്കുന്നവര്‍ക്കുള്ള സുരേഷ് ഗോപിയുടെ മറുപടി\nഅഞ്ജുവിന്റെ കഠിനപ്രയത്നം ജീവിതത്തിലുണ്ടാക്കിയ വലിയ മാറ്റത്തെ കുറിച്ചാണ് സുരഭി വാചാലയാകുന്നത്. താരത്തിന്റെ ഫേസ്ബുക്ക് വഴിയാണ് അഞ്ജുവിന്റെ ജീവിതത്തിലെ നിർണ്ണായക നിമിഷം സുരഭി വ്യക്തമാക്കിയത്.\nആദ്യമായി ദുബായിൽ പ്രോഗ്രാമിന് പോയപ്പോഴാണ് എയർ ഹോസ്റ്റസിനെ കണ്ടപ്പോൾ തനിക്കും എയർഹോസ്റ്റസ് ആകാനുള്ള ആഗ്രഹം അവളുടെ മനസിലേക്ക് കയറികൂടുന്നത്. അതിന് വേണ്ടി അവൾ കഠിന പ്രയത്നം നടത്തി പഠിച്ചു എയർ ഹോസ്റ്റസായി. എയർ ഇന്ത്യയിൽ ജോലിയും ലഭിച്ചു. കഴിഞ്ഞദിവസം അവൾ ആദ്യത്തെ ഔദ്യോഗിക പറക്കൽ മുംബൈയിൽ നിന്നും ഷാർജയിലേക്ക് പറക്കുയും ചെയ്തു. അത് അവൾക്കും എനിക്കും അഭിമാന നിമിഷം ആയിരുന്നു. സ്വപ്ന സാക്ഷാത്കാരം.\nALSO READ: ലെച്ചു എവിടെയെന്ന് ചോദിച്ചവർക്കുള്ള ഉത്തരമിതാ\nനമ്മുടെ ആഗ്രഹങ്ങൾ നേടിയെടുക്കുക എന്നത് എല്ലാവർക്കും സാധ്യമാകട്ടെ അതിനു അഞ്ജു ഒരു പ്രചോദനം ആകട്ടെ.അഞ്ജുവിനു എന്റെ എല്ലാവിധ ആശംസകളും ഒപ്പം കലാ ജീവിതത്തിലും ഇതേപോലെ പറക്കാൻ സാധിക്കട്ടെ എന്ന് ആത്മാർത്ഥമായി ആശംസിക്കുന്നതായും സുരഭി എഫ് ബിയിലൂടെ വ്യക്തമാക്കി.\n'പോകാന് പറ പറ്റങ്ങളോട്'; വിമര്‍ശിക്കുന്നവര്‍ക്കുള്ള സുരേഷ് ഗോപിയുടെ മറുപടി ആര്‍ട്ടിക്കിള് ഷോ\nസുരഭി ലക്ഷ്മി എം80 മൂസ സുരഭി ലക്ഷ്മി റസിയ surabhi lakshmi m80 moosa surabhi lakshmi face book post surabhi lakshmi and anju Surabhi Lakshmi\nWeb Title : m80 moosa fame surabhi lakshmi sharesanew facebook post about her co actor anju


ISL: Bengaluru fc- Chennaiyin fc live updates - Malayalam MyKhel\n» ഐഎസ്എല്: ഫൈനല് റീപ്ലേയില് ചാംപ്യന്‍മാര് വീണു... കണക്കുതീര്‍ത്ത് ബെംഗളൂരു, ജയം 1-0ന്\nUpdated: Sunday, September 30, 2018, 21:37 [IST]\nബെംഗളൂരു: ഐഎസ്എല്ലിന്റെ അഞ്ചാം സീസണിലെ രണ്ടാമത്തെ മല്‍സരത്തില് നിലവിലെ ചാംപ്യന്മാരായ ചെന്നൈയ്ന് എഫ്‌സിക്ക് തോല്‍വിയോടെ തുടക്കം. കഴിഞ്ഞ സീസണിലെ ഫൈനലിന്റെ റീപ്ലേയില് കരുത്തരായ ബെംഗളൂരു എഫ്‌സി ഏകപക്ഷീയമായ ഒരു ഗോളിന് ചെന്നൈയെ വീഴ്ത്തുകയായിരുന്നു. കഴിഞ്ഞ ഫൈനലിലേറ്റ തോല്‍വിക്ക് ബെംഗളൂരു ഇതോടെ കണക്കുതീര്‍ക്കുകയും ചെയ്തു. ഹോംഗ്രൗണ്ടായ ശ്രീകണ്ഠീരവ സ്‌റ്റേഡിയത്തില് ചെന്നൈയെ ബെംഗളൂരു തോല്‍പ്പിക്കുന്നതും ഇതാദ്യമായാണ്.\nThe final whistle rings out and @bengalurufc have scripted their first win at home over @ChennaiyinFC to start their #HeroISL season with three points!#HeroISL #LetsFootball #BENCHE pic.twitter.com/uh5JXkc7z9\n41ാം മിനിറ്റില് വെനസ്വേല ഗോള്‍മെഷീന് മിക്കുവിന്റെ വണ്ടര് ഗോളാണ് മല്‍സരവിധി നിര്‍ണയിച്ചത്. ലോകോത്തര നിലവാരമുള്ളതായിരുന്നു ഈ ഗോള്. സിസ്‌കോ വലതു വിങില് നിന്നും നല്‍കിയ ത്രൂബോള് ബോക്‌സിലേക്ക് ഓടിക്കയറിയ മിക്കു മിസൈല് ഷോട്ടിലൂടെ അടിച്ചുകയറ്റിയപ്പോള് ഗോളിക്ക് ഒന്നും ചെയ്യാനുണ്ടായിരുന്നില്ല. കളിയുടെ ഗതിക്ക് വിപരീതമായിരുന്നു ഈ ഗോള്. മല്‍സരത്തില് ചെന്നൈക്കായിരുന്നു ഒന്നാംപകുതിയില് മുന്നില്. എന്നാല് ഗോള് നേടാന് ലഭിച്ച രണ്ടു സുവര്‍ണാവസരങ്ങള് ചെന്നൈ സ്‌ട്രൈക്കര് ജെജെ ലാല്‍പെഖുല പാഴാക്കുകയായിരുന്നു.\nകഴിഞ്ഞ സീസണിലെ ഫൈനലിന്റെ റീപ്ലേ കൂടിയാണ് ഈ പോരാട്ടം. അന്നു ബെംഗളൂരുവിനെ തകര്‍ത്താണ് ചെന്നൈ ജേതാക്കളായത്. കളിയുടെ ആദ്യ 10 മിനിറ്റ് ചെന്നൈക്കുമേല് ബെംഗളൂരു കത്തിക്കയറുന്നതാണ് കണ്ടത്. അറ്റാക്കിങ് ഫുട്‌ബോളിലൂടെ ബെഗംളൂരു ചെന്നൈയെ നിരന്തരം സമ്മര്‍ദ്ദത്തിലാക്കി. എന്നാല് പതിയെ താളം വീണ്ടെടുത്ത ചെന്നൈ ഇതേ നാണയത്തില് തിരിച്ചടിച്ചതോടെ പോരാട്ടം തീപാറി. മികച്ച ചില ഗോളവസരങ്ങളാണ് ചെന്നൈക്കു ലഭിച്ചത്. ആദ്യ അര മണിക്കൂറിനുള്ളില് ടീമിനെ മുന്നിലെത്തിക്കാനുള്ള രണ്ടു സുവര്‍ണാവസരങ്ങള് ഇന്ത്യന് സ്‌ട്രൈക്കര് കൂടിയായ ജെജെ ലാല്‍പെഖുല പാഴാക്കി.\nMark ofatrue striker! Afterarelatively quiet 40 minutes, Miku was up to the task when it mattered the most. 😎\nAdvantage @bengalurufc 💪\n#BENCHE #LetsFootball #FanBannaPadega pic.twitter.com/4nTTb7YXkS\n19ാം മിനിറ്റിലാണ് ജെജെയ്ക്ക് ആദ്യ ഗോളവസരം വീണു കിട്ടിയത്. മികച്ചൊരു മുന്നേറ്റത്തിനൊടുവില് നെല്‍സണ് ബോക്‌സിനുള്ളിലേക്ക് നല്‍കിയ ത്രൂബോള് ജെജെ സ്വീകരിക്കുമ്പോള് മുന്നില് ഗോളി മാത്രം. എന്നാല് ജെജെയുടെ ദുര്‍ബലമായ ഇടംകാല് ഷോട്ട് വലതു പോസ്റ്റിന് അരികിലൂടെ പുറത്തുപോയി. 33ാം മിനിറ്റില് ഓപ്പണ് ചാന്‍സും ജെജെ കളഞ്ഞുകുളിച്ചു. ബെക്കെയുടെ ബാക്ക് പാസ് ഗോളി ക്ലിയര് ചെയ്യുംമുമ്പ് ഓടിക്കയറി പന്ത് തട്ടിയെടുത്ത ജെജെ ഒഴിഞ്ഞ പോസ്റ്റ് മുന്നില് നില്‍ക്കെ നഷ്ടപ്പെടുത്തി.\nരണ്ടാംപകുതിയില് ഇരുടീമിനും ഗോള് നേടാന് ചില മികച്ച അവസരങ്ങള് ലഭിച്ചെങ്കിലും ഗോള് മാത്രം നേടാനായില്ല. ബെംഗളൂരു ക്യാപ്റ്റന് സുനില് ഛേത്രിക്ക് രണ്ടാംപകുതിയില് ഗോളി മാത്രം മുന്നില് നില്‍ക്കെ ലീഡുയര്‍ത്താന് അവസരം കിട്ടിയെങ്കിലും ഡിഫന്‍ഡറുടെ ഇടപെടല് ചെന്നൈയെ രക്ഷിക്കുകയായിരുന്നു.\n5 hrs ago ലോക ബോക്‌സിങ് ചാമ്പ്യന്‍ഷിപ്പ്; മഞ്ജു റാണിക്ക് വെള്ളി മെഡല്\n8 hrs ago സൂപ്പര്‍മാനായി സാഹ; ദക്ഷിണാഫ്രിക്കയെ ഞെട്ടിച്ച് ഗംഭീരമായൊരു ക്യാച്ച്\nRead more about: isl isl 2018 indian super league bengaluru fc chennaiyin fc football ഐഎസ്എല് ഐഎസ്എല് 2018 ഇന്ത്യന് സൂപ്പര് ലീഗ് ബെംഗളൂരു എഫ്‌സി ചെന്നൈയ്ന് എഫ്‌സി ഫുട്‌ബോള്\nStory first published: Sunday, September 30, 2018, 20:26 [IST]


ജുമുഅ നിസ്‌കാരം തടഞ്ഞു; ലാന്റ് ജിഹാദെന്ന് സംഘപരിവാര്!! ജയ് ശ്രീറാം, പിന്തുണച്ച് മുഖ്യമന്ത്രി | Haryana Juma Crisis: Detailed story, Namaz should be in mosques, not in public places: CM Khattar - Malayalam Oneindia\n4 min ago കേരളത്തിന് വ്യാമസേനയുടെ ഇരുട്ടടി; പ്രളയബാധിതർക്കുള്ള മരുന്ന് എത്തിക്കാൻ ചോദിച്ചത് രണ്ടര കോടി!\n57 min ago കര്‍ണാടകത്തില് വന് ട്വിസ്റ്റ്!! 12 ജെഡിഎസ് എംഎല്‍എമാര് കൂടി ബിജെപിയിലേക്ക്? അന്തംവിട്ട് ജെഡിഎസ്\nഗുരുഗ്രാമിൽ പള്ളിയിൽ ജുമാ നിസ്കാരം തടഞ്ഞു | Oneindia Malayalam\nഗുരുഗ്രാം: ഹരിയാനയില് മുസ്ലിംകളുടെ വെള്ളിയാഴ്ച നമസ്‌കാരം തടഞ്ഞത് പത്തിടങ്ങളില്. ഗുരുഗ്രാമില് പരസ്യമായി നടക്കുന്ന നിസ്‌കാരങ്ങളാണ് സംഘപരിവാര് പ്രവര്‍ത്തകരെത്തി തടഞ്ഞത്. മുസ്ലിംകള് ലാന്റ് ജിഹാദ് നടത്താനുള്ള നീക്കമാണെന്നും അനുവദിക്കില്ലെന്നും തടയാനെത്തിയവര് കുറ്റപ്പെടുത്തി.\nസംഭവം സംഘര്‍ഷത്തിലേക്ക് നീങ്ങിയ സാഹചര്യത്തില് സര്‍ക്കാര് ഇടപെട്ടു. ഉന്നത ഉദ്യോഗസ്ഥര് വിഷയം പ്രത്യേക ചര്‍ച്ച ചെയ്തു. ആഴ്ചകള്‍ക്ക് മുമ്പ് ഒരു സ്ഥലത്തായിരുന്നു തടഞ്ഞത്. എന്നാല് ഇക്കഴിഞ്ഞ വെള്ളിയാഴ്ച പത്തിടങ്ങളില് തടഞ്ഞു. ഇതിനെതിരെ പരാതി ലഭിച്ചിട്ടുണ്ട്. വിഷയം സംസ്ഥാനത്ത് വന് വിവാദമായി മാറുകയാണ്. ഇതുവരെയുണ്ടായ സംഭവങ്ങള് ഇങ്ങനെ....\nകേസെടുത്തു, വീണ്ടും പ്രശ്‌നം\nഏപ്രില് 20ന് ജുമുഅ നമസ്‌കാരം തടഞ്ഞതിനെ തുടര്‍ന്ന് നേരിയ സംഘര്‍ഷമായി. ഹാജി ഷഹസാദ് എന്ന വ്യക്തി പരാതി നല്‍കി. ആറ് പേരെ പോലീസ് അറസ്റ്റ് ചെയ്തു. എന്നാല് തൊട്ടടുത്ത ആഴ്ച കൂടുതല് സ്ഥളങ്ങളില് ജുമുഅ നമസ്‌കാരം തടയുകയായിരുന്നു.\nകഴിഞ്ഞ വെള്ളിയാഴ്ച നടന്നത്\nകഴിഞ്ഞ വെള്ളിയാഴ്ച പത്ത് സ്ഥലങ്ങളില് ജുമുഅ നമസ്‌കാരം നടന്നില്ല. നമസ്‌കരിക്കാനുള്ള അവകാശം അനുവദിച്ച് തരണമെന്നും പോലീസ് അക്രമികളെ സഹായിക്കുന്നത് അവസാനിപ്പിക്കണമെന്നും ഹാജി ഷഹസാദ് ആവശ്യപ്പെട്ടു. പൊതുസ്ഥലങ്ങളിലെ നിസ്‌കാരങ്ങള് തടയാന് സര്‍ക്കാര് ഇടപെടണമെന്ന് സംഘപരിവാര് സംഘടനകളും ആവശ്യപ്പെട്ടു.v\nതുടര്‍ന്ന് ഹരിയാന മുഖ്യമന്ത്രിയും ബിജെപി നേതാവുമായ മനോഹര് ലാല് ഖട്ടാല് വിഷയത്തില് ഇടപെട്ടു. മുസ്ലിംകള് പൊതുസ്ഥലങ്ങളില് ജുമുഅ നമസ്‌കരിക്കരുതെന്നും പള്ളിയിലോ ഈദ്ഗാഹുകളിലോ നമസ്‌കരിക്കണമെന്നും മുഖ്യമന്ത്രി ആവശ്യപ്പെട്ടു. തങ്ങളുടെ ആവശ്യം മാനിച്ച മുഖ്യമന്ത്രിയെ സംഘപരിവാര് സംഘടനകള് പ്രശംസിച്ചു.\nസ്വകാര്യ സ്ഥലങ്ങളിലേക്ക് മാറ്റണം\nപൊതുസ്ഥലങ്ങളില് നമസ്‌കരിക്കുന്നത് വര്‍ധിച്ചുവന്നിട്ടുണ്ട്. നിസ്‌കാരം പള്ളികളിലും ഈദ്ഗാഹുകളിലും മാത്രമാക്കണം. സ്ഥലമില്ലെങ്കില് മുസ്ലിംകളുടെ നിയന്ത്രണത്തിലുള്ള സ്വകാര്യ സ്ഥലങ്ങളിലേക്ക് മാറ്റണം. പരാതിക്കാരില്ലെങ്കില് പ്രശ്‌നമല്ല. എന്നാല് ഈ വിഷയത്തില് എതിര്‍പ്പുകള് ഉയര്‍ന്നിട്ടുണ്ടെന്നും ക്രമസമാധാനം നിലനിര്‍ത്താന് സര്‍ക്കാര് ഇടപെടുമെന്നും മുഖ്യമന്ത്രി വ്യക്തമാക്കി.\nജയ് ശ്രീറാം മുദ്രാവാക്യം\nകഴിഞ്ഞ വെള്ളിയാഴ്ച ജുമുഅ നടക്കുന്ന സ്ഥലങ്ങളില് സംഘപരിവാര് പ്രവര്‍ത്തകര് ജയ് ശ്രീറാം മുദ്രാവാക്യം വിളിച്ചു. വിഎച്ച്പി, ബജ്‌റംഗ്ദള്, ഹിന്ദു ക്രാന്തി ദള്, ഗോ രക്ഷക് ദള്, ശിവസേന എന്നീ സംഘടനകളുടെ പ്രവര്‍ത്തകരാണ് സംഘടിച്ചെത്തി മുദ്രാവാക്യം വിളിച്ചത്. സംഘര്‍ഷ സാധ്യത കണ്ട് പോലീസ് ഇടപെടുകയായിരുന്നു.\nലാന്റ് ജിഹാദാണ് ലക്ഷ്യമെന്ന്\nവാസിറാബദ്, അതുല് കതാരിയ ചൗക്ക്, സൈബര് പാര്‍ക്ക്, ഭക്തവാര് ചൗക്, സൗത്ത് സിറ്റി എന്നിവിടങ്ങളിലാണ് കഴിഞ്ഞ വെള്ളിയാഴ്ച നമസ്‌കാരം തടഞ്ഞത്. പൊതു സ്ഥലങ്ങള് കൈയ്യേറാനാണ് മുസ്ലിംകളുടെ ശ്രമമെന്ന് സംഘപരിവാര് സംഘടനകള് ആരോപിക്കുന്നു. ലാന്റ് ജിഹാദാണ് ഉദ്ദേശമെന്നും അവര് കുറ്റപ്പെടുത്തി.\nമുസ്ലിംകള് ബംഗ്ലാദേശിലേക്ക് പോകണം\nജയ് ശ്രീറാം വിളിച്ചെത്തിയ സംഘപരിവാര് പ്രവര്‍ത്തകര് മുസ്ലിംകള് ബംഗ്ലാദേശിലേക്ക് പോകണമെന്ന് ആവശ്യപ്പെട്ടു. ചില സ്ഥലങ്ങളില് നമസ്‌കാരത്തിന് വിരിച്ച പായകള് നിര്‍ബന്ധിച്ച് എടുപ്പിച്ചു. ഗുരുഗ്രാമിന്റെ മാത്രം പ്രശ്‌നമല്ല ഇതെന്നും രാജ്യം മൊത്തം ഈ വെല്ലുവിളി നേരിടുന്നുണ്ടെന്നും ഹിന്ദു ക്രാന്തി ദള് ദേശീയ കണ്‍വീനര് രാജീവ് മിത്തല് ആരോപിച്ചു.\nമുസ്ലിം രാജ്യങ്ങളില് പോലും\nഗുരുഗ്രാം ഭരണകൂടം എങ്ങനെയാണ് വിഷയത്തില് പ്രതികരിച്ചതെന്ന് രാജ്യത്തെ മറ്റു ഭരണാധികാരികള് ശ്രദ്ധിക്കണം. എല്ലായിടത്തും ഇത്തരത്തല് നടപടിയെടുക്കണം. മുസ്ലിം രാജ്യങ്ങളില് പോലും പൊതുസ്ഥലത്ത് നമസ്‌കാരം അനുവദിക്കില്ല. നിയമങ്ങള് ലംഘിച്ചാല് അവിടെ പിഴ ചുമത്തുമെന്നും രാജീവ് മിത്തല് പറഞ്ഞു.\nആറ് ലക്ഷത്തോളം മുസ്ലിംകള്\nഗുരുഗ്രാമില് 115 പൊതുസ്ഥലങ്ങളില് ജുമുഅ നമസ്‌കാരം നടക്കുന്നുണ്ടെന്നാണ് റിപ്പോര്‍ട്ടുകള്. നഗരത്തില് ഒരു പള്ളിയാണുള്ളത്. ആറ് ലക്ഷത്തോളം മുസ്ലിംകള് സമീപ മേഖലകളില് താമസിക്കുന്നുണ്ടെന്നാണ് കണക്കാക്കുന്നത്. വിവിധ കമ്പനികളുടെ ഓഫീസുകള് പ്രവര്‍ത്തിക്കുന്ന ഗുരുഗ്രാമില് പല മുസ്ലിംകളും ജോലിക്ക് വന്നവരാണ്.\nപൊതുസ്ഥളങ്ങളില് നമസ്‌കാരം നടക്കുന്ന പ്രദേശങ്ങള് പരിശോധിച്ച് വരികയാണെന്ന് ഗുരുഗ്രാം ഡിവിഷണല് കമ്മീഷണര് ഡി സുരേഷ് പറഞ്ഞു. നമസ്‌കാരം ബലം പ്രയോഗിച്ച് നിര്‍ത്തലല്ല ഇതിന് പരിഹാരം. എന്നാല് ഗതാഗത തടസമുണ്ടാക്കുന്ന തരത്തില് നമസ്‌കാരം അനുവദിക്കുകയുമില്ലെന്നും കമ്മീഷണര് പറഞ്ഞു.\nമതിയായ സൗകര്യമില്ലെന്ന് മുസ്ലിംകള്\nമുസ്ലിം നേതാക്കളുമായി ജില്ലാ ഉദ്യോഗസ്ഥര് ചര്‍ച്ച നടത്തി. നമസ്‌കാരത്തിന് മതിയായ സൗകര്യമില്ലാത്തതിനാലാണ് പൊതുസ്ഥലങ്ങള് വെള്ളിയാഴ്ച തിരഞ്ഞെടുക്കുന്നതെന്ന് മുസ്ലിം നേതാക്കള് പറയുന്നു. വിഭാഗീയതയുണ്ടാക്കാന് ശ്രമം നടക്കുന്നുണ്ട്. സംഘര്‍ഷത്തിലേക്ക് കാര്യങ്ങളെത്താന് ഒരിക്കലും അനുവദിക്കില്ലെന്നും കമ്മീഷണര് സുരേഷ് വ്യക്തമാക്കി.\nharyana muslim hindu namaz chief minister prayer bjp vhp ഹരിയാന ഗുരുഗ്രാം മുസ്ലിം ഹിന്ദു മുഖ്യമന്ത്രി പ്രാര്‍ഥന ബിജെപി വിഎച്ച്പി\nHaryana Juma Crisis: Detailed story, Namaz should be in mosques, not in public places: CM Khattar


ചില്ലറക്കാരനല്ല മിസ്റ്റർ ബീൻ, കൈയിലുള്ളത് അപൂർവ ആഢംബര കാറുകളുടെ ശേഖരം | Rowan Atkinson's car collection\nചില്ലറക്കാരനല്ല മിസ്റ്റർ ബീൻ, കൈയിലുള്ളത് അപൂർവ ആഢംബര കാറുകളുടെ ശേഖരം\nമനോരമ ലേഖകൻ May 31, 2021 09:55 AM IST\nMr.Bean and Mini car figure at Mr.Bean Coffee shop on Jul 5, 2015 in Bangkok, Tooykrub | Shutterstock\nറൊവാന് ആറ്റ്കിന്‍സന് എന്ന പേര് അധികമാര്‍ക്കും പരിചയമുണ്ടാകണമെന്നില്ല. എന്നാല്, മിസ്റ്റര് ബീന് എന്നു പറഞ്ഞാല് അറിയാത്തവരായി അധികം പേരുമുണ്ടാവില്ല. ഏതൊരു കാര് പ്രേമിയേയും അമ്പരപ്പിക്കുന്നതാണ് ഈ ബ്രിട്ടീഷ് നടന്റെ സ്വകാര്യ കാര്‍ശേഖരം. നടന്റെ കാർ റേസിങ് ഭ്രാന്തും പ്രശസ്തമാണ്.\nആറ്റ്കിന്‍സന് കാറുകളേയും ഡ്രൈവിങ്ങിനേയും ഏറെ ഇഷ്ടത്തോടെയും ആവേശത്തോടെയും കാണുന്ന സെലിബ്രിറ്റികളിലൊരാളാണ്. അദ്ദേഹത്തിന്റെ വിപുലമായ കാര് ശേഖരം തന്നെയാണ് ഇതിനുള്ള തെളിവ്. മക്‌ലാരന് എഫ് 1, അസ്റ്റണ് മാര്‍ട്ടിന് വി 8 വന്റേജ് സഗാട്ടോ, അകുറ എന്‍എസ്എക്‌സ്, അസ്റ്റണ് മാര്‍ട്ടിന് ഡിബി2, 1939 ബിഎംഡബ്ല്യു 328 എന്നിവക്ക് പുറമേ കാലം പോറലേല്‍പിക്കാത്ത ഒരുകൂട്ടം ആഢംബരകാറുകളും അറ്റ്കിന്‍സന്റെ ശേഖരത്തിലുണ്ട്.\nമക്‌ലാരന് എഫ് 1\nമണിക്കൂറില് 386 കിലോമീറ്റര് വരെ വേഗത്തില് പോകാന് ശേഷിയുണ്ട് മക്‌ലാരന് എഫ് 1ന്. 1992ല് പുറത്തിറങ്ങിയപ്പോള് തന്നെ ഈ സ്‌പോര്‍ട്‌സ് കാര് അദ്ഭുതമായിരുന്നു. അന്ന് 525000 പൗണ്ടായിരുന്നു (അന്നത്തെ മൂല്യമനുസരിച്ച് ഏതാണ്ട് രണ്ടര കോടിയിലേറെ രൂപ) വില. ഇത് വലിയ തുകയായി തോന്നാമെങ്കിലും 20 വര്‍ഷത്തിനുശേഷം ഇറങ്ങിയ ഫെരാറി ലാഫെരാരിയുടെ പകുതി വില മാത്രമേ ഇതിനുണ്ടായിരുന്നുള്ളൂ. 1997ലാണ് ഈ എഫ് 1 ആറ്റ്കിന്‍സന് സ്വന്തമാക്കുന്നത്. ആദ്യത്തെ മിസ്റ്റര് ബീന് ചിത്രത്തിലും ഈ സൂപ്പര്‍കാറുണ്ട്. അഞ്ചു വര്‍ഷം മുമ്പ് എട്ട് ദശലക്ഷം പൗണ്ടിനാണ് ഈ കാര് ആറ്റ്കിന്‍സന് വിറ്റത്. അതിന് മുമ്പ് രണ്ട് തവണ ഈ എഫ്1 കാര് അപകടത്തില്‍പെടുകയും ചെയ്തിരുന്നു. ബ്രിട്ടന്റെ ചരിത്രത്തിലെ തന്നെ ഏറ്റവും വലിയ ഇന്‍ഷുറന്‍സ് തുകയായ 910,000 പൗണ്ടും ഇതിനിടെ ആറ്റ്കിന്‍സന് നേടിയെടുക്കുകയും ചെയ്തു.\nആസ്റ്റണ് മാര്‍ട്ടിന് വി8 സഗാറ്റോ(1986)\nആറ്റ്കിന്‍സന് കാറിനോടുള്ള ഇഷ്ടം കാറോടിക്കാനും ഉണ്ടായിരുന്നു. പക്ഷേ അദ്ദേഹം വളരെ മികച്ച ഡ്രൈവറാണോ എന്ന കാര്യത്തില് സംശയമുണ്ട്. പ്രത്യേകിച്ചും ആറ്റ്കിന്‍സന് ഓടിച്ച കാറുകള് അപകടത്തില് പെട്ടതിന്റെ കണക്കെടുത്താല്. ഈ ആസ്റ്റണ് മാര്‍ട്ടിന് വി8 സഗാറ്റോയും ആറ്റ്കിന്‍സന് ഓടിച്ച് അപകടത്തില് പെട്ടിട്ടുണ്ട്. 2001ലുണ്ടായ അപകടത്തില് തകര്‍ന്ന ഈ ജാഗ്വാറിനെ നേരയാക്കിയെടുക്കാൻ 220,000 പൗണ്ട് ആറ്റ്കിന്‍സന് ചിലവിട്ടു. പിന്നീട് 1,22,500 പൗണ്ടിന്റെ നഷ്ട തുകക്ക് ഈ കാര് വിറ്റൊഴിവാക്കേണ്ടി വന്നു.\nഫോര്‍ഡ് ഫാല്‍കണ് സ്പ്രിന്റ്(1964)\nഫോര്‍ഡിന്റെ ഈ 1964 മോഡല് റേസ് കാറിലും ആറ്റ്കിന്‍സന് അപകടത്തിൽ പെട്ടിട്ടുണ്ട്. എന്നാല് ഇത്തവണ മത്സരത്തിനിടെയായിരുന്നുവെന്ന ആശ്വാസം മാത്രം. 2014ലെ ഷെല്‍ബി റേസ് കപ്പിനിടെയായിരുന്നു അപകടം.\n1939ല് പുറത്തിറങ്ങിയ സ്‌പോര്‍ട്‌സ് കാറായ ബി.എം.ഡബ്ല്യു 328 ആണ് ആറ്റ്കിന്‍സന്റെ ശേഖരത്തിലെ മാസ്റ്റര് പീസ് വാഹനം. 1936-1940 കാലത്ത് ആകെ 464 ബിഎംഡബ്ല്യു 328 കാറുകള് മാത്രമാണ് പുറത്തിറങ്ങിയിട്ടുള്ളത്. ഇതിലൊന്നാണ് പിന്നീട് ആറ്റ്കിന്‍സന് സ്വന്തമാക്കിയത്. മണിക്കൂറില് പരമാവധി 150 കിലോമീറ്റര് വേഗതയില് പോകാനാകും ഇതിന്.\nരണ്ടാം ലോകമഹായുദ്ധത്തിന് മുന്‍പുള്ള കാലത്ത് വന് വിജയമായ റേസിങ് കാറായിരുന്നു ഇത്. 1938ല് 125 മത്സരങ്ങളില് വിജയിച്ചാണ് ബിഎംഡബ്ല്യു 328 വാര്‍ത്തകളില് ഇടം നേടിയത്. ഇതില് Mille Miglia, International Avusrunnen, GP des Frontières എന്നീ കാറോട്ട മത്സരങ്ങളില് ആദ്യ മൂന്നു സ്ഥാനവും 328 കാറുകളാണ് സ്വന്തമാക്കിയതെന്നത് ഈ കാറിന്റെ അക്കാലത്തെ മേല്‍ക്കൈ വെളിവാക്കുന്നത്. കാറിന്റേയും ഡ്രൈവറുടേയും ശേഷി പരമാവധി പരീക്ഷിക്കുന്ന ലേ മാന്‍സിന്റെ 1939ലെ പതിപ്പില് അഞ്ച്, ഏഴ്, ഒമ്പത് സ്ഥാനങ്ങളും ബി.എം.ഡബ്ല്യു 328നായിരുന്നു. 1999ല് അന്താരാഷ്ട്ര ഓട്ടോമോട്ടീവ് ജേണലിസ്റ്റുകള് തയ്യാറാക്കിയ നൂറ്റാണ്ടിലെ 25 കാറുകളുടെ പട്ടികയിലും ഈ വാഹനം ഇടം പിടിച്ചിരുന്നു.\nറോള്‍സ് റോയ്‌സ് ഫാന്റം (2011)\nകാറുകളില് റോള്‍സ് റോയ്‌സിനോട് ആറ്റ്കിന്‍സന് പ്രത്യേകമായൊരു ഇഷ്ടമുണ്ട്. റോള്‍സ് റോയ്‌സ് പലരുടേയും ആജീവനാന്ത സ്വപ്‌നമായതിന് പിന്നിലെ കാരണവും ആറ്റ്കിന്‍സന് പറയുന്നുണ്ട്. റോള്‍സ് റോയ്‌സ് കാറുകളുടെ ഓരോ ഭാഗങ്ങളും ഓരോ പ്രത്യേകതകളും നിര്‍മിച്ചെടുത്ത വാഹന എൻജിനീയര്‍മാരുടെ മേന്മയാണ് ഈ ബ്രാന്‍ഡിനെ സൃഷ്ടിച്ചതെന്നാണ് ആറ്റ്കിന്‍സന്റെ അഭിപ്രായം. ജോണി ഇംഗ്ലീഷിന്റെ രണ്ടാംഭാഗത്തില് റോള്‍സ് റോയ്‌സ് ഫാന്റം നായകനെ ഏതു പ്രതിസന്ധിയിലും സഹായിക്കുന്ന സുഹൃത്തായാണ് അവതരിപ്പിച്ചിരിക്കുന്നത്.\nലാന്‍സിയ ഡെല്‍റ്റ എച്ച്എഫ് ഇന്റഗ്രേല്(1989)\nറാലി പ്രേമികളുടെ ഇഷ്ട വാഹനങ്ങളിലൊന്ന്. 1989ല് നിര്‍മ്മിച്ച ആദ്യ തലമുറയില്‍പെട്ട ലാന്‍സിയ ഡെല്‍റ്റ എച്ച്എഫ് ഇന്‍ഗ്രേലാണ് ആറ്റ്കിന്‍സന്റെ പക്കലുള്ളത്. 80കളിലും 90കളിലും കാര് റാലികളില് നിത്യ സാന്നിധ്യമായിരുന്നു ഈ കാര്. തന്റെ പ്രിയ കാറിനെക്കുറിച്ച് കാര് മാഗസിനില് ആറ്റ്കിന്‍സന് ഒരു കോളം പോലും എഴുതിയിട്ടുണ്ട്.\nലാന്‍സിയ തെമ 8.32(1989)\nഇടതുഭാഗത്ത് ഡ്രൈവിങ് സീറ്റുള്ള ബ്രിട്ടനില് വളരെ അപൂര്‍വ്വമായ ലാന്‍സിയ തെമ 8.32വാണ് അദ്ദേഹത്തിന്റെ പക്കലുള്ള മറ്റൊരു കാര്. ഇറ്റാലിയന് കമ്പനിയായ ലാന്‍സിയ 1984നും 94നും ഇടക്കാണ് ലാന്‍സിയ തെമ നിര്‍മിച്ചത്. ഫെരാരിയുടെ 32 വാല്‍വ് വി 8 എൻജിനായിരുന്നു ഈ വാഹനത്തിന്റെ വലിയ പ്രത്യേകതകളിലൊന്ന്.\n1993 മോഡല് മെഴ്‌സിഡസ് ബെന്‍സിന്റെ 500 ഇ കാറും ആറ്റ്കിന്‍സന്റെ ഗാരേജിലുണ്ട്. ബെന്‍സും പോര്‍ഷെയും ചേര്‍ന്ന് നിര്‍മിച്ച ഒരു ഹൈപെര്‍ഫോമെന്‍സ് കാറാണിത്. പൂജ്യത്തില് നിന്നും 100 കിലോമീറ്റര് വേഗത്തിലേക്കെത്താന് ഈ കാറിന് 6.1 സെക്കന്റ് മാത്രം മതി. പരമാവധി വേഗത 260 കിലോമീറ്റാണ്. 4973 സിസിയുള്ള 32 വാല്‍വ് വി8 എൻജിനാണ് ഈ കാറിലുള്ളത്.\nജാപ്പനീസ് ഫെരാരി എന്ന് വിശേഷിപ്പിക്കപ്പെടുന്ന ഹോണ്ടയുടെ കാര്. ഹോളിവുഡ് ചിത്രമായ പള്‍പ് ഫിക്ഷനില് മിസ്റ്റര് വോള്‍ഫ് എന്ന് വിളിക്കുന്ന കാര് ഹോണ്ടയുടെ എന്‍എസ്എക്‌സാണ്. 1990 മുതല് 2005 വരെ പുറത്തിറക്കിയ ആദ്യ തലമുറ ഹോണ്ട എന്‍എസ്എക്‌സില് ഒന്നാണ് ആറ്റ്കിന്‍സന് സ്വന്തമാക്കിയത്. ഓള് അലൂമിനിയം ബോഡിയില് ആദ്യമായി വലിയതോതില് നിർമിക്കപ്പെട്ട കാറായിരുന്നു ഇത്. എഫ് 16 പോര്‍വിമാനത്തിന്റെ കോക്പിറ്റില് നിന്നും പ്രചോദനം ഉള്‍ക്കൊണ്ടതായിരുന്നു എന്‍എസ്എക്‌സിന്റെ ഡിസൈന്. എഫ് വണ് ലോക ചാമ്പ്യന് അയര്‍ട്ടന് സെന്നയുടെ നിര്‍ദേശങ്ങളും ഈ കാറിന്റെ നിര്‍മ്മാണഘട്ടത്തില് ഹോണ്ടയെ സഹായിച്ചിട്ടുണ്ട്.\nഅസ്റ്റണ് മാര്‍ട്ടിന് വി8 വാന്റേജ്(1977)\nറോവന് ആറ്റ്കിന്‍സന്റെ ആദ്യകാല കാറുകളിലൊന്നായിരുന്നു 1977ല് നിര്‍മിച്ച ഈ അസ്റ്റണ് മാര്‍ട്ടിന് വി8 വാന്റേജ്. 5.3 ലിറ്ററിന്റെ വി8 എൻജിന് 389 ബിഎച്ച്പി കരുത്താണുള്ളത്. 1984ലായിരുന്നു ഈ കാര് ആറ്റ്കിന്‍സന്റെ കയ്യിലെത്തിയത്. ശേഷം ഇതിന് ഉടമസ്ഥനെ മാറ്റേണ്ടി വന്നിട്ടില്ല. ജോണി ഇംഗ്ലീഷിന്റെ രണ്ടാം ഭാഗത്തിലും ഈ കാര് തല കാണിച്ചിട്ടുണ്ട്.\nEnglish Summary: Rowan Atkinson's Car Collection


വിദ്യാഭ്യാസ സ്ഥാപനങ്ങൾക്ക് തിങ്കളാഴ്ച അവധി; പരീക്ഷകൾ മാറ്റിവെച്ചു - MALABAR FLASH വിദ്യാഭ്യാസ സ്ഥാപനങ്ങൾക്ക് തിങ്കളാഴ്ച അവധി; പരീക്ഷകൾ മാറ്റിവെച്ചു - MALABAR FLASH\nHome > കേരള വാര്‍ത്ത > വിദ്യാഭ്യാസ സ്ഥാപനങ്ങൾക്ക് തിങ്കളാഴ്ച അവധി; പരീക്ഷകൾ മാറ്റിവെച്ചു\nവിദ്യാഭ്യാസ സ്ഥാപനങ്ങൾക്ക് തിങ്കളാഴ്ച അവധി; പരീക്ഷകൾ മാറ്റിവെച്ചു\nതിരുവനന്തപുരം: സംസ്ഥാനത്തെ എല്ലാ വിദ്യാഭ്യാസ സ്ഥാപനങ്ങൾക്കും തിങ്കളാഴ്ച അവധി പ്രഖ്യാപിച്ചു. പൊതു വിദ്യാഭ്യാസ സെക്രട്ടറി ഇതു സംബന്ധിച്ച് ഉത്തരവിറക്കി. പ്രഫഷണൽ കോളജ് ഉൾപ്പെടെയുള്ള വിദ്യാഭ്യാസ സ്ഥാപനങ്ങൾക്ക് അവധി ബാധകമാണ്.[www.malabarflash.com]\nകേരളത്തിലെ എല്ലാ സർവകലാശാലകളും തിങ്കളാഴ്ച നടത്താനിരുന്ന പരീക്ഷകളും മാറ്റി. പുതുക്കിയ തീയതി പിന്നീട് അറിയിക്കും. എന്നാൽ കുട്ടനാട്ടിലെ ഒഴികെയുള്ള കുസാറ്റ് ക്യാംപസുകളില് തിങ്കളാഴ്ച ക്ലാസ് നടക്കുമെന്ന് വൈസ് ചാൻസലർ അറിയിച്ചു.\nരണ്ടു ദിവസമായി തുടരുന്ന കനത്ത മഴയെ തുടർന്നു വിദ്യാഭ്യാസ സ്ഥാപനങ്ങൾക്ക് അവധി നൽകാൻ ദുരന്ത നിവാരണ സേന സർക്കാരിനോടു ശിപാർശ ചെയ്തിരുന്നു. ഇത് പരിഗണിച്ചാണു സർക്കാർ നടപടി. അതേസമയം, സംസ്ഥാനത്തും ലക്ഷദ്വീപിലും 21 വരെ വ്യാപകമായി മഴ പെയ്യുമെന്നാണ് കാലാവസ്ഥാ നിരീക്ഷണകേന്ദ്രം അറിയിച്ചിട്ടുള്ളത്.\nItem Reviewed: വിദ്യാഭ്യാസ സ്ഥാപനങ്ങൾക്ക് തിങ്കളാഴ്ച അവധി; പരീക്ഷകൾ മാറ്റിവെച്ചു Rating:5Reviewed By: UMRAS vision


4malayalees - മക്കളുടെ സംസ്‌കാര ചടങ്ങുകളിലും ഭാവ വ്യത്യാസമില്ലാതെ മാതാപിതാക്കള് ; വിചിത്രമായ സംഭാഷണങ്ങള് ; അന്ധവിശ്വാസം കൊണ്ട് മക്കളെ കൊലപ്പെടുത്തിയ അധ്യാപക ദമ്പതികളെ കുറിച്ച് പോലീസ് പറയുന്നതിങ്ങനെ\nആന്ധ്രാപ്രദേശില് പുനര്‍ജ്ജനിയ്ക്കാനായി മക്കളെ മാതാപിതാക്കള് കൊലപ്പെടുത്തിയ സംഭവത്തില് ദുരൂഹത തുടരുന്നു. ഇക്കഴിഞ്ഞ ഞായറാഴ്ചയാണ് ആന്ധ്ര ചിറ്റൂര് മടനപ്പള്ളി ശിവനഗര് മേഖലയിലെ താമസക്കാരായ അലേഖ്യ (27), സായ് ദിവ്യ (22) എന്നീ യുവതികളെ കൊല്ലപ്പെട്ട നിലയില് കണ്ടെത്തിയത്. സംഭവത്തില് മാടനപ്പള്ളി ഗവ.വുമണ്‍സ് കോളജ് വൈസ് പ്രിന്‍സിപ്പളും കെമിസ്ട്രി പ്രൊഫസറുമായ എന് പുരുഷോത്തം നായിഡു, ഭാര്യയും ഐഐടി ടാലന്റ് സ്‌കൂള് പ്രിന്‍സിപ്പളുമായ പത്മജ എന്നിവരാണ് അറസ്റ്റിലായത്.\nകൊല്ലപ്പെട്ട യുവതികളുടെ മാതാപിതാക്കളെ പൊലീസ് അറസ്റ്റ് ചെയ്‌തെങ്കിലും ഇവരുടെ പെരുമാറ്റ രീതികളാണ് പൊലീസിനെ കുഴപ്പിയ്ക്കുന്നത്. മുഖ്യ സൂത്രധാരയെന്ന് കരുതപ്പെടുന്ന അമ്മ സമനില തെറ്റിയത് പോലെയാണ് പെരുമാറുന്നത്. നടപടികളുടെ ഭാഗമായി കഴിഞ്ഞ ദിവസം പ്രതികളെ താലൂക്ക് ആശുപത്രിയില് കോവിഡ് ടെസ്റ്റിനായി എത്തിച്ചിരുന്നു. എന്നാല് ഇവര് പരസ്പര വിരുദ്ധമായാണ് സംസാരിക്കുകയും പെരുമാറുകയും ചെയ്തിരുന്നത്.\nകൊറോണ ചൈനയില് നിന്ന് വന്നതല്ല..ശിവനില് നിന്നും വന്നതാണ്. ഞാന് ശിവനാണ്. മാര്‍ച്ചോടെ കൊറോണ അവസാനിയ്ക്കും' എന്നായിരുന്നു പരിശോധനയ്ക്കിടെ ഇവര് പറഞ്ഞത്. 'കുടുംബം മുഴുവന് കടുത്ത മതവിശ്വാസികള് ആയിരുന്നു. അതിന്റെ ഫലമാണ് ഈ കൊലപാതകങ്ങളും' എന്നാണ് മടനപ്പള്ളി ഡിഎസ്പി രവി മനോഹര് ആചാരി പറയുന്നത്. ഇവരുടെ മറ്റ് കുടുംബാംഗങ്ങളും സുഹൃത്തുക്കളും ഇതേ കാര്യം തന്നെയാണ് പറയുന്നത്. ഭക്തിയും അന്ധവിശ്വാസവും മൂത്ത് കുടുംബം മാനസിക വിഭ്രാന്തിയിലായെന്ന സംശയവും ഉയരുന്നുണ്ട്.\n'മാതാപിതാക്കളുടെ ദേഹത്ത് ഒരു പരിക്കും ഉണ്ടായിരുന്നില്ല എന്നാല് അവര് അര്‍ദ്ധ ബോധാവസ്ഥയിലായിരുന്നു. മക്കള് തിരികെ വരുമെന്ന് പറഞ്ഞു കൊണ്ടേയിരുന്നു' – പൊലീസ് പറയുന്നു. മക്കളുടെ സംസ്‌കാര ചടങ്ങുകള്‍ക്ക് എത്തിച്ചപ്പോഴും യാതൊരു ഭാവഭേദവുമില്ലാതെ വിചിത്രമായ രീതിയിലായിരുന്നു ഇവരുടെ പെരുമാറ്റം. കൊലപാതകത്തിന് പിന്നിലെ യഥാര്‍ഥ കാരണം എന്താണെന്ന് കണ്ടെത്താനുള്ള ശ്രമത്തിലാണ് പൊലീസ്. കോടതിയില് ഹാജരാക്കിയ ഇവരെ റിമാന്‍ഡ് ചെയ്തിരിക്കുകയാണ്.


അക്കൗണ്ടിൽ നിന്ന് പണം പോയാൽ ബാങ്ക് ഉത്തരവാദി: ഹൈക്കോടതി\n1.8k Views by Blive News February 1, 2019, 4:36 pm inBusiness, TOP READS\nകൊച്ചി: ഉപയോക്താവ് അറിയാതെ അയാളുടെ അക്കൗണ്ടിൽ നിന്ന് പണം പോയാൽ അത് മടക്കി നല്കാൻ ബാങ്കിന് ഉത്തരവാദിത്തമുണ്ടെന്ന് സുപ്രധാനമായ ഒരു വിധിയിലൂടെ കേരള ഹൈക്കോടതി വ്യക്തമാക്കി.\nഇക്കാര്യത്തിൽ ബാങ്കുകൾ അയയ്ക്കുന്ന എസ്.എം.എസ് അലർട്ടുകൾ നിശ്ചിത ബാദ്ധ്യതയിൽ നിന്ന് അവയെ ഒഴിവാക്കുന്നില്ല. ബാങ്ക് തട്ടിപ്പുകൾ വ്യാപകമാവുകയും ഉപയോക്താക്കളുടെ പണം നഷ്ടമാവുകയും ചെയ്യുന്നത് വ്യാപകമായ സാഹചര്യത്തിൽ സുപ്രധാന വിധിയാണ് ഇക്കാര്യത്തിൽ കേരള ഹൈക്കോടതി പുറപ്പെടുവിച്ചിട്ടുള്ളത് .\nഅക്കൗണ്ടിൽ നിന്ന് പണം പിൻവലിക്കുമ്പോൾ അതു സംബന്ധിച്ച എസ്.എം.എസ് അലർട്ടുകൾ മിക്ക ബാങ്കുകളും ഉപയോക്താക്കൾക്ക് നൽകാറുണ്ട്. അക്കൗണ്ടിൽ നിന്ന് പണം പിൻവലിച്ചത് ഉപയോക്താവ് അറിയാതെയാണെങ്കിൽ ഉടൻ തന്നെ ബാങ്കുമായി ബന്ധപ്പെടാനുള്ള നിർദ്ദേശമാണ് ഇത്തരം അലർട്ടുകൾ. ഇക്കാര്യം ചൂണ്ടിക്കാട്ടി ബാദ്ധ്യതയിൽ നിന്ന് ഒഴിവാകാൻ ബാങ്കുകൾക്കാവില്ല എന്നാണ് കോടതി വിധി.\nഎസ്.എം.എസ് അലർട്ടുകൾ ബാങ്കുകൾ സ്വമേധയാ നല്കുന്ന സേവനമാണ്. അതിനുള്ള അപേക്ഷ നല്കുന്നവർക്കും അല്ലാത്തവർക്കും ആ സേവനം നല്കികി വരുന്നുണ്ട്. എന്നാൽ ബാങ്കും അതിന്റെ കസ്റ്റമറും തമ്മിൽ എർപ്പെടുന്ന ഒരു കരാറിന്റെ സ്വഭാവമല്ല അതിനുള്ളത്. മറിച്ചാണെങ്കിൽ ഇരുകൂട്ടരും തമ്മിലുള്ള കരാർ വ്യവസ്ഥയിൽ തന്നെ അക്കാര്യം പ്രത്യേകം ഉൾക്കൊള്ളിക്കണം, കോടതി നിരീക്ഷിച്ചു.\nസ്റ്റേറ്റ് ബാങ്ക് ഓഫ് ഇന്ത്യയുടെ ഒരു ഇടപാടുകാരനാണ് പി.വി. ജോർജ്. 22.03.2012 നും 26.03.2012 നും ഇടയിൽ അയാളുടെ അക്കൗണ്ടിൽ നിന്ന് 40,910. 36 രൂപ നഷ്ടമായി. ബ്രസീലിലെ വിവിധ എ ടി എമ്മുകൾ വഴിയാണ് പണം പിൻവലിച്ചത്. ഒരു ഓഫ് ഷോർ റിഗ്ഗിൽ ജോലി ചെയ്യുന്ന തനിക്ക് എപ്പോഴും ഫോൺ ഉപയോഗിക്കാനാവില്ലെന്നും അതുകൊണ്ടുതന്നെ ബാങ്ക് അയച്ചു കൊടുത്ത അലർട്ടുകൾ കണ്ടിട്ടില്ലെന്നും അയാൾ വാദിച്ചു. എന്നാൽ എസ്.എം.എസ് അലർട്ടിലൂടെ പണം പിൻവലിക്കപ്പെട്ടിട്ടുള്ള വിവരം യഥാസമയം അറിയിച്ചിട്ടുള്ളതിനാൽ അയാളുടെ നഷ്ടത്തിന് തങ്ങൾ ഉത്തരവാദികളല്ല എന്നായിരുന്നു എസ്.ബി.ഐ യുടെ വാദം.\nബാങ്കിന്റെ വാദം തള്ളിക്കൊണ്ടാണ് കോടതി വിധി പ്രസ്താവിച്ചത്. ഇക്കാര്യത്തിൽ ആർ.ബി.ഐ പുറത്തിറക്കിയ സർക്കുലർ കൂടി ജസ്റ്റിസ് സി.ബി.സുരേഷ് കുമാർ ഉദ്ധരിച്ചു.\nബാങ്കും കസ്റ്റമറും അല്ലാതെ മൂന്നാമതൊരാൾ കസ്റ്റമറുടെ പണം തട്ടിപ്പിലൂടെ കൈക്കലാക്കിയാൽ അത് ബാങ്കിന്റെ സുരക്ഷാ വീഴ്ചയായി കാണേണ്ടി വരും. അതിനാൽ പണം മടക്കി നല്കാനുള്ള ബാദ്ധ്യത ബാങ്കിനുണ്ട്.\nPrevious article ചോദ്യം ചോദിച്ച് മുട്ടുകുത്തിക്കൂ, അല്ലെങ്കിൽ ബോയ്‌ക്കോട്ട് ചെയ്യൂ…\nNext article വാഗ്ദാനങ്ങൾ വാരി വിതറി കേന്ദ്ര ബജറ്റ്\n39 സർക്കാർ കോളജുകളിൽ 141 തസ്തിക സ്യഷ്ടിക്കും\nആന്ധ്രക്ക് സ്വന്തം ഹൈക്കോടതിയായി


പാനൂർ കൊലപാതകം ക്രൈംബ്രാഞ്ച് അന്വേഷിക്കും; ഡിവൈഎഫ്ഐ പ്രവർത്തകന് പോലീസ് പിടിയിൽ ! - British Kairali\nപാനൂർ കൊലപാതകം ക്രൈംബ്രാഞ്ച് അന്വേഷിക്കും; ഡിവൈഎഫ്ഐ പ്രവർത്തകന് പോലീസ് പിടിയിൽ !\nപാനൂര് മന്‍സൂര് കൊലക്കേസ് അന്വേഷണം ക്രൈംബ്രാഞ്ചിന് വിട്ടു. ക്രൈംബ്രാഞ്ച് ഡിവൈഎസ്പി ഇസ്മായിലിന്റെ നേതൃത്വത്തിലുള്ള 15 അംഗ സംഘമാണ് അന്വേഷിക്കുക. 11 പ്രതികളെയും തിരിച്ചറിഞ്ഞു. ഇവര് ഒളിവിലാണ്. ഇതിൽ7പേരും പ്രദേശവാസികളാണ്.\nപാനൂര് കൊലപാതകത്തില് അക്രമി സംഘം ലക്ഷ്യമിട്ടത് കൊല്ലപ്പെട്ട മൻസൂറിന്‍റെ സഹോദരന് മുഹ്സിനെയെന്ന് അറസ്റ്റിലായ പ്രതി മൊഴി നല്‍കി. കൊലപ്പെടുത്തണമെന്ന ഉദ്ദേശത്തോടെയല്ല അക്രമം നടത്തിയതെന്നാണ് ഡിവൈഎഫ്ഐ പ്രവര്‍ത്തകന് ഷിനോസിന്‍റെ മൊഴി. ഇയാളുടെ അറസ്റ്റ് രേഖപ്പെടുത്തി.\nകൂത്തുപറമ്പ് നിയമസഭാ മണ്ഡലത്തിലെ 149ആം നമ്പര് ബൂത്തിലെ യുഡിഎഫ് ഏജന്‍റും പ്രാദേശിക ലീഗ് നേതാവുമായ മുഹ്സിനെ ലക്ഷ്യമിട്ടാണ് അക്രമി സംഘം എത്തിയതെന്നാണ് ഷിനോസ് പൊലീസിന് നല്‍കിയ മൊഴി. എന്നാല് അപ്രതീക്ഷിതമായാണ് മുഹ്സിന്‍റെ സഹോദരന് മന്‍സൂര് സംഭവ സ്ഥലത്തേക്ക് എത്തിയത്. ബോംബ് എറിഞ്ഞ് പ്രദേശത്ത് ഭീകരാന്തരീക്ഷം സൃഷ്ടിക്കുകയായിരുന്നു അക്രമി സംഘത്തിന്റെ ലക്ഷ്യം. പ്രാദേശിക സിപിഎം നേതാക്കളുടെ അറിവോടെയാണ് അക്രമത്തിന് പദ്ധതിയിട്ടതെന്നും ഷിനോസ് അന്വേഷണ സംഘത്തിന് മൊഴി നല്‍കിയിട്ടുണ്ട്.\nയുഎസ്എ: താച്ചുവിന്റെ പുസ്തകത്തിന് ആശംസകളുമായി മഞ്ജു വാരിയർ; പ്രകാശനം ചെയ്തത് ജി വേണുഗോപാൽ...\nവിസ്കോൺസിൻ (അമേരിക്ക) : താത്വിക് ആർഷ അഭിലാഷ് എന്ന പത്ത് വയസുകാരന്റെ ഇത്തവണത്തെ പിറന്നാൾ ആഘോഷം താൻ എഴുതിയ പുസ്തകം പ്രകാശനം ചെയ്തു കൊണ്ടായിരുന്നു. അമേരിക്കയിലെ വിസ്കോൺസണിൽ നാലാം ക്‌ളാസിൽ പഠിക്കുകയാണ് താച്ചു എന്ന് വിളിക്കുന്ന താത്വിക്. ‘ഡ്രാഗൺ സമ്മർ’ എന്ന ഈ പുസ്തകം കഴിഞ്ഞ അവധിക്കാലത്താണ് താത്വിക് എഴുതിയത്. ഒരു ഒൻപതു വയസുകാരന്റെ ഡ്രാഗണുമായുള്ള കൂട്ടും അതെ തുടർന്നുള്ള കാല്പനിക യാത്രയുമാണ് ഈ പുസ്തകത്തിൽ വിവരിക്കുന്നത്. പ്രശസ്ത ഗായകൻ […]\nവര്‍ധിച്ചുവരുന്ന തീപിടിത്തങ്ങൾ; കാരണങ്ങൾ അന്വേഷിക്കാന് നിര്‍ദേശം നല്‍കി സൗദി കിരീടാവകാശി അമീര് മുഹമ്മദ് ബിന് സല്‍മാന്\nശൈത്യകാല പ്രതിരോധ കുത്തിവെപ്പോ മറ്റു വാക്സിനുകളോ എടുത്തവർ ഒരു മാസത്തിനകം കോവിഡ് വാക്സിന് എടുക്കരുത്\nയു.എസ്.എ: ഭോപ്പാല് സ്വദേശി വെടിയേറ്റ് മരിച്ചു; പ്രതി അറസ്റ്റില്